އިބިލީހާއި ކުށްވެރި މުޖުރިމު | Sandhaanu\nއިބިލީހާއި ކުށްވެރި މުޖުރިމު\nކުށުގެ އިލްޒާމުތައް އޭނާގެ ބޮލުގައި އެޅިފައިވާ އެ މީހާ، އެނދުމަތީ އޮށޯވެލައިގެން އޮތެވެ. އޭނާގެ ކުށުގެ ހަޔާތުގެ މައްޗަށް ފިކުރުކޮށްލަ ކޮށްލައެވެ. އެތައް އެތައް އަހަރު ދުވަހުގެ ދިގު ހުކުމެއް އޭނާގެ މައްޗަށް އަތުވެދާނެތީ އެކަމުގެ ފިކުރުގައެވެ. އެކަނި އިނދެ، ކަންކަމާ ފިކުރު ކޮށްލާނޭ ވަގުތު މިރޭ އެބަ އޮތެވެ. އޭނާ ހިތާ ހިތާ ބުންޏެވެ. އިތުރު ކުށަކަށް އަރައިގަންނަށް މިރޭ ބޭރަށް ދިޔުން ބުއްދިވެރި ނޫންވީމައެވެ. ކޮންމެ އަކަސް، އޭނާގެ ކުށުގެ މާޒީ އޭނާ ހަނދާންކޮށްލިއެވެ.\nއޭނާގެ ކުށުގެ ދިގު ސަފުހާތަކުގައި މީހަކު މަރާލިކަމުގެ މައުލޫމާތު އެނގުން އޭނާ ފާހަގަކޮށްލި އެވެ. މިއީ އޭނާގެ ކުށުގެ ‘އުސް އައްޔެވެ’. ފަޚުރުވެރިވުން ހައްގު ކަމެކެވެ. މީހުން މެރުމަކީ ނުވަތަ އެކަމުގައި ބައިވެރިވެލެވުމަކީ އާދައިގެ މީހުންނަށް ކުރެވޭނޭ ކަމެއް ނޫންވީމައެވެ. އެކަން ކުރެވޭނީ ‘ގަދަ’ މީހުންނަށެވެ. ހަމަ ބަތަލުންނަށެވެ. ނަމަވެސް، އެވާހަކައިގެ ތަފްސީލަށް އޭނާ ދާކަށް ބޭނުމެއް ނުވެއެވެ. ހިތާ ހިތާ ވެސް، ހަގީގަތުގައި ކަން ހިނގި ގޮތުގެ ވާހަކަ ދައްކާކަށް، އޭނާ ބޭނުމެއް ނުވެއެވެ. އެކަން ނިމި ހިނގައްޖެއެވެ. އެހެންވެ، ހިތަށް ވެސް އެކަން ސިއްރުކޮށްފައި ބޭއްވުން ބުއްދިވެރިއެވެ.\nދެން މަރާމާރީގެ މައްސަލަތަކެވެ. މީސްމީހުންނަށް ހަމަލާދީ އަނިޔާކުރި މައްސަލަތަކެވެ. ޖިންސީ ގޯނާގެ މައްސަލަތަކެވެ. އަދި، ކުޑަކޮށް، ބުއްދިފިލާ ދިޔަ ވަގުތެއްގައި، ފޮނިކަނޑާލުމުގެ ގޮތުން، ނޭނގި ނަމަވެސް، އެކަމަށް އިއުތިރާފުވެ ޓުވީޓުކުރެވުނު ކަމެވެ. އަދި، އޭގެ ކުރިން ވެސް، މީހާގެ މުހިއްމުކަމާއި ހައިބަތު ދައްކާލުމުގެ ގޮތުން، އެކި ކަހަލަ ‘ގަދަ’ކަންތައްތައް – އެއް ބަޔެއް މާނަކުރާ ގޮތުގައި ދަށުދަރަޖައިގެ ބޮޑެތި ޖަރީމާތައް – ކުރިކަމުގެ ވާހަކަތައް، ބޭރުގެ ބައެއް ނޫސްތަކަށް ދީފައި ވެސް ވެއެވެ. އަދުގެ ހަރުދަނާ ޕާޓީގެ ޑިމޮކުރަސީގެ އަދުލު އިންސާފުގެ ނިޒާމުގެ ދަށުން މީ މާ ބޮޑެތި މައްސަލަތަކަކަށް ނުވެއެވެ.\nނަމަވެސް، އެންމެ ފަހުން ކުރެވުނު ޖިންސީ ގޯނާގެ މައްސަލައިގެ ސަބަބުން، އެކަމުން ރެކި ނުގަނެވިދާނެތީ އެކަމާ ފިކުރު ކުރެވެނީއެވެ. އެއީ އެކަން ގޯސްކަމަކަށްވާތީ އެއް ނޫނެވެ. އެބާވަތުގެ މާ ގިނަ މައްސަލަތައް އެއްފަހަރާ ފެންމަތިވެގެން އުޅޭ ދުވަސްވަރަކަށްވާތީއެވެ. އެހެންވެ، އެކަން އޮއްބާލަން ތަންކޮޅެއް އުނދަގޫވެދާނެތީއެވެ. ކޮންމެ އަކަސް މިފިކުރެއްގައި އޮއްވައި ލޯ މެރި، ނިދިއްޖެއެވެ.\nނިދީގައި އޭނައަށް ވަރަށް އާދަޔާ ޚިލާފު ހުވަފެނެއް ފެނުނެވެ. ހުވަފެނުން އޭނައަށް ފެންނަނީ އިބިލީހެވެ. އެއީ އިބިލީސްކަން އޭނާއަށް ޔަގީންވިއެވެ. ކުލައާއި ލޮލާއި ދަޅަށް ބަލައިލުމުންނެވެ. އެހެންނޫނަސް އިބިލީހުގެ އަމަލުކުރާ އިބިލީހުގެ އައުވާނުންނަށް އިބިލީސް ހުވަފެނުން ފެނުން އެއީ ދުރުކަމަކަށްވާކަށް ނުޖެހޭ ނޫން ހެއްޔެވެ؟\nކޮންމެއަކަސް، އިބިލީސް އޭނަ ގާތު ބުންޏެވެ. މިއަދު މާ ކަންބޮޑުވެފައި ތި އޮންނަނީ ކީއްވެ ހެއްޔެވެ؟ ދެން، އޭނާގެ ހިތުގެ އުދާސްތަކުގެ ވާހަކަތައް އިބިލީހަށް ކިޔައިދިނެވެ. އިބިލީހުގެ ގާތު އޭނާގެ ކަންބޮޑުވުންތައް ސާފުކޮށް ބަޔާންކޮށްދިނެވެ. ބޮޑެތި ޖަރީމާތަކުގެ ތުހުމަތު އޭނާގެ ބޮލުގައި އެޅި، އޭނާ ކުށްވެރިވެދާނެ ކަމުގެ ބީރު ހީވާކަމުގެ ވާހަކަ، ވަރަށް ކަންބޮޑުވެ ހުރެ، އިބިލީސް ގާތު އޭނާ ބުންޏެވެ.\nއިބިލީސް އެއްޗެއް ނުބުނެ، ހިނދިކޮޅަކު މަޑުން އިނދެފައި ބުންޏެވެ. ތީ އެއްވެސް ކަމެއް ނޫނެވެ. ކުށްވެރިވެ، ކަންބޮޑުވާން ޖެހޭ ވަރުގެ ކަމެއް ކަލެއަކަށް އަދި ނުކުރެވެއެވެ. ތިކަމުގެ ހައްލު އަހަރެން ބުނެދީފާނަމެވެ. ކަލޭގެ ފުރާނައާއި ހަށިގަނޑު އަހަރެންގެ ޕާޓީއާ ހަވާލުކުރާށެވެ. އެއަށްފަހު، ކަލޭ އެއްވެސް ކަމަކާ އަމިއްލަ ވިސްނުން ބޭނުންކޮށްގެން ނުވާނެއެވެ. ކަލޭ ކުރަން ޖެހޭނެހާ ވެސް ކަމަކީ އަހަރެން ކިޔާހާ އެއްޗަކާ އެއްބަސްވެފައި، އަތްޖެހުމެވެ. އަދި، އިތުރު ދިހަ މީހުންގެ ފުރާނައާއި ހަށިގަނޑު ވެސް އަހަރެންގެ ޕާޓީއަށް ގެނައުމެވެ. އޭރުން، ކަލޭގެ އިސްވެ ދިޔަ ޖަރީމާތަކާއި އަދި ކުރަން ހުރި ޖަރީމާތަކުގެ ކަންތައް ވެސް ފޮހެވި، އެކަމުގެ ކުށުން ބަރީއަވީއެވެ. އަދި ކަލެއަށާއި ކަލޭ ގެންނަ މީހުންނަށް ބޮޑެތި ބޮޑެތި ވަޒީފާތައް ދޭނަމެވެ.\nމިވާހަކަތައް އަޑު އަހާފައި މުޖުރިމުގ ކަލޭގެއަށް، މިވާހަކަތައް ގަބޫލުކުރަން ދަތިވެގެން އިބިލީސް ގާތު ބުންޏެވެ. އެއީ ކިހިނެއް ވާނޭ ކަމެއް ހެއްޔެވެ؟ ޕާޓީއާ ގުޅުމުން، އަހަރެންގެ ހުރިހާ ކުށެއް ފޮހެވި، އަހަރެން ސާފު ހުދު ކަފަކޮޅަކަށް ހަމަ ވެދާނެ ހެއްޔެވެ؟ ދެން އިބިލީސް ޖަވާބުގައި ބުންޏެވެ. އެއީ މިހާރު އަހަރެން ހިންގާ ޕާޓީ ނިޒާމުގައި ކަންތައް އޮންނަ ގޮތެވެ. އަހަރެންގެ ޕާޓީގެ މީހަކު، މި ބުނީ، އިބިލީހުގެ ޕާޓީގެ މީހަކު، ކުށެއް ކޮށްފި ނަމަ، ޕާޓީގެ ކުލަ ޖައްސާލުމުން، ކުށުގެ ކަޅުކުލަ ފޮރުވާލެވޭނެއެވެ. ދާދި ފަހުން ވެސް، އެ ގޮތަށް ކުލަ ޖައްސައިގެން، އެފްރިކާގެ ކަނބަލަކަށް ޖިންސީ ގޯނާކުރި ދެމީހުން އަހަރެން ސަލާމަތްކޮށްދިނީމު ނޫން ހެއްޔެވެ؟ ދެން، މާ ވާހަކަ ދިގުކުރަން ނުހަދާ މަ މިބުނާ ގޮތަށް ކަންތައްކުރާށެވެ. ކަލެއާ އަދި އިތުރު ދިހަ މީހުން އިބިލީހުގެ ޕާޓީ އާ ގުޅުވައިދޭށެވެ. އޭރުން އަހަރެން، އިބިލީސް، ކަލޭގެ މައްސަލަ ހައްލުކޮށްދޭނަމެވެ.\nއިބިލީސް ގާތު، ދެން، އޭނާ ބުންޏެވެ. އެންމެ ރަނގަޅެވެ. ކަލޭގެ ޕާޓީއާ އަހަރެން ގުޅިފާނަމެވެ. ނަމަވެސް، އަދި އެއް ސުއާލު އެބަ އޮތެވެ. މިހެން ކަންތައް ކުރުމުން މީހުން ބުނާނީ ކީކޭ ހެއްޔެވެ؟\nޖަވާބުގައި އިބިލީސް ބުންޏެވެ. ގިނަ މީހުން އަޅައެއް ނުލާނެއެވެ. މަދު ބަޔަކު ދެ ދުވަހަކު އެ ވާހަކަދައްކާލައިފައި ހުއްޓާލަފާނެއެވެ. އެ ވާހަކަ ދައްކާ މީހުން އެ ވާހަކަ ދައްކާނީ އެކަން ގޯސްވެގެންނެއް ނޫނެވެ. އެމީހުންނަށް އެކަން އެގޮތަށް ކޮށް، އެމީހުންނަށް ފައިދާ ނެގުމުގެ ފުރުސަތު، މިވަގުތު، ލިބިފައި ނެތީމައެވެ. އެ ފުރުސަތު އެމީހުންނަށް ލިބިއްޖެ ނަމަ، އެމީހުން ވެސް ކަންތައް ކުރާނީ ހަމަ މިހެންނެވެ. ދެން، ކަންތައް ކުރާނޭ ގޮތް ކަލެއަށް ވެސް އެނގޭ ނޫން ހެއްޔެވެ؟ ދެކޮޅު ހަދާ މަދު ބަޔަކުގެ އަޑު މައިތިރިކޮށްލަން ކުރެވޭނޭ ކަންކަން ހުންނާނެއެވެ. އެކަން ތަހުގީގު ކުރާ ވާހަކަ ބުނެލާނީއެވެ. އިޒުރޭލުގައި ފަލަސްތީނު މީހުން މަރާފައިވެސް އެކަހަލަ އިއުލާނު ކުރޭނޫން ހެއްޔެވެ؟ ދެން މާ ބޮޑުވަރު ވެއްޖިއްޔާ ކޮމިޝަނެއް އެކުލަވާލެވިދާނެއެވެ. އޭރުން ހުރިހާ ކަމެއް ނިމޭނެއެވެ. ދުވަސްކޮޅެއް ކޮށްލާފައި، ކޮމިޓީތައް ހިންގަން މާ ބޮޑެތި ޚަރަދު ހިނގަނީއޭ ކިޔާފައި ކޮމީޓީތައް އުވާލީމާ ނިމުނީއެވެ. އެވަރުން ނުފުދިއްޖެއްޔާ އަހަރެން، އިބިލީހަކީ ވެސް އާލަމްތަކަށް ފޮނުއްވި ރަހުމަތެއް ކަމުގައި ބުނުމުން ހުރިހާ ކަމެއް ވެސް ނިމޭނެއެވެ. އެންމެން އެކަން ގަބޫލުކޮށް، ބާރަށް އަތްޖަހާނެއެވެ!\nދެން، ކުށްވެރި މުޖުރިމު، އިބިލީހާ އެއްބަސްވެ، އިބިލީހުގެ ބަސް ގަބޫލުކުރިއެވެ. އަދި އިބިލީހުގެ ޕާޓީއާ ގުޅުނެވެ. އަދި، އޭނާގެ ކުށުގެ ބައިވެރިން ކަމުގައިވި ގާތް ބައެއް ރައްޓެހިން ވެސް ޕާޓީއަށް ގެންނަން ނިންމިއެވެ. އޭރުން، އޮފީސްތަކުގެ ބޮޑެތި ވަޒީފާތައް އެމީހުންނަށް ލިބޭނެއެވެ. އަދި، އެމީހުންގެ އިޖުރާމީ ސިކުނޑީގެ ވިސްނުން ބޭނުންކޮށްގެން، އެތައް ފައިދާތަކެއް ނެގޭ ގޮތްވާނެއެވެ.\nދެން، ކުށުގެ ތުހުމަތުގެ އެންމެ ވަރުގަދަ ގާނޫނީ ދިފާއީ ހެއްކަކަށް ޕާޓީގެ ކުލަ ފުދޭނޭކަން އޭނާއަށް ހިތުގެ އަޑިން ތެދުކޮށް، އެއްވެސް ޝައްކަކާނުލައި، އެކަމަށް އީމާންވިއެވެ. އަދި، އިބިލީހުގެ ޕާޓީގެ ކުލައިން އޭނާގެ ގައިގައި ކުލަލައި، އޭނާގެ ކުށުގެ ކަޅުކުލަ ފޮރުވާލިއެވެ.\nއެހިސާބުން ކުއްލިއަކަށް، ސިއްސައިގެން ގޮސް އޭނާއަށް ހޭލެވުނެވެ. އަދި، އޭނާގެ ހުވަފެނަކީ ހަގީގަތަކަށްވާން ކިތައްމެ ވަރަކަށް އެދެވުނު ކަމުގައި ވިޔަސް، އިބިލީސް ދެއްކި އެއްވެސް ވާހަކައަކީ ހަގީގަތެއް ނޫންކަމާއި، ހަމައެކަނި ބިލާހީ ހުވަފެނެއްކަން އެނގުމުން، އޭނާ އިންތިހާއަށް އުފާކޮށް ހަމްދުލިއްލާހި ޝުކުރޭ ބުނެވުނެވެ.


PPM PrimarIge natheeja Alibe gabooleh nukoh alun inthikhaabu bavvaidheyn edhijje\nޕީޕީއެމް ޕްރަމަރީގެ ނަތީޖާ އަލިބެ ގަބޫލެއް ނުކުރި. ގިނަ މައްސަލަތަކެއް އޭނާ ފެންމަތިކުރޭ!\nޕީޕީއެމް ޕްރައިމަރީގެ ނަތީޖާ ގަބޫލުނުކޮށް އަލުން އިންތިޚާބު ބާއްވައިދޭން އަލިބެ އެދިއްޖެ\n9 ފެބުރުއަރީ 2020, 9:04 |\nމިދިޔަ ހުކުރު ދުވަހު ބޭއްވި ލޯކަލް ކައުންސިލް އިންތިޚާބުގެ ޕީޕީއެމް ޕްރައިމަރީގެ ނަތީޖާ ގަބޫލު ނުކުރާ ކަމަށާއި އަލުން އެއިންތިޚާބު ބާއްވައިދިނުމަށް އެއިންތިޚާބުގައި މޭޔަރުކަމަށް ވާދަކުރައްވައި ނާކާމިޔާބުވި އަލީ ފަޒާދު (އަލިބެ) އެދިއްޖެއެވެ. މޭޔަރު ކަމުގެ ޕްރައިމަރީ އިންތިޚާބު ބާތިލުކޮށް އަލުން އިންތިޚާބު ބާއްވައިދޭން ޕީޕީއެމްގެ ރައީސަށް ސިޓީއެއްގައި އަލިބެ އެދިފައި ވެއެވެ.\nމިއިންތިޚާބުން އަލީ ފަޒާދު ބަލިވީ 258 ވޯޓުގެ ތަފާތުން ނެވެ. އަލީ ފަޒާދު ވަނީ ނިމިދިޔަ ރައްޔިތުންގެ މަޖުލީހުގެ އިންތިޚާބުގައި ވެސް ފުވައްމުލައް ސިޓީ ދެކުނު ދާއިރާއަށް އަމިއްލަ ގޮތުން ވާދަކޮށް ބަލިވެފައެވެ. ނަމަވެސް އެފަހަރުގެ އިންތިޚާބުގެ ނަތީޖާ އަލީ ފަޒާދު ގަބޫލުކުރިއެވެ.\nއަލީ ފަޒާދުއާއި ވާދަކޮށް ޕްރައިމަރީ ކާމިޔާބުކުރީ ދަޑިމަގު އަވަށު ތޯރިޤު އަހުމަދެވެ. އިންތިޚާބުގެ ވަގުތީ ނަތީޖާ ދައްކާ ގޮތުން ތޯރިގަށް 892 ވޯޓު ލިބުނުއިރު އަލިބެއަށް ލިބިފައި ވަނީ 634 ވޯޓެވެ.\nއިންތިޚާބުގެ ނަތީޖާއާއި މެދު ހިތްމަހަމަ ނުޖެހި ޝަކުވާ އުފުލުމަށް ޕީޕީއެމަށް ފޮނުވި ސިޓީގައި އަލީ ފަޒާދު ހާމަކުރައްވާފައި ވަނީ އެ އިންތިޚާބުގެ ނަތީޖާއަށް އަސަރުކުރާނެ ގިނަ ކަންތައްތަކެއް ހިނގާފައިވާ ކަމަށެވެ. އެ އިންތިޚާބަކީ ވަކި މީހަކު ހޮވުމަށް، ދުރާލާ ރާވައިގެން ކޮށްފައިވާ ކަމެއް ކަމަށް އޭނާ ތުހުމަތު ކުރެއެވެ.\nއޭނާ ފާހަގަ ކުރާ މައްސަލަތަކުގެ ތެރޭގައި ދަޑިމަގު/ދިގުވާނޑު ދާއިރާ 1 އާއި ހޯދަޑު/ދަޑިމަގު ދާއިރާ2ވޯޓު ފޮށްޓަށް އެއްބަޔަކު ދެފަހަރާ ވޯޓު ލާފައި ވެއެވެ. އެގޮތުން 37 މީހަކު އެދެ ފޮށްޓަށް ވޯޓު ލާފައި ވާކަމަށެވެ. މިމައްސަލަ މާލޭގައި ބެހެއްޓި ވޯޓު ފޮށްޓާއި ފުވައްމުލަކުގެ އެހެން ވޯޓު ފޮށިތަކަށް ވެސް ދިމާވިކަމަށެވެ.\nއިތުރު މައްސަލަތަކުގެ ތެރޭގައި ބައެއް ވޯޓު ފޮށިތަކުގައިވާ ވޯޓުލާމީހުންގެ ލިސްޓަށް ވުރެ އިތުރަށް ވޯޓު ކަރުދާސް ދޫކޮށްފައި ވުމާއި އަދި އެގޮތަށް ވޯޓުކަރުދާސް ދޫކޮށް ވޯޓު ކަރުދާސް ހުސްވުމުން އަލުން ވޯޓުކަރުދާސް ގެނެސްގެން ވެސް ވޯޓުލާފައިވާ ކަމަށް އޭނާގެ ތުހުމަތުތަކުގައި ވެއެވެ.\nއަލީފަޒާދުގެ ސިޓީގައި އިތުރަށް ހާމަކުރައްވާފައިވާ ގޮތުގައި މާލޭގައި ވޯޓުލަމުން ބައެއް މީހުންނަށް އިތުރަށް ވޯޓު ކަރުދާސްކޮޅު ދޫކުރި ކަމަށެވެ. އެގޮތުން ވޯޓުލާން ހާޒިރު ނުވާ 115 މީހުންގެ ނަމުގައި ވޯޓު ލާފައިވާ ކަމަށެވެ. އޭގެތެރޭގައި މަރުވެފައިވާ މީހުންނާއި ފުވައްމުލަކުގައި ވޯޓު ލާފައިވާ މީހުންނާއި ރާއްޖޭގައި ނެތް މީހުން ވެސް ހިމެނޭ ކަމަށެވެ.\nއިތުރު މައްސަލަތަކުގެ ތެރޭގައި މާލޭގައި ކޮންމެ 30 މިނިޓަކުން ވޯޓުލުން މެދުކަނޑާލައި، ވޯޓާސް ލިސްޓަށް ބަދަލު ގެނެސްފައިވާ ކަމަށް ވެސް އޭނާ ތުހުމަތުތަކުގައި ވެއެވެ.\nމި ސަބަބުތަކަށްޓަކައި “އިންތިޚާބުގެ ނަތީޖާ ބާތިލްކުރުމަށް ފަހު، އަލުން އިންތިޚާބު ބޭއްވޭނެ ގޮތް ހަދައިދިނުން” އެދޭކަމަށް ޕީޕީއެމަށް އަލީ ފަޒާދު ފޮނުއްވިސިޓީގައި ވެއެވެ.\nއިންތިޚާބު ބޭއްވުމުގެ ކުރީ ދުވަހު ޕީޕީއެމްއިން ބޭއްވި އެއްވުމެއްގައި ވާހަކަ ދައްކަވަމުން އަލީ ފަޒާދު ބުނެފައިވަނީ ޕްރައިމަރީ އިންތިޚާބުން ބަލިވިސް އެންމެން އެކުގައި ކުރިޔަށް ދިއުމަށް ތައްޔާރަށް ހުރިކަމަށެވެ.\nޕީޕީއެމް ޕްރަމަރީގެ ކުރީދުވަހު ބޭއްވި އެއްވުމެއްގައި ޕީޕިއެމް ކެންޑިޑޭޓުން. ތޯރިގުއާއި ފަޒާދު (މެދުގައި)\nޕީޕީއެމް ޕްރައިމަރީގައި ބޮޑެތި އޮޅުވާލުންތަކެއް ހުރިކަމަށް ފުވައްމުލަކުގައި އާއްމުކޮށް ކޮޕީކޮށްގެން ނެރޭ އޮންލައިން ނޫހެއް ކަމަށްވާ ފުވައްލައް ޓައިމްސް އިން ހާމަކޮށްފައި ވެއެވެ.\nރާއްޖެގެ ބައެއް ބޮޑެތި މީޑިއާތަކުން ހާމަކުރާ ގޮތުގައި މީގެ އިތުރުން އެހެން ބޮޑެތި ބައެއް ސަރަހައްދުތަކުގައި ވެސް ޕީޕީއެމް ޕްރަމަރީގެ ނަތީޖާ ގަބޫލުކުރަން ދެކޮޅު ހަދާފައިވެއެވެ. އެގޮތުން ހއ. އަތޮޅު ކައުންސިލްގެ ރައީސް ކަމުގެ އިންތިޚާބު ވެސް އެދާއިރާއިން ބަލިވި ކެލާ ނިޒާމު ގަބޫލުނުކުރައްވާކަން ވަނީ ހާމަކުރައްވާފައެވެ.


"Lock-upp" – Sara aai Ali sulhavejje\n"ލޮކް-އަޕް" – ސާރާ އާއި އަލީ ސުލްހަވެއްޖެ\nސާރާ އާއި އަލީ\nޓީވީ އެކްޓަރުން ކަމަށްވާ ސާރާ ޚާން އާއި އޭނާގެ ކުރީގެ ފިރިމީހާ އަލީ މާޗަންޓް މި ވަގުތު ތިބީ ކަންގަނާ ރަނާވަތުގެ ވެބް ރިއަލިޓީ ޝޯ "ލޮކް އަޕް"ގައި ބައިވެރިވެ ޖަލުގައި ބަންދުވެގެންނެވެ.\nދެ މީހުންނަކީ ކުރިން ވަރަށް ލޯބިވެގެން ކައިވެނިކޮށްގެން ގިނަ ދުވަހަކު އުޅުމަށްފަހު ވަރިވެފައި ތިބި ދެ މީހުންނަށް ވެފައި ޖަލެއް ކަހަލަ ތަނެއްގައި ބަންދުވެގެން ތިބެން ޖެހުމުން ދެ މީހުންގެ މެދުގައި ވަރަށް ވަރުގަދަ އަރާރުން ހިނގާނެކަމަށް ގިނަ ބަޔަކު އުންމީދު ކުރި އެވެ.\nނަމަވެސް ކަންތައްވީ ހީކުރި ގޮތަކަށް ނޫނެވެ. މި ޝޯގެ އާ އިޝްތިހާރުގައި ފެންނަނީ ދެ މީހުން އެކުގައި ގޮނޑިއެއްގައި އިށީނދެ ތިބެ އެކަކު އަނެކަކާ ވަރަށް ހަމަޖެހިލައިގެން ތިބެ ވާހަކަ ދައްކައި ސުލްހަ ގާއިމްކުރާ ތަނެވެ. ދެ މީހުން ވެސް ބުނަނީ އެ މީހުންގެ ހިތުގައި އެއްވެސް ކަހަލަ މައްސަލައެއް އަނެކަކާ ދޭތެރޭ ނެތް ކަމަށެވެ.\nއަލީ އާއި ސާރާ މީގެ ކުރިން ވަނީ ރިއަލިޓީ ޝޯ އެއް ކަމަށްވާ "ބިގް ބޮސް"ގެ ހަތަރުވަނަ ސީޒަންގައި އެކުގައި ބައިވެރިވެ ބިގް ބޮސްގެ ގޭގައި ވެސް ގިނަ ދުވަސް ތަކެއް ހޭދަކޮށްފަ އެވެ. ދެ މީހުން ކައިވެނި ކުރީ ވެސް ބިގް ބޮސްގެ ގޭގައި ލައިވް އޯޑިއަންސްގެ ކުރިމަތީގަ އެވެ. ނަމަވެސް އެ ޝޯ ނިމުނުތާ މާ ގިނަ ދުވަސްތަކެއް ނުވެ ދެ މީހުން ވަރިވީ އެވެ.\n"ލޮކް އަޕް"ގެ ޕްރޮޑިއުސަރު އަލްޓް ބާލާޖީގެ އޮފިޝަލް ޓުވިޓާ އެކައުންޓުން ކޮށްފައިވާ ޓުވީޓެއްގައި ބުނެފައިވަނީ އެންމެ ވަރުގަދަ މީހުންނަކީ އެމީހުންގެ ހިތްދަތި މާޒީއާ ކުރިމަތިލުމުގެ ހިތްވަރު ހުރި މީހުން ކަމަށެވެ.\n"އަހަރެން މާޒީ ހަނދާން ނައްތާލައި ދިރިއުޅުމައިގެން ކުރިއަށް ދާން ބޭނުން. ކައިވެނީގެ ފަހުން ދިމާވި ކަންތައްތަކާއި އޭގެ ސަބަބުން ވަރިވުމާ ހަމައަށް ދިމާވި ކަންތައްތަކުން ދިމާވި ހިތްދަތި ކަންތައްތަކުން އަދިވެސް އަހަންނަށް އަރައެއް ނުގަނެވޭ،" ސާރާ މި ޝޯގައި ބުނެފައި ވެއެވެ.\nދެ މީހުން ވާހަކަ ދެއްކުމަށްފަހު ސާރާ އާއި އަލީ ވެސް އެއްބަސްވީ ދެ މީހުން ކައިވެނިކުރިއިރު އުމުރުން ހަގުކަމުން މައްސަލަތައް ކުރިމަތިވެ އެ މައްސަލަތައް ހައްލުކުރަން ނޭނގުނީ ކަމަށެވެ. އަދި އެކަމާ މެދު މި ޝޯ ނިންމާފައި ނުކުމެ ދެ މީހުން ބައްދަލުވެ ވަކިން މަޝްވަރާ ކުރާން އެ މީހުން އެއްބަސްވި އެވެ.\nހަމަ މި ޝޯގެ އެހެން ބައިވެރިއަކާ ކުރީ އެޕިސޯޑެއްގައި އަލީ ވަނީ އޭނާ އާއި ސާރާގެ ކައިވެނީގައި ދިމާވި މައްސަލަތަކާ ގުޅޭ ގޮތުން ވާހަކަ ދައްކާފަ އެވެ. އަދި އަލީ ވަނީ ކައިވެނި ކުރިތާ ވަރަށް ކުރީކޮޅު ސާރާއަށް ބޭވަފާތެރިވެ އެހެން އަންހެނަކާ އެކު ގުޅުން ބޭއްވިކަމަށް އެއްބަސްވެފަ އެވެ.\nސާރާ އަށް ޓީވީގެ ދުނިޔޭގައި މަޝްހޫރުކަން ލިބުނީ "ސަޕްނާ ބާބުލްކާ – ބިދާއީ" އިންނެވެ. އޭގެ ފަހުން "ބޭޚުދީ" އާއި "ރާމް މިލާއޭ ޖޯޅީ" ކުޅެފައި ވެއެވެ. އަލީ ވެސް ވަރަށް ގިނަ ސިލްސިލާތައް ކުޅެފައި ވެއެވެ.


Igthisaadhu kuri eruvumah Coronavirus! - AO News\nއިޤްތިސާދު ކުރިއެރުވުމަށް ކޮރޯނާ ވައިރަސް\n2020 ވަނަ އަހަރަކީ ވަރަށް ގިނަ ޤައުމުތަކުން ރަނގަޅު ސިޔާސަތުތަކެއް ތަންފީޒު ކުރުމަށް ކަނޑައަޅާފައިވާ އަހަރެކެވެ. އެގޮތުން އިޤްތިސާދީ ގޮތުންނާއި، ސިއްހީ ގޮތުންނާއި، އުމްރާނީ ގޮތުންވެސް މެވެ. މިގޮތުން އެކި ޤައުމުތަކުން މި ސިޔާސަތުތައް ހާސިލް ކުރުމަށް ނިންމާފައި ވަނީ އެކި ގޮތްގޮތަށެވެ.\nކޮރޯނާ ވައިރަސް އަކީ މިދެންނެވުނު ސިޔާސަތުތައް މަޑުޖެހުމަކަށް މެދުވެރިވި އެއް ސަބަބެވެ. އެހެނީ އޭގެ ސަބަބުން ގިނަ ގައުމުތަކުގެ އިޤްތިސާދުތައް މަޑުޖެހި، ވައިރަސް އިން ޖެހުނު ބަލީގެ ޝިކާރައަކަށް ގިނަ ބަޔަކުވެ އެތައް ބަޔަކު މިބަލީގައި ނިޔާވަމުން ދަނީއެވެ.\nދުނިޔޭގެ ހަބަރުތައް ބުނާ ގޮތުން މިވައިރަސް އެންމެ ފުރަތަމަ ފެނިފައިވަނީ ޗައިނާއިން ނެވެ. އެހާހިސާބުން ގިނަ ބަޔަކު އެއީ ޗައިނާގެ އުފެއްދުމަށްކަމަށް ނިންމިއެވެ. އެހެންނަމަވެސް މީގެ ވަށައިގެންވާ ކަންކަމަށް ބަލާލުން ރަނގަޅެވެ.\nޗައިނާ އަކީ މިވަގުތު ދުނިޔޭގައި އިގްތިސާދީގޮތުން އެންމެ ކުރިއަރަމުންދާ ޤައުމެވެ. އެގޮތުން ދިރާސާކުރާ ފަރާތްތަކުން ބުނާ ގޮތުން 2030 ވަނަ އަހަރު އަންނަން ވާއިރަށް ދުނިޔޭގެ ސުޕަރ ޕަވަރ އަށް ވުން އެންމެ ގާތީ ޗައިނާ އެވެ. ސަބަބަކީ ގައުމުގެ އިޤްތިސާދު ކުރިއެރުވުމަށް އެގައުމުގެ ހުރިހާ ރައްޔިތުން ގުޅިގެން ކުރަމުންދާ މަސައްކަތެވެ. އަދި މިމަންޒަރު ދުނިޔެއަށް ނުދެއްކުމަށާއި، ޗައިނާ މަޑުޖައްސާލުމަށް ދުނިޔޭގެ ބާރުގަދަ ގައުމުތަކުން ވަރަށް ގިނަ މަސައްކަތްތަކެއް ކުރަމުންދެއެވެ. އެހެންކަމުން މިދެންނެވުނު ވައިރަހަކީ ޗައިނާގެ އިޤްތިސާދު މަޑުޖައްސާލުމަށް ދިން ހަމަލާއަކަށް ވުން ގާތެވެ. އެހެނީ ޗައިނާގެ ކެއުންތަކާއި ވައްތަރު ކެއުމަކުން އުފެދުނު ވައިރެސް އެއްކަމަށް ބުނެ މިވައިރަސް ޗައިނާ އަށް އިންޕޯޓް ކޮށްފައި ވުމީ ވެދާނެ ކަމެކެވެ.\nދުނިޔޭގެ ސުޕަރ ޕަވަރތަކުން ނިކަމެތި ޤައުމުތަކަށް އަސްކަރީ ބާރާއި އެކު އަރާ އެޤައުމުތައް ތަޅާ ސުންނާފަތި ކުރަނީ ވެސް އިޤްތިސާދީ ބޭނުމުގައެވެ. އެގޮތުން ބަލާއިރު މެދު އިރުމަތީގެ ތެލުގެ މުއްސަނދިކަން ލިބިފައިވާ ގައުމުތައް އަޅުވެތިކުރުމަށްފަހު ތެލާއި އެހެނިހެން މަންފާތައް ފޭރިގަނެގެން ދަނީ ބާރުގަދަ ޤައުމުގެ އިޤްތިސާދު ދެމެހެއްޓުމަށެވެ. މިމޭރުމުން ބަލާއިރު އިރާނާއި، ރަޝިޔާ، ކޮރެއާ އަދި ޗައިނާ އަށް އަސްކަރީ ބާރާއި އެކު ނާރަނީ އަމިއްލަ ޤައުމުގެ ޤާބިލުކަން ނެތުމުން ނެވެ. އެހެންކަމުން އެގޮތަށް އަރައި ނުގެނެވޭ ޤައުމުތައް އިނދެޖައްސާލުމަށް މިފަދަ ބައިލޮޖިކަލް ހަތިޔާރު މީގެ ކުރިން ވެސް ބައެއް ޤައުމުތަކުން ބޭނުންކޮށްފައި ވެއެވެ.\nކޮރޯނާ ވައިރަސް އެންމެ ބޮޑަށް ފެތުރިގެން ދިޔަ ޗައިނާގައި މިހާރު އެވައިރަސް ކޮންޓްރޯލް ކުރެވިފައިވާ އިރު އެވައިރަސްގެ ހަޤީގަތް މިހާތަނަށް އެންމެ ބޮޑަށް ދެނެގަނެވުނު ޤައުމަކަށް ޗައިނާ ނޫނީ ނުވާނެއެވެ. އެހެނީ އެޤައުމުން އެވައިރަސް ދިރާސާކުރުމާއި، އޭގެ ޝިކާރައަކަށް ވެގެން ދިޔަ މީހުން ގާތުން ބެލުމާއި މިކަހަލަ އެތައް ކަމެއް ކޮށްފައިވާތީ އެވެ. އެހެންނަމަވެސް އުފެދުނު ސުވާލަކީ ވައިރަސް އެންމެ ކުޑަކޮށް ފެތުރިފައިވާ ބައެއް ޤައުމުތަކުން މިވައިރަސް އަށް ވެކްސިން އުފެއްދިކަން އިއުލާން ކުރުމުންނެވެ.\nވެކްސިނަކީ ގިނަ މަރުހަލާތަކަކަށް ދެމިގެންދާ ގޮތަށް އެކި ގޮތްގޮތަށް ޓެސްޓް ކުރެވޭ އެއްޗެކެވެ. އެހެންކަމުން މިކަމަށް ގިނަ ދުވަސްތަކެއް ނަގާނެއެވެ. އެހެންނަމަވެސް މިވައިރަސް ދުނިޔޭގެ ސަމާލުކަމަށް އައުމާއި އެކު މަދު ދުވަސްތަކެއްގެ ތެރޭގައި އެމެރިކާއާއި އިންޑިޔާ ފަދަ ގައުމުތަކުން ވެކްސިން އުފައްދައިފިއެވެ. އަދި މި ޤައުމުތަކުން އެއްބަޔަކަށް ވުރެ ކުރިން ވެކްސިން ބާޒާރަށް ނެރުމަށް މަސައްކަތްކުރަމުންދާ ތަން ފެނެއެވެ. ސުވާލު އުފެދެނީ މިހާހިސާބުންނެވެ. މިވެކްސިން އަކީ މީގެ ކުރިންވެސް އުފައްދާފައިވާ ވެކްސިނެއް ބާއެވެ؟\nކޮންމެއަކަސް ވެކްސިން ބާޒާރަށް ނުކުމެއްޖެ ނަމަ މިވައިރަސް ފެތުރުން ހުއްޓުމަކަށް ގެނެވިދާނެއެވެ. ދިރާސާ ކުރާ ފަރާތްތަކުން ދެކޭ ގޮތުގައި މިވައިރަސްގެ އަސަރު އެންމެ ބޮޑަށް ކުރަނީ އުމުރުން ދުވަސްވީ މީހުންނަށެވެ. މާނައަކީ މިވައިރަހަށް ހާއްސަ ވެކްސިން އެންމެނަށް ވެސް ޖަހަން ޖެހޭނެއެވެ. އެހެންކަމުން މިއީ މިވެކްސިން އުފައްދާ ބަޔަކަށް ނުވަތަ ޤައުމަކަށް މާލީ ބޮޑު ފައިދާއެއް ލިބިގެންދާނެ ކަމެކެވެ. ކޮންމެ ޤައުމަކުންވެސް މިވެކްސިން ގަންނާނެތީ އެވެ. އެހެންކަމުން ވެކްސިނަށް އޮތް ޑިމާންޑް މަތިވެ އަގު އުފުލިގެންދަނެތީއެވެ.\nވެކްސިނާއި އެކު ސާފުތާހިރު ކަންމަތީ ތިބުމަށް ބޭނުންކުރާ ބައެއް ސާމާންތަކުގެ އަގު މިހާރުވެސް ބާޒާރުގައި އުފުލިފައިވުމާއި، މާސްކާއި ރައްކާތެރި ކަމުގެ ހެދުންތައް ވެސް ބޭނުންކުރާ މީހުން ގިނަ ވުމުގެ ސަބަބުން އެކި ގޮތްގޮތުން ތަކެތީގެ އަގުތައް އުފުލެމުން ދެއެވެ. މީގެ ސަބަބުން މުއްސަނދި ބާރުގަދަ ގައުމުތަކަށް އިތުރު ކުރިއެރުން ލިބި ނިކަމެތި ގައުމުތައް އިނދެޖެހިގެން ދާނެއެވެ. މިއީ އަބަދުވެސް ދުނިޔޭގެ ޤައުމުތައް ކުރިއަރަމުންދާ ގޮތެވެ.\nއެހެންކަމުން ކޮރޯނާ ވައިރަސް އަކީ ބާރުގަދަ ޤައުމަކުން އެޤައުމެއްގެ އިޤްތިސާދު އިތުރަށް ފުޅާކުރުމަށް އުފައްދާފައިވާ އެއްޗެކޭ ބުނުމުގެ ފުރުސަތު އެބައޮތެވެ. އަދި މީގެ ސަބަބުން އެޤައުމަކަށް ގިނަ ގުނަ މާލީ މަންފާ ލިބިގެންދާނެއެވެ.\nމާޗް 9, 2020\nSaabas. Miothy hageegah engifa


ޗައިނާގައި އުފައްދާފައިވާ 16 ވެކްސިނެއް ތަހުލީލުކުރުމުގެ ޙުއްދަ ޗައިނާގައި އުފައްދާފައިވާ 16 ވެކްސިނެއް ތަހުލީލުކުރުމުގެ ޙުއްދަ\nޗައިނާގައި އުފައްދާފައިވާ 16 ވެކްސިނެއް ތަހުލީލުކުރުމުގެ ޙުއްދަ\nޗައިނާއިން އުފައްދާފައިވާ ސައިނޯފާމް ވެކްސިން. ފޮޓޯ:އިންޓަރނެޓް\nޗައިނާގައި އުފައްދާފައިވާ ކޯވިޑް-19ގެ 16 ވެކްސިނެއްގެ ކްލިނިކަލް ޓްރަޔަލްތައް ފެއްޓުމުގެ ޙުއްދަ އެ ޤައުމުން ދީފިއެވެ.\nޗައިނާގެ ނޭޝަނަލް ޕްރޮޑަކްޓްސް އެޑްމިނިސްޓްރޭޝަންގެ ތަފާސް ހިސާބުތަކުން ދައްކާގޮތުގައި އެ ޤައުމުގައި އަލަށް ތައްޔާރުކޮށްފައިވާ ވެކްސިންތަކުގެ ތެރެއިން6ވެކްސިނަކީ އެންމެ ފަހު މަރުހަލާތަކުގެ ތެރޭގައި ހިމެނޭ ތިންވަނަ މަރުހަލާގެ ތަހުލީލުތައް ފަށާފައިވާ ވެކްސިންތަކެކެވެ.\nޗައިނާއިން އުފައްދާފައިވާ އެންމެ ފަހުގެ ވެކްސިންތައް ތައްޔާރުކޮށްފައިވަނީ ތަފާތު އެކި ޓެކްނޮލޮޖީތައް ބޭނުންކޮށްގެންނެވެ. އެގޮތުން، ރީކޮމްބިނަންޓް ޕްރޮޓީން، އެޑީނޯވައިރަސް ވެކްޓާ، ނިއުކްލެއިކް އެސިޑް އަދި ބާރު ކަނޑުވާފައިވާ އިންފުލުއެންޒާ ވައިރަސް ޓެކްނޮލޮޖީ ހިމެނެއެވެ.\nޗައިނާގައި އުފައްދާފައިވާ ކޯވިޑްގެ2ވެކްސިނަކަށް އެ ޤައުމުންވަނީ ވަގުތީ ޙުއްދައެއް ދީފައެވެ. އެއީ ސަރުކާރުގެ2ކުންފުންޏެއްކަމަށްވާ ޗައިނާ ބަޔޯޓެކް ގުރޫޕާއި ސިނޯފާމުން އުފައްދާފައިވާ ވެކްސިނަކާއި، ސިނޯވެކް ބަޔޯޓެކުން އުފައްދާފައިވާ ވެކްސިނެކެވެ. ސިނޯފާމްގެ ވެކްސިނަށް ހުއްދަދީފައިވަނީ މިދިޔަ އަހަރުގެ ޑިސެމްބަރު މަހުގެ 30ވަނަ ދުވަހުގައެވެ. އަދި ސިނޯވެކް ބަޔޯޓެކްގެ ވެކްސިނަށް ހުއްދަދީފައިވަނީ މިމަހުގެ 5ވަނަ ދުވަހުގައެވެ.\nދުނިޔޭގެ އެންމެ ބޮޑު އާބާދީ އޮންނަ ޗައިނާގައި ފެބްރުއަރީ މަހުގެ 9ވަނަ ދުވަހުގެ ނިޔަލަށް 40.52 މިލިއަން މީހުންނަށްވަނީ ކޯވިޑް ވެކްސިން ދީފައެވެ.\nޔަމަނަށް އެހީތެރިވުމަށް ހުށަހަޅާފައިވާ ފައިސާގެ ޢަދަދާމެދު އދގެ ހިތްހަމަނުޖެހުން\nނައިޖީރިޔާގައި ވަގަށް ނެގި ހުރިހާ ކުދިން ދޫކޮށްލައިފި\nކޮވިޝިލްޑު އުފައްދާ އިންޑިޔާގެ ކުންފުނިތަކަށް ޗައިނާގެ ހެކަރުން ޙަމަލާތަކެއް ދީފި


Dhuniye Thibaage Hinthunvun Badhalukurumah Jaaga Nudhee, Thibaage Hinithunvumun Dhuniye Badhalu Kurun Iskandhee ދުނިޔެ ތިބާގެ ހިނިތުންވުން ބަދަލުކުރުމަށް ޖާގަ ނުދީ، ތިބާގެ ހިނތުންވުމުން ދުނިޔެ ބަދަލުކުރުމަށް އިސްކަންދީ – Huvadhoo News Dhuniye Thibaage Hinthunvun Badhalukurumah Jaaga Nudhee, Thibaage Hinithunvumun Dhuniye Badhalu Kurun Iskandhee Huvadhoo News\nދުނިޔެ ތިބާގެ ހިނިތުންވުން ބަދަލުކުރުމަށް ޖާގަ ނުދީ، ތިބާގެ ހިނތުންވުމުން ދުނިޔެ ބަދަލުކުރުމަށް އިސްކަންދީ\nހިނިތުންވުމަކީ، އާދައިގެ ކަމެއްގެ ގޮތުގައި އަހަރަމެންނަށް ސިފަވިކަމުގައި ވީނަމަވެސް، ހިނިތުންވުމަކީ ވަރަށް ބާރުގަދަ އެއްޗެކެވެ. ހިނިތުންވުމުގެ ބާރުން، ތިބާ ދިރިއުޅޭ ދުނިޔެ ބަދަލުކޮށް ލުމުގެ ބާރު ތިބާއަށް ލިބިގެންވެއެވެ. ދުނިޔެ ތިބާގެ ހިނިތުންވުން ބަދަލުކުރުމަށް ޖާގަނުދީ، ތިބާގެ ހިނިތުންވުމުން ދުނިޔެ ބަދަލުކޮލުމަށް މަސައްކަތްކުރާށެވެ.\nއުފާވެރިކަމާއި، ހިތްހަމަޖެހުމާއި ގުޅިގެން، އަހަރަމެންގެ މޫނަށް އަންނަ ހިނިތުންވުމަކީ، އަހަރަމެން ކޮންމެ އިންސާނަކުވެސް މިދުނިޔޭގައި ކޮންމެ ދުވަހަކު ތަޖުރިބާ ކުރާ، ވަރަށް އާދައިގެ ކަމެކެވެ. ހިނިތުން ވުމަކީ އުފާވެރިކަމުގެ އިހްސާސެއް ނުވަތަ އޭގެ ސަބަބުން އަންނަ ރިއެކްޝަނެއްގެ ގޮތުގައި އެކަނި ނަފްސާނީ އިލްމުވެރިން ސިފަކުރި ނަމަވެސް، ހިނިތުންވުމަކީ އެއަށްވުރެ ބާރުގަދަ، އޭގެ ސަބަބުން އެހިނިތުން އަމާޒުވާ ފަރާތުގެ ހިތާއި، ސިކުނޑި އަދި ފުރާނަޔަށް މާބޮޑަށް އަސަރު ކުރުވާ ކަމެކެވެ.\nހިނިތުންވުމަކީ އެއްގޮތަކަށްވެސް އިންސާނާ ދަސްކޮށްފައިވާ ސިފައެއް ނޫން\nހިނިތުންވުމަކީ އިލާހީގޮތުން އިންސާނާގެ ޠަބީއަތުގައި ލައްވާފައިވާ ސިފައެކެވެ. މިއީ އަހަރަމެން އިންސާނުން ދުނިޔެއަށް އުފަންވުމުގެ ކުރިންވެސް އަހަރަމެންގެ ކިބައިގައިވާ ސިފައެކެވެ. މީގެ ހެއްކަކީ، މާބަޑުގައި ދަރިފުޅު އޮންނައިރުވެސް، ފަހުގެ 3ޑީ ސްކޭންތަކުން ބަނޑުގައިވާ ދަރިފުޅު ހިނިތުންވާ މަންޒަރު އެބަފެނެއެވެ. އަދި ދުނިޔެއަށް އުފަންވުމުންވެސް، އެ ތުއްތު ދަރިފުޅު، ނިދީގައި ނުވަތަ މަންމައަށް ބަލަހައްޓައިގެން އޮވެ ހިނުތުންވާ މަންޒަރު އަހަރަމެންނަށް އެބަފެނެއެވެ، މިގޮތުން، އެހެން ސިފަތަކެކޭ އެއްގޮތަށް، ހިނިތުންވުމަކީ އެއްގޮތަކަށްވެސް އިންސާނާ ދަސްކޮށްފައިވާ ސިފައެއް ނޫންކަން އެނގެއެވެ.\nއުފާވެރި މޫނަކާއިގެން އެހެން މީހުންނާއި ކުރިމަތިލުން\nދުނިޔޭގައި ކުރިމަތިވާ ތަފާތު ހިތްދަތި އިޙްސާސްތަކާއި، ނާކާމިޔާބީގެ ސަބަބުން، އަހަރަމެން ގިނަ ބަޔެއްގެ އުފާވެރިކަން ގެއްލި، މޫނުން ހިނިތުންވުން ގެއްލިގެން ދެއެވެ. މިއީ ގިނަބައެއް ކުރިމަތިލާ ހަޤީޤަތެއްވެސް މެއެވެ. ނަމަވެސް، އެމީހާއަށް ކުރިމަތިވެފައި ދެރަ ހިތާމަޔާއި އެކުވެސް އެހެނިހެން މީހުންނާއި، ހިނިތުންވުމާއި އެކު، އުފާވެރި މޫނަކާއިގެން ކުރިމަތިލާ މީހުން މަދުން ނަމަވެސް އަހަރަމެންނަށް ފެނެއެވެ. އެހިނިތުންވުމުން އެތައް ބައެއްގެ ހިތަށް ހިންހަމަޖެހުން ގެނެސްދެއެވެ.\nހިނިތުންވުމަކީ ޞަދާޤާތެކެވެ. އޭގެ ސަބަބުން ތިބާގެ ހެޔޮކަން އިތުރުވެގެން ދާނެއެވެ. ޞަދާޤާތަކީ އޭގެ ސަބަބުން ހެޔޮ ޖަޒާ ލިބގެންދާ ޢަމަލެކެވެ. ހިނިތުންވުމަކީ ޞަދަޤާތަކަށް ވުމުގެ އިތުރުން ހިނިތުންވުމަކީ ހިތްތަކުގެ ފަރުވާއެއްވެސް މެއެވެ. ސާދާ ހިނިތުންވުމަކުންވެސް، ހަރުކަށި، އެ ހިތްތަކުގައި ލޯތްބެއް ކުލުނެއް އެކުލެވިފައި ނުވާ ހިތްތައް، މަޑުމޮޅިކޮށް ތިބާއަށް ލަންބާ ލެވިދާނެއެވެ. ހިނިތުންވުމުން، އުފާވެރިކަން ފަތުރައެވެ. ހިނިތުންވުމުން، ތިބާގެ ހިތް އަނެކާއަށް ސާފުކަން ދައްކުވައިދެއެވެ. ތިބާގެ އެއްވެސް ކިބުރުވެރިކަމެއް އަދި ބޮޑާކަމެއް ނެތްކަން އަނެކާއަށް އަންގައި ދެއެވެ. ތިބާގެ ހިނިތުންވުމުން ބުނެދެނީ، ތިބާ ވާހަކަ ދައްކަން ތައްޔާރަށް ހުރިކަމެވެ. އެހިނިތުންވުން އަމާޒުވާ ފަރާތަށް ތިބާގެ ޝައުޤުވެރިކަން ހުރިކަން ހިނިތުންވުން ބުނެދެއެވެ.\nހިނިތުންވުމަކަށް އަގެއް އަދާކުރަން ނުޖެހޭ\nހިނިތުންވުމަކީ ކިތަންމެ ގިނައިން އެސިފަ ތިބާ ދެއްކި ނަމަވެސް، އެއަށް އެއްވެސް އަގެއް އަދާކުރަންޖެހޭ އެއްޗެއް ނޫނެވެ. ނަމަވެސް ހިނތުންވެލަން ނުވެސް ދަންނަ މީހުންވެސް ދުނިޔޭގައި އުޅެއެވެ. މިފަދަ ފަރާތްތަކުގެ ދިރިއުޅުމުން އެއްވެސް އުފާވެރިކަމެއް ހިތްހަމަޖެހުމެއް ސިފަނުވާނެތެވެ. ކިތަންދެ ދަތި އުދަނގޫ ކުރިމަތިވެފައިވީނަމަވެސް، ހިތާމައިގެ ސާލެއް ގައިގައި ލެވިފައި ވީނަމަވެސް، ވީވަރަކުން ހިނިތުންވެލުމަށް މަސައްކަތް ކުރާށެވެ. އެންމެ ހިނިތުންވުމެއްގެ ދެކިލުމަށް އަމިއްލަ ފުރާނަ އަތްމައްޗަށް ލައިގެންވެސް ބައެއް ލޯބިވެރިން މަސައްކަތްކޮށްފައި އެބަހުއްޓެވެ. ހަމަ މިބީދައިން، ވަކި ޚާއްސަ ހިނިތުންވުމެއްގެ އިންތިޒާރުގައި މުޅި ދިރިއުޅުން ދުއްވާލާ ލޯބިވެރިންވެސް މިދުނިޔޭގައި އެބައުޅެއެވެ. މިއިންވެސް އެނގިގެންދަނީ، ހިނިތުންވުމަކީ، އޭގައި އެއްވެސް އަގެއް އެކުލެވިފައި ނުވި ނަމަވެސް، މިދުނިޔޭގައިވާ ހުރިހާ އެއްޗަކަށްވުރެ އަގުބޮޑު އަދި އެއިން އެތައްކަމެއް ބަދަލުކޮށްލާ ސިފައެއްގެ ގޮތުގައެވެ.\nހިނިތުންވުމުގެ ސިފައަކީ الله سبحان و تعالىٰ އަޅުގަނޑުމެންނަށް ދެއްވާފައިވާ މިންނުކުރެވޭނެ ނިޢުމަތެކެވެ. އެނިޢުމަތުގެ ބޭނުން ފުރިހަމަގޮތުގައި، ދުނިޔޭގައި އުފާވެރިކަން ފަތުރައި، ލޯތްބާއި ކުލުނު އިސްކޮށް، ދުނިޔެއިން ނަފުރަތާއި ރުޅިވެރިކަން އަދި އަދާވާތްތެރިކަން ނައްތާލައި، ދުނިޔެ ބަދަލުކުރުމުގެ ބާރު އިންސާނާއަށް ލިބިގެންވެއެވެ.\nދުނިޔޭގައި ތިބާއަށް ކުރިމަތި ކުރުވާ ތަފާތު ކަންކަމާއި ގުޅިގެން ތިބާގެ ހިނިތުންވުން ގެއްލުވާލުމުގެ ބަދަލުގައި، ތިބާގެ ހިނިތުންވުމުން މުޅި ދުނިޔެ ބަދަލުކުރުމަށް ގަދައަޅައި މަސައްކަތްކުރާ މީހަކަށް ތިބާ ވާށެވެ.


Madhuri ge hayaathaa behey series eh Priyanka ufadhdhanee | Mihaaru\nމާދުރީގެ ހަޔާތާ ބެހޭ ގޮތުން ޕްރިޔަންކާ ހޮލީވުޑް ކޮމެޑީ ސީރީޒެއް އުފައްދަނީ\n31 ޖުލައި 2017 - 06:26\nވެރައިޓީ ވެބްސައިޓުން ބުނި ގޮތުގައި އިންޑިއާގެ މަޝްހޫރު ފިލްމީ ބަތަލާ މާދުރީ ޑިކްޝިޓްގެ ހަޔާތާ ގުޅޭ ގޮތުން ކޮމެޑީ ސީރީޒެއް ޕްރޮޑިއުސްކުރަން ޕްރިޔަންކާ އަންނަނީ މަސައްކަތް ކުރަމުންނެވެ. އަދި ނަމެއް ހަމަޖެހިފައި ނުވާ މި ސީރީޒް ދައްކަން ހަމަޖެހިފައިވަނީ ޔޫއެސް ނެޓްވާކް އޭބީސީ އިންނެވެ.\nމިއީ ޕްރިޔަންކާ އާއި މާދުރީ ގުޅިގެން އުފައްދާ ސީރީޒް އެކެވެ. މި ސީރީޒްގައި ދައްކާނީ ބޮލީވުޑްގައި އެތައް ދުވަހަކު ރަނިކަން ކުރުމަށް ފަހު، އެމެރިކާގައި ދިރިއުޅޭ ޑޮކްޓަރަކާ ކައިވެނިކޮށްގެން މާދުރީ އެމެރިކާގައި ދިރިއުޅެން ދިއުމަށް ފަހު އެ ގައުމުގައި މުޅިން އާ ދިރިއުޅުމެއް ފަށަން ކުރި މަސައްކަތެވެ.\nމުޅިން ތަފާތު ދެ ސަގާފަތެއްގެ ދެ އާއިލާގެ ތެރޭގައި އޭނާ ހަމަޖެހެންކުރާ މަސައްކަތެވެ. މާދުރީ އެމެރިކާގައި އުޅޭ ހިސާބުގެ ފޫހި ދިރިއުޅުން މާދުރީގެ ލައިފްސްޓައިލްގެ ސަބަބުން ބަދަލުވެގެންދާ ގޮތް ސިލްސިލާގައި ދައްކާނެ އެވެ.\nޑރ. ޝްރީރާމް ނޭނޭ އާއި މާދުރީ ކައިވެނިކުރީ ފިލްމީ ކެރިއަރުގެ އެންމެ އުހަށް އެރިފައި ވަނިކޮށެވެ. އަދި ކައިވެންޏަށްފަހު އޭނާ ފިލްމީ ދުނިޔެ ދޫކޮށް އެމެރިކާގެ ޑެންވާގައި ފިރިމީހާއާ އެކު ދިރިއުޅުން ފެށި އެވެ. ބޮލީވުޑާ ދުރުގައި ގިނަ އަހަރުތަކެއް ވަންދެން އުޅެ، ދެ ދަރިން ވެސް ލިބުނު ފަހުން މާދުރީ ވަނީ މީގެ ފަސް އަހަރު އަހަރު ކުރިން އިންޑިއާއަށް ބަދަލުވެފަ އެވެ.\nކިތަންމެ ދުވަހެއް ވަންދެން މާދުރީ ފިލްމީ ދުނިޔެއާ ދުރުގައި އުޅުނަސް އޭނާގެ މަގުބޫލުކަމާއި މަޝްހޫރުކަމަކަށް އުނިކަމެއް ނާދެ އެވެ. އޭނާ ރީތިކަމާއި ނެށުމަށް މޮޅުކަމުގެ ވާހަކައަކީ މިހާރު ވެސް ބޮލީވުޑްގެ އެންމެ ގިނަ ބަޔަކު އެއްބަސްވާ ހަގީގަތެކެވެ.\nއާ ސިލްސިލާގެ ޕައިލޮޓް ލިޔެ އެގްޒެކެޓިވް ޕްރޮޑިއުސް ކުރާނީ "ޖެނެރަލް ހޮސްޕިޓަލް: ނައިޓް ޝިފްޓްސް" ޝޯގެ ލިޔުންތެރިޔާ ޝްރީ ރާއޯ އާއި މާދުރީގެ ފިރިމީހާ ޑރ. ނޭނޭ އެވެ.\nމާކް ގޯޑަން އާއި ނިކް ޕެޕާގެ މާކް ގޯޑްން ކޮމްޕެނީ (އެމްޖީސީ) އަކީ މި ޝޯގެ އެގްޒެކެޓިވް ޕްރޮޑިއުސަރުންނެވެ. މި ކުންފުނިން މިހާރު އުފައްދައި ދައްކަމުން އަންނަ ސީރީޒްތަކުގެ ތެރޭގައި "ރޭ ޑޮނޮވަން"، "ގްރޭޒް އެނަޓަމީ" އަދި "ކުއަންޓިކޯ" ހިމެނެ އެވެ.\nއޭބީސީ ސްޓޫޑިއޯޒް އިން މި ފިލްމު އެމްޖީސީއާ އެކު ކޯ-ޕްރޮޑިއުސްކުރަން ވަނީ ހަމަޖެހިފަ އެވެ. މި ޝޯ އުފެއްދުމުގައި އޭބީސީއާ ގުޅިގެން މަސައްކަތް ކުރާތީ ޕްރިޔަންކާ ވެސް ވަނީ ހޮލީވުޑް ޕްރޮޑިއުސަރަކަށް ވެފަ އެވެ.\nވެރައިޓީ މަޖައްލާގެ މި ޚަބަރުގެ ސްކްރީން ޝޮޓެއް އިންސްޓަގްރާމް ކޮށް ޕްރިޔަންކާ ވަނީ މި ޚަބަރަކީ ތެދެއްކަން ޔަގީންކޮށްދީފަ އެވެ.\nއިތުރު ލިޔުންތައް ހޮލީވުޑް ޕްރިޔަންކާ ޗޯޕްރާ ޓީވީ ޝޯ މާދުރީ ޑިކްސިޓް


Manchester City ah 10 point ge lead eh | Mihaaru\nމެންޗެސްޓާ ސިޓީ އަށް 10 ޕޮއިންޓުގެ ލީޑެއް\n18 ފެބުރުއަރީ 2021 - 08:44\nލިވަޕޫލް (ފެބްރުއަރީ 18) - އިނގިރޭސި ޕްރިމިއާ ލީގުގައި ރޭ ރަށުންބޭރުގައި 3-1 އިން އެވަޓަން ބަލިކޮށް ލީގުގެ އެއް ވަނައިގައި މެންޗެސްޓާ ސިޓީން 10 ޕޮއިންޓަށް ލީޑުފުޅާކޮށްފި އެވެ.\nލީގުގެ ގަދަ ހައެއްގައި އޮތް ކޮންމެ ޓީމެއް 24 މެޗު ކުޅެފައިވާއިރު، ސިޓީ އެއް ވަަނައިގައި އޮތީ 56 ޕޮއިންޓް ހޯދައިގެންނެވެ. ދެ ވަނައިގައި އޮތް މެންޗެސްޓާ ޔުނައިޓެޑާއި ތިން ވަނައިގައި އޮތް ލެސްޓާ ސިޓީ އަށް 46 ޕޮއިންޓް ލިބިފައިވާއިރު، ހަތަރު ވަަނައިގައި އޮތް ޗެލްސީ އާއި ފަސް ވަނައިގައި އޮތް ވެސްޓް ހޭމް ޔުނައިޓެޑަށް ވަނީ 42 ޕޮއިންޓް ލިބިފަ އެވެ. އެންމެ ފަހުގެ ޗެމްޕިއަން ލިވަޕޫލް އޮތީ 40 ޕޮއިންޓާ އެކު ހަ ވަނައިގަ އެވެ.\nރޭގެ މެޗުގެ 32 ވަނަ މިނިޓްގައި ސިޓީ އަށް ލީޑުނަގައިދިނީ މި ސީޒަނުގައި ތަފާތު ކުޅުމެއް ދައްކަމުން އަންނަ ޒުވާން ތަރި ފިލް ފޯޑެން އެެވެ. ފޯޑެން ފޮނުވާލި ބޯޅަ ގޯލަށް ވަނީ އެވަޓަންގެ ސީމަސް ކޯލްމަން ފައިގައި ޖެހިފައި ގޮހެވެ. އޭގެ ފަސް މިނިޓް ފަހުން ރިޗާލިސަން ވަނީ އެވަޓަން އަށް ނަތީޖާ ހަމަހަމަކޮށްދީފަ އެވެ.\nސިޓީ އަށް ދެ ވަނަ ފަހަރަށް ލީޑުނަގައިދިނީ މެޗުގެ 63 ވަނަ މިނިޓްގައި ރިޔާދު މާރޭޒް އެވެ. އޭރިއާބޭރުން މާރޭޒް ޖެހި ބޯޅަ އަމާޒުވީ ގޯލުގެ ކަނަށެވެ. ސިޓީ އަށް މެޗުގެ ތިން ޕޮއިންޓް ކަށަވަރުކޮށްދިން ގޯލު ޖެހީ މެޗުގެ 77 ވަނަ މިނިޓްގައި ބެނާޑޯ ސިލްވާ އެވެ.\nމި މޮޅާ އެކު ސިޓީ ވަނީ ޖެހިޖެހިގެން 17 މޮޅު ހަމަކޮށް ރެކޯޑް ދަމަހައްޓައިފަ އެވެ. އަދި އެ ޓީމަކީ ކަލަންޑަރު އަހަރެއް ފަށައިގެން ލީގުގައި ކުޅުނު ފުރަތަމަ 10 މެޗުން މޮޅުވި ފުރަތަަމަ ޓީމެވެ. ލީގުގައި ބާކީ 14 މެޗު އޮތްއިރު، ސިޓީ ފަހަތަށް ޖައްސާލާފައި ތަށި ހޯދޭނެ ޓީމެއް ނެތް ކަމަށް އެވަޓަންގެ ކޯޗު ކާލޯ އަންޗެލޮޓީ ވަނީ ބުނެފަ އެވެ.\nސިޓީގެ ކޯޗު ޕެޕް ގާޑިއޯލާ ބުނީ އޭނާގެ ޓީމުން ޕޮއިންޓް ޓޭބަލްގައި އޮތް ފަރަގާ މެދު އަދި ނުވިސްނާނެ ކަމަށާއި ވިސްނުން ހުރީ މެޗަކަށް ފަހު މެޗެއް ކާމިޔާބު ކުރުމަށް ކަމަށެވެ.\n"އަދިވެސް 42 ޕޮއިންޓަށް ކުޅެން ޖެހޭ. މިއީ ފެބްރުއަރީ. ވަރަށް މަދު ވަގުތު އަރާމްކޮށްފައި ގިނަ މެޗުތަކެއްގައި ކުޅެން މި ޖެހެނީ. އެހެންވީމަ އަދި ޓޭބަލަށް ބަލައިގެން ފަސޭހަކޮށްލެވޭނެ ކަމަށް ނުދެކެން،" ގާޑިއޯލާ ބުންޏެވެ.\nރޭގެ މެޗުން މޮޅުވެގެން ލީގުގެ ހަ ވަަނައިގައި އޮތް ލިވަޕޫލާ ޕޮއިންްޓުގެ ގޮތުން އެއްވަރުކުރުމުގެ ފުރުސަތު އެވަޓަން އަށް އޮތެވެ. އެކަމަކު ބަލިވުމުން އެ ޓީމު ހަތް ވަނައިގައި އޮތީ 23 މެޗުން 37 ޕޮއިންޓާ އެކު އެވެ. ލީގުގައި އެންމެ އަވަހަށް އެވަޓަން ކުޅޭ މެޗުގައި ހޮނިހިރު ދުވަހުގެރޭ ކުޅޭނީ ލިވަޕޫލާ ދެކޮޅަށެވެ.\nމެންޗެސްޓާ ސިޓީ އެވަޓަން އިންގްލިޝް ޕްރިމިއާ ލީގް\nއިލްކޭގެ މަތިމަސް މިސްވެގެން ރޭގަ ސިޓީއަށް ކުޑަކޮށް އުނދަގޫވިނަމަވެސް ތިންޕޮއިންޓް ނަގައިފި... ތަފާތު ބައެއް ސިޓީއަކީ އެންމެންވެސް ލަނޑުޖަހާ.


ޖާބިރުގެ އަތުން ރ.މައުމޫން 29 މިލިއަން ރުފިޔާ ނެންގެވިކަމަށް ބުނާ މައްސަލަ ސާބިތެއްނުވި - DhiDaily\nޖާބިރުގެ އަތުން ރ.މައުމޫން 29 މިލިއަން ރުފިޔާ ނެންގެވިކަމަށް ބުނާ މައްސަލަ ސާބިތެއްނުވި\nޑީއާރުޕީގެ ލީޑަރު އަދި ކާށިދޫ ދާއިރާގެ މެންބަރު ޖާބިރުގެ އަތުން ކުރީގެ ރައީސް އަލްއުސްތާޒު މައުމޫން ޢަބްދުލްޤައްޔޫމު ފައިސާ ނެންގެވިކަމަށް ބުނާ މައްސަލައިގައި، ޖާބިރު ރައީސް މައުމޫންގެ މައްޗަށް ކުރެއްވި ދަޢުވާ ސާބިތެއް ނުވިއެވެ.\nމެންބަރު ޖާބިރުގެ އަތުން ކުރީގެ ރައީސް މައުމޫން 29 މިލިއަން ރުފިޔާ ނެންގެވިކަމަށް ވިދާޅުވެ ފުލުހަށް މައްސަލަ ހުށަހެޅުއްވީ 2020 ވަނަ އަހަރުގެ އޮގަސްޓުމަހުގެ 22 ގައެވެ.\nނަމަވެސް ޖާބިރުގެ މަންމަ މަރްޔަމް މަނިކެގެ އެދިލެއްވުމަކަށް އެ މައްސަލަ އަނބުރާ ނެންގެވުމަށް ޖާބިރު ނިންމެވިއެވެ. އެއީ މަންމަގެ އެދިލެއްވުމަށް ފުރަގަސްދެއްވާން ބޭނުވެވަޑައިނުގަންނަވާތީ ކަމަށާއި، ރައީސް މައުމޫނަށް މާފުދެއްވައިފައިވާކަމަށް ވެސް ޖާބިރު ކުރިން ވިދާޅުވެފައިވެއެވެ.\nޖާބިރު ވިދާޅުވެފައިވާ ގޮތުގައި މި ފައިސާގެ މުޢާމަލާތުގައި އޭނާގެ އަނބިކަނބަލުން ކުރީގެ ބަންޑާރަ ނައިބު ދިޔާނާ ސަޢީދާއި، ރައީސް މައުމޫންގެ ދަރިކަލުން ފާރިޝް މައުމޫން ވަނީ ބައިވެރިވެވަޑައިގެންފައެވެ.\nނަމަވެސް މި މައްސަލައިގައި ރައީސް މައުމޫންގެ މައްޗަށް ދަޢުވާ ސާބިތުނުވާކަމަށް ސިވިލް ކޯޓުން ވަނީ ޙުކުމްކޮށްފައެވެ. ސާބިތު ނުވާކަމަށް އެ ކޯޓުން ޙުކުމްކުރީ ޖާބިރު ހުށަހެޅުއްވި ލިޔެކިޔުންތަކުން އެފަދަ ފައިސާގެ މުޢާމަލާތެއް ހިންގިކަމުގެ ހެކި ނެތުމުންނެވެ.\nލޮލީރާބޮނެވަގާ ދިވެހިރާއްޖޭގެ ކޯޓަކަށް މަސްއަަލަ އެށް ހުށަހެޅިޔަސް އެކޯޓަކުން ވަރަށްބޮޑަށް ވިސްނަން ޖެހޭނެ ކަމަށް ފެނޭ


Treetop Hospital in Allergy Faruvaa Ah Imnunotherapyge Kidhumai Thaaaraf Kohfi ޓްރީ ޓޮޕް ހޮސްޕިޓަލުން އެލާރޖީ ފަރުވާއަށް އިމިއުނޯތެރަޕީގެ ހިދުމަތް ތައާރަފްކޮއްފި – Huvadhoo News Treetop Hospital in Allergy Faruvaa Ah Imnunotherapyge Kidhumai Thaaaraf Kohfi Huvadhoo News\nޓްރީ ޓޮޕް ހޮސްޕިޓަލުން އެލާރޖީ ފަރުވާއަށް އިމިއުނޯތެރަޕީގެ ހިދުމަތް ތައާރަފްކޮއްފި\nޓްރީ ޓޮޕް ހޮސްޕިޓަލުން އިމިއުނޯތެރަޕީގެ ހިދުމަތް ތައާރަފްކޮށްފިއެވެ.\nޓްރީ ޓޮޕް ހޮސްޕިޓަލުގެ ކަރުންމަތީ (އީ.އެން.ޓީ) އަދި ނޭވާލާ ނިޒާމުގެ (ރެސްޕިރޭޓަރީ)ބަލިތަކަށް ހާއްސަ ޑިޕާޓްމަންޓުގެ ފަރާތުން ތައާރަފްކުރާ އިމިއުނޮތެރަޕީގެ ހިދުމަތަކީ ސްކިން ޕްރިކް އެލާރޖީ ޓެސްޓިން އަށްފަހު އެލާރޖީއެއްގެ އަސަރު ހުރިނަމަ އެއަށް ދެވޭ ފަރުވާއެވެ.\nސްކިން ޕްރިކް އެލާޖީ ޓެސްޓު ހަދަނީ ތަފާތު ވައްތަރުގެ ކުނޑިއަށް، ކާ އެއްޗިއްސަށް ނުވަތަ ހިރަފުހަށް އެލާރޖިކް ވޭތޯ ބެލުމަށެވެ. ސްކިން ޕްރިކް އެލާރޖީ ޓެސްޓިން ހިދުމަތުގެ އެހީގައި ކުޑަ ވަގުތުކޮޅެއް ތެރޭގައި އެއްވެސް އެލާރޖީއެއްގެ އަސަރެތް ހުރިތޯ ތަހްލީލްކުރެވޭނެއެވެ. މި ޓެސްޓުގެ ނަތީޖާ ޕޮސިޓިވް ވެއްޖެނަމަ އިމިއުނޯތެރަޕީގެ ހިދުމަތުގެ ލަފާ މެހެމާނުންނަށްޑޮކްޓަރ ދެއްވާނެއެވެ.\nމެހެމާނުން އިމިއުނޯތެރަޕީގެ ބޭނުންކުރައްވާނެ ގޮތުގެ އިރުޝާދު ހޯއްދެވުމަށްއެޕޮއިންޓްމެންޓް ހައްދަވަން ޖެހޭނެއެވެ. އިމިއުނޯތެރަޕީ ހިދުމަތުގެ ފުރަތަމަ ލަފާއިން ފެށިގެން، ދިގު މުއްދަތަކަށް މި ތެރަޕީ ކުރިއަށް ގެންދަވަން ޖެހޭނަމަ ޓްރީ ޓޮޕް ހޮސްޕިޓަލުން މެހެމާނުންނަށް ފުރިހަމަ އެއްބާރުލުން ފޯރުކޮށްދެއްވާނެއެވެ.\nޓްރީ ޓްރީ ޓޮޕް ހޮސްޕިޓަލުން ސްކިން ޕްރިކް އެލާރޖީ ޓެސްޓިން އަދި އިމިއުނޮތެރަޕީގެ ހިދުމަތްތައް ފޯރުކޮށްދެނީ5އަހަރުން މަތީގެ މެހެމާނުންނަށެވެ.\nޓްރީ ޓޮޕް ހޮސްޕިޓަލުގައި ސްކިން ޕްރިކް އެލާރޖީ ޓެސްޓިން އަދި އިމިއުނޮތެރަޕީގެ ހިދުމަތްތައް ފޯރުކޮށްދިނުމުގައި އިސްކޮށް އުޅުއްވަނީ ކަރުންމަތީ ބަލިތަކުގެ (އީ.އެން.ޓީ)ސްޕެޝަލިސްޓް، ޑރ. ޗަންދްރަޝޭކަރް ރަވަލް އާއި ފުއްޕާމޭގެ ޚާއްސަ، ޑރ. ރަގުލާން ރާޖާލިންގަމް އެވެ. ޑރ. ރަވަލް އަކީ މެޑިކަލް މެނޭޖްމަންޓް އަދި އެޑްމިނިސްޓރޭޝަން، ކުއްލި ފަރުވާ، އައި.ސީ.ޔޫ އަދި އޮޓޮލޮޖީ ސާރޖަރީކުރުމުގައި އެތައް އަހަރެއްގެ ތަޖްރިބާ ހޯއްދައިފައިވާ ޑޮކްޓަރެކެވެ. މީގެ އިތުރުން ޑރ. ރަވަލް އަކީ ރަވަލް ސަރޖިކަލް ހޮސްޕިޓަލުގެ ވެރިފަރާތް ކަމުގައިވެސް މެއެވެ. އަދި ދާދިފަހުން ގަވަމަންޓް އޮފް މަހަރާސްޓްރަގެ ހެލްތް ޑިޕާޓްމަންޓްގައި އީ.އެން.ޓީ ސްޕެޝަލިސްޓެއްގެ ގޮތުގައިވެސް މަސަތްކަތް ކުރައްވާފައި ވެއެވެ.\nފުއްޕާމޭގެ ހާއްސަ ޑަކްޓަރު، ޑރ. ރަގުލާން އަކީ ސިއްހީ ދާއިރާގައި ދިހަ އަހަރައްވުރެ ގިނައިން ހިދުމައްކުރައްވާފައިވާ ބޭފުޅެކެވެ. އަދި ޑރ. ރަގުލާން އަކީ އިންޑިއާގެ ޗެޓިނާޑް މެޑިކަލް ކޮލެޖް އަދި ރިސަރޗް އިންސްޓިޓިއުޓްގައި އެސޯސިއޭޓް ޕްރޮފެސަރގެ މަގާމު އަދާކުރައްވާ ބޭފުޅެކެވެ.\nޓްރީ ޓޮޕް ހޮސްޕިޓަލަކީ ރާއްޖޭގެ ގިނަ ބައެއްގެ އިތުބާރު ހޯދައިފައިވާ، ޒަމާނީ ފެންވަރަށް ސިއްހީ ޚިދުމަތް ފޯރުކޮށްދެމުން އަންނަ އެއް ހޮސްޕިޓަލެވެ


އިސްލާމްދީނަކީ އެކުވެރިކަމާއި އެއްބައިވަންތަ ކަމުގެ ދީން! – Dhuvas Online\nއިސްލާމްދީނަކީ އެކުވެރިކަމާއި އެއްބައިވަންތަ ކަމުގެ ދީނެވެ. މީސްތަކުން އެއްބަޔަކު އަނެއް ބަޔަކަށް ޤަދަރު ކޮށް އިޙްތިރާމް ކޮށް ކަމޭހިތުމަކީ އިސްލާމްދީނުގެ ރިވެތި އުސޫލްތަކުގައި ހިމެނޭކަމެކެވެ.\nމާތްﷲ އިންސާނުން އުފައްދަވާފައިވަނީ އެއްބަޑު އެއްބަފާ އަޚުންތަކެއްގެ ގޮތުގައި އެކަކު އަނެކަކަށް އެހީތެރިވެ، އިޖުތިމާޢީ ދިރިއުޅުމެއް އުޅޭގޮތަށަވެ. މީސްތަކުންނަކީ ފަނެއްގެ ފަންވަތްތަކެއް ފަދައިން އެއްބަޔަކު އެނެއް ބަޔަކާ އެކު އުޅެންޖިފައިވާ ބަޔެކެވެ.\nމާތް ނަބިއްޔާ ޞައްލަﷲޢަލައިހި ވަސައްލަމަ ޙަދީޘްކުރައްވާފައިވެއެވެ. “مَثَلُالْمُؤْمِنِيْنَفِيْتَوَادِّهِمْوَتَرَاحُمِهِمْوَتَعَاطُفِهِمْكَمَثَلِالْجَسَدِالْوَاحِدِإِذَااشْتَكَىمِنْهُعُضْوٌتَدَاعَىلَهُسَائِرِالْجَسَدِبِالسَّحَرِوَالْحُمَّى“ (رواه البخارى) މާނައީ: ” މުއުމިނުން އެއްބަޔަކު އަނެއް ބަޔަކަށް ލޯބިވުމުގައްޔާއި ރަޙުމުކުރުމުގައްޔާއި އޯގާތެރިވުމުގައި، އެމީހުންގެ މިސާލަކީ އެއްހަށިގަނޑެއްގެ މިސާލެވެ. އެހަށިގަނޑުން ގުނަވަނެއްގައި ވޭން އަޅައިފިނަމަ، މުޅިހަށިގަނޑު އެގުނަވަނާއި ހޭލާހުރުމުންނާއި ހުންއައުމުން ބައިވެރިވެއެވެ.”\nއަޚުވަންތަކަމުގެ ގުޅުމަކީ މުސްލިމުންގެ ޢަޤީދާގެ މައްޗަށް ބިނާވެގެންވާ ވަރުގަދަ ގުޅުމެކެވެ. ހަރުދަނާ އިސްލާމީ އަޤީދާއެއްގެ މަތީގައި ތިބި ބައެއްކަމުގައި ވާނަމަ އެމީހުންގެ މެދުގައި އޮންނަ އުޚުވަތްތެރިކަމާއި އެއްބައިވަންތަކަމާއި އެއްބައިވަންތަކުގެ ގުޅުން ވަރަށް ބަދަހިވާނެއެވެ. މީގެ މިސާލެއްގެ ގޮތުން ކައުއިތުރު މާތް ނަބިއްޔާ ޞައްލަﷲ ޢަލައިހި ވަސައްލަމައާ އެކަލޭގެފާނުގެ އަޞްޙާބު ބެއިކަލުން މައްކާއިން މަދީނާއަށް ހިޖުރަކުރެއްވި ހިނދު މުސްލިމުންގެ މެދުގައި އުޚުވަތްތެރިކަމާއި އެއްބައިވަންތައް އެއްބައެއް ވަންތަކުގެ ގުޅުން ޤާއިމްކުރެއްވިއެވެ.\nޤުދުސީ ޙަދީޘެއްގައި ކީރިތި ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. ” قَالَاللهُتَعَالَى: يَاعِبَادِىْإِنِّىْحَرَّمْتُالظُّلْمَعَلَىنَفْسِىْوَجَعَلْتُهُبَيْنَكُمْمُحَرَّماًفَلاَتَظَالَمُوْا“ (رواه مسلم والترمذى) މާނައީ: މާތްﷲ ބަސް ވަޙީކުރެއްވިއެވެ. އޭ ތިމަން އިލާހުގެ އަޅުތަކުންނޭވެ! ހަމަކަށަވަރުން ތިމަން އިލާހުގެ ޛާތުފުޅަށް،އަނިޔާވެރިކަން ޙަރާމްކުރައްވައިފީމެވެ. އަދި އެއީ، ތިޔަބައިމީހުންގެ މެދުގައިވެސް ޙަރާމްކަމެއް ކަމުގައި ލައްވައިފީމުއެވެ. ފަހެ، ތިޔަބައިމީހުން އެއްބަޔަކު އަނެއްބަޔަކަށް، އެކަކު އަނެކަކަށް އަނިޔާ ނުކުރާހުށިކަމެވެ.”\nއަދި ވެސް ކައުއިތުރު މާތްނަބިއްޔާ ޞައްލަﷲޢަލައިހި ވަސައްލަމަ ޙަދީޘްކުރައްވާފައިވެއެވެ. “اَلْمُسْلِمُأَخُوالْمُسْلِمُلاَيَظْلِمُهُوَلاَيَخْذِلُهُوَلاَيَحْقِرُهُبِحَسْبِامْرِئٍمِنَالشَّرِّأَنْيَحْقِرَأخاهالمسلمكلالمسلمعلىالمسلمحرامٌمالُهودمهوعرضه” (رواهمسلم) “ ކޮންމެ މުސްލިމަކީ އަނެއް މުސްލިމެއްގެ އަޚެކެވެ. (އެއްވެސް މުސްލިމަކު އޭނާގެ އަޚާއަށް) އަނިޔާވެރިއެއް ނުވާނެއެވެ. އަދި ނިކަމެތިކޮށް ޛަލީލުކޮށެއް ނުހަދާނެއެވެ. މުސްލިމަކާމެދު ނިކަމެތިކޮށް އިޚާނެތިކޮށް ހެދުމަކީ ތިމާއަށްކުރެވޭ ނުބައިކަމެއް ކަމުގައި ފުދެއެވެ. ކޮންމެ މުސްލިމަކުވެސް އަނެއް މުސްލިމެއްގެ މައްޗަށް އޭނާގެ މުދަލާއި އޭނާގެ ފުރާނައާއި އަދި އޭނާގެ ޢިއްޒަތާއި އަބުރު ޙަރާމްވެގެންވެއެވެ.”\nއަބޫހުރައިރާ ރަޟިޔަ الله ޢަންހު ރިވާކުރައްވައިފައިވާ ޙަދީޘެއްގެ މާނައިގައިވެއެވެ. ” ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހަށް އެއްދުވަހަކު މީހަކު އައިސް ދެންނެވިއެވެ. އަޅުގަނޑު މިވަނީ ބަނޑުހައިހޫނުކަމާއި ފަޤީރުކަމާއި ކުރިމަތިލާން ޖެހިފައެވެ. އެ ހިނދު ރަސޫލު الله ޞައްލަﷲ ޢަލައިހި ވަސައްލަމަ އެކަލޭގެފާނުގެ އަނބިކަނބަލުންގެ ގޭގެއަށް އެއްވެސް ކާއެއްޗެއް ހުރިތޯ ބައްލަވަން ފޮނުއްވިއެވެ. އެއިން އެއްވެސް ގެއެއްގައި ކާއެއްޗެއް ނެތުމުން ރަސޫލު الله ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ.\nމިރޭ މި މީހާ ގޭގައި ބަހައްޓައިގެން މެހްމާންދާރީ އަދާކުރާނީ ތިޔަބައިމީހުންގެ ތެރެއިން ކާކުހެއްޔެވެ؟ އެ މީހަކަށް މާތް الله ރަޙްމަތް ލައްވާހުއްޓެވެ. އެ ހިނދު އަބޫ ޠަލްޙާ ރަޟިޔަﷲޢަންހު ދެންނެވިއެވެ. އެ މީހަކީ އަޅުގަނޑެވެ. ދެން އަބޫޠަލްޙާ އެމީހާ ގޮވައިގެން ގެއަށް ވަޑައިގެން އަނބިކަނބަލުންނަށް ވިދާޅުވިއެވެ. މިއީ ރަސޫލު الله ޞައްލަﷲ ޢަލައިހި ވަސައްލަމަގެ މެހުމާނެކެވެ. ގޭގައި އެއްވެސް ކާއެއްޗެއް ހުރިނަމަ، އެ ހުރި އެއްޗެއް ގެންނާށެވެ! އެ ވަގުތު އަބޫޠަލްޙާގެ އަނބިކަނބަލުން ވިދާޅުވިއެވެ. ގޭގައި ހުރީ ހަމައެކަނި ކުޑަކުދިންނަށް ހުރި ކާއެތިކޮޅެކެވެ.\nއަޑުގަނޑުމެން ދެމީހުން ކާނެ އެއްޗެއް ވެސް ނެތެވެ. ދެން އަބޫޠަލްޙާ ވިދާޅުވިއެވެ. އެ ކުދިން ބަޑުހައިވެގެން ރޯންފަށައިފިނަމަ، ކޮންމެވެސް ގޮތަކުން އެ ކުދީން ހަމަޖައްސައި މަސަލަސްކޮށް،ނިންދަވާށެވެ! އަދި ތިޔަ ހުރި އެއްޗެއް ގެނެސް ކާން ތައްޔާރު ކުރުމަށްފަހު، ބައްތި ރަނގަޅުކުރަނީ ކަމަށްހަދައި އެބައްތި ނިއްވައިލާށެވެ! އެއީ، ރަސޫލު الله ޞައްލަﷲ ޢަލައިހި ވަސައްލަމަގެ މެހުމާނަކާއެކު އަހަރެން ނުކާކަން އޭނާއަށް އެނގުނަ ނުދިނުމަށެވެ. އަހަރެމެން ދެމަފިރިންނާއި ކުދީންކޮޅު މިރޭ މިގޮތުގައި ބަޑުހައިކަމާއެކު ވޭތިކޮށްލާނީއެވެ.\nއަބޫޠަލްޙާގެ ދެކަނބަލުން ރަސޫލު الله ޞައްލަﷲ ޢަލައިހި ވަސައްލަމަގެ މެހުމާނަށް ކާންދެއްވީ އެ ދެކަނބަލުންނާއި ތުއްޕުޅު ބޭފުޅުން ކާއެތިކޮޅަކަށް ނުހަނު ބޭނުންފުޅުވެފައި ވަނިކޮށެވެ. ހެނދުނު އަބޫޠަލްޙާ އެ މެހުމާން މީހާ ގޮވައިގެން ރަސޫލު الله ޞައްލަﷲ ޢަލައިހި ވަސައްލަމަގެ އަރިހަށް ވަޑައިގަތުމުން،އިތުރު އެކަލޭގެފާނު ޙަދީޘް ކުރެއްވިއެވެ. ރޭގައި ތިޔަ ދެކަނބަލުން ކަންތައް ކުރެއްވިގޮތާ މެދު الله ސުބުޙާނަހޫ ވަތަޢާލާ ރުހިވޮޑިގެންފިއެވެ. ދެން އެ ދެކަނބަލުންނަށް ތަޢުރީފުކުރައްވައި އަލްޙަޝްރު ސޫރަތުގެ ނުވަވަނަ އާޔަތް މާތް الله ބާވައިލެއްވިއެވެ.


Ep. 14 — Thy Furaanaige Dhirumey | Safuhaa\nގަނޑުވެފައި މުސްކާން ހުއްޓާ ކޮޓަރީގެ ދޮރު ހުޅުވާލައިފައި ވަން ދެމީހަކު ފެނުމުން ކުއްލިއަކަށް ތެދުވެފައި ބަލާކަށް ނުހުރެ ގޮސް އެތަނުން އެކެއްގެ ގައިގައި ހިފައިގެންފިއެވެ.. "މުސްކާން!" ނުވިސްނާ ހުއްޓާ މުސްކާން މިކުރިކަމަކުން ލީވާންއަށް ކިޔައިލެވުނެވެ. ކައިރީގައި ބަލަން ހުރި އިޝާންއަށް ނަޒަރެއް ދީފައި އެދެއަތުން މުސްކާން ވަށައިލެވުނުއިރު އަމިއްލަ ހިތަށްވެސް ފުން އަސަރެއް ކޮށްފިއެވެ. އައިޒަން ވަކިވުމަށްފަހު މުސްކާން ލޮލުން ފުރަތަމަ ފަހަރަށް ކަރުނަ ހިލިގެންދިޔަ ވަގުތުކޮޅަށް އެވަގުތުކޮޅު ވެގެން ދިޔައެވެ. ފެންކަޅިވެފައި ހުރެގެން ލީވާން އޭނާއަށް ހިތްވައިރުލައިދޭން ކުރި މަސައްކަތުން ކަރުނަތައް ވީ އިތުރެވެ. ހިތަށް ކުރި އަސަރު ވީ ފުނެވެ. އޭނާ ދެން ހަދާނީ ކިހިނެތް ހެއްޔެވެ؟ ހިތުގެ ރިހުން ލުއި ކުރާނީ ކޮންފަދައަކުން ހެއްޔެވެ؟ އައިޒަން ނެތުމުން ލިބޭ ފަޅުކަން ފޫބައްދާނީ ކިހިނެތް ހެއްޔެވެ؟\n"މުސްކާން! ދެން ހުއްޓާލާ! ހިތްވަރު ކުރަންވާނެ. އިނގެއެއްނު ތިއްތޭ ލޯބިވިވަރު. ތިއްތޭ ބޭނުމެއް ނުވާނެ ތިއްތޭ ނެތް ދުނިޔެއެއްގައި މުސްކާން ދެރަވެ ހިތާމަ ކުރާކަށް. ތިއްތޭގެ ރޫޚަށްވެސް ހަމަޖެހުމެއް ނުލިބޭނެ މުސްކާން ހިތާމަ ކުރާހާ ހިނދަކު." ލީވާން ވިސްނޭމީހަކު ފަދައިން ދެއްކި ވާހަކަކޮޅު އަހާފައި މުސްކާން ކުއްލިއަކަށް ހިމޭންވިއެވެ. އޭނާ ދުރަށް ޖެހިލާފައި ތުރުތުރު ލަމުންދިޔަ ތުންފަތުގައި ބާރުބާރަށް ދަތްއަޅައިލިއިރު ދެލޯ ހުރީ ދުޅަވެފައެވެ. އެވަގުތު އެމޫނަށް ބަލަން އުދަނގޫވީ އެކަނި ލީވާންއަކަށް ނޫނެވެ. ކައިރީގައި އިޝާން ހުރެފައި އަނެއްފަރާތަށް މޫނު އަނބުރާލިގޮތަށް ދޮރުކަނީގައި ބާރަށް ހިފަހައްޓާލައިފިއެވެ.\n"ނުރޯނަން. ދެން ނުރޯނަން. އަހަރެން ބޭނުމެއް ނޫން އައިޒަން ދެރަވާނެ އެއްވެސް ކަމެއް ކުރާކަށް." މުސްކާން ދެލޯ ފުހެލާފައި ނޭފަތް ދަމާލިއިރު ގަދަކަމުން ތުންފަތަށް ވެރިކޮށްލި ހިނިތުން ހާސް ކަރުނައަށްވުރެ ވޭން ގަދައެވެ. "ގުޑް ގާރލް." ކައިރީގައި ތިބި ދެޒުވާނުން އެމޫނަށް ބަލައިލާފައި ހިމޭންކަމާއެކު އެކަކު އަނެކަކަށް ނަޒަރު ބަދަލުކޮށްލިއިރު އިޝާން ބުނެލިއެވެ. މުސްކާން އެވަގުތު ފުރަގަސްދީފައި ގޮސް އެނދުމަތީ އޮތް ކާޑު ނަގައިގެން އެއަށް ބަލަން އިރުކޮޅަކު ހުއްޓެވެ."އަހަރުމެންނަށްވެސް އޮތް އިންވިޓޭޝަން އައިއްސަ އެކަމަކު މުސްކާން ބޭނުން ނޫނިއްޔާ ދާނެ ކަމެއް ނެތް. ހިއެއްނުވޭ މަންމަމެންވެސް ދާނެ ހެނެއް." ލީވާންއަށް އެކާޑު ފެނިގެން އެނގުނެވެ. އޭނާ ކުރިއަށް ޖެހިލާފައި އައިސް ކައިރިއަށް ހުއްޓުނު އިރަށް މުސްކާން ދެފަރާތަށް ބޯހޫރާލީ އެދެއްކި ވާހަކައާ ދެކޮޅު ހެދުމަށެވެ. "މީ އަޒްގެ އެންމެ ފަހު ޕްރޮޖެކްޓް. އަހަރެން ބޭނުން ދާން. އަހަރެން ދާނަން." މުސްކާން އެހާ ބާރުލައިފައި ހާމަކުރުމުން އެކަކަށްވެސް ދެކޮޅު ހެދުނެވެ. އިރުކޮޅެއް ފަހުން އެމީހުން ދާންވެގެން ދިޔައީ އިރުއޮއްސުމުން މުސްކާން ބަލައި އަންނާނެ ވާހަކަ ބުންޏެވެ.\nމަޣްރިބް ނަމާދަށްފަހު ދަބަހަށް ބޭނުންވާނެ އެއްޗެހި ހަމަކޮށްލައިގެން އޭނާ ތައްޔާރުވެލިއެވެ. ހީކުރި ވަރަށްވުރެވެސް އަވަހަށް ލީވާން އައިސް ކާރު މަޑުކޮށްލިތަން ފެނިގެން އޭނާ ދުވެފައި ދިޔައެވެ. ލޯންޗް އަނަންތަރާއަށް މަޑުކޮށްލިއިރު އެރަށުގެ ރީތިކަން ފެނިފައި ކޮންމެ ލޮލެއް އާޝޯހު ކުރުވާވަރު ވެއެވެ. އެންމެފުރަތަމަ އަރައިގެންދާ ފާލަމުގެ ވަށައިގެން ބެހެއްޓިފައިވާ އުއްބައްތި ތަކުގެ އިތުރަށްވެސް ދުރު ދުރަށް ދާންދެން ފެތުރިފައިވާ ދޮންވެލިގަނޑުގެ ބޮޑު ސަރަހައްދެއް އޮތީ ރަސްމިއްޔާތަށް ތައްޔާރު ކުރެވިފައެވެ. މޭޒުތަކާއި މޫނު ދިމާވާގޮތަށް ހަދާފައިވާ ސްޓޭޖްކޮޅުގައި ޕޯޑިއަމްއެއް ބަހައްޓައި އިސްމީހުން އިށީންނާނެ ގޮނޑިތައް ހުއްޓެވެ. ސްޓޭޖްގެ ފަހަތުގައި އަނަންނަތަރާ ހުޅުވުމުގެ ރަސްމިއްޔާތު ކަނޑާނަގާފައި ވަނީ ނިކަން ފަރި ބޮކިތަކެއް ހަރުކޮށްފައެވެ. އަދި އަތުރާފައިވާ ކޮންމެ މޭޒެއްގެ މަތީ އުނބުގަނޑަކަށް ލައިފައި ބެއްޓިފައިވާ ފަތްނެތް ގަހުގައި ރޯކޮށްފައިވާ ފުޅިބައްތިތައް އެލުވާފައި ހުންނައިރު ނިކަން ފުރިހަމައެވެ.\nއައިޒަންގެ އެކުވެރިޔަކަށް މުސްކާންމެން ފެނިގެން އައިސް އެދެމީހުން ތިބެން ޖެހިޖެހިގެން ހުރި ދެކޮޓަރި ހަމަޖައްސައި ދިނެވެ. ތައްޔާރު ވާން ވަގުތު ދީފައި ލީވާން ނިކުތުމުން މުސްކާން ހުރީ ފުރަތަމަ ލޯގަނޑު ކުރިމަތީގައެވެ. ހިތް ރޮއްވައިލީ އެވަގުތުވެސް އައިޒަންގެ ހަނދާނުންނެވެ. އައިޒަން ހުރިނަމަ މިރޭ އޭނާއެކު އެރަސްމިއްޔާތުގައި ބައިވެރިވާނެ ފަރާތަކީ އެއީ ކަމާމެދު ޝައްކެއް ނެތެވެ. ފަހަރުގައި އެދެމީހުންގެ ކައިވެނިވެސް އެތާގައި ކުރެވުނީހެވެ. އެކަމަކު އާހް! މުސްކާން ގަދަ ހިތްވަރުން ކަރުނަތައް ކޮންޓްރޯލް ކޮށްފައި ތައްޔާރު ވާން ފެށިއެވެ. އިރުކޮޅެއް ފަހުން ލީވާން އައިސް ޓަކި ޖެހުމުން އޭނާ ހުއްދަ ދީފައި ލޯގަނޑު ކުރިމަތީ ހުއްޓާ ލީވާން ފުރަތަމަ ފެނުނީ ލޯގަނޑުންނެވެ. ކަޅުކުލައިގެ އަތްދިގު ގަމީހާއި ފަޓްލޫނާއެކު ބެގީކޮށްލައި ރީތިވެލައިގެން ހުރިއިރު ނިކަން ހިތްގައިމެވެ. "ވާއު!" މުސްކާން ބުނަން އުޅުނު ޖުމްލަ ބޭރުކޮށްލީ އެވަގުތު ލީވާންގެ އަނގައިންނެވެ. ފައިގެ ތަނބިކަށްޓާއި ހަމައަށް އަންނަ މެކްސީގައި މުސްކާން ސާދާވެފައި ހިތް ކިޔާހާ ފަރިއެވެ. "އޭ ޕޮޓޭޓޯ ކިޔާވަރެއް ނުވޭ މިހާރު. ހާދަ ސްލިމްއޭ ކުރިއާ ބަލާފަ." ލީވާން މަސައްކަތް ކުރީ މުސްކާން ހެއްވާލުމަށެވެ. އެކަމުގައި ކާމިޔާބުވެސް ވިއެވެ. "އަދި ކިރިޔާތަ އެނގުނީ އަހަރެން ހިކުނުކަން." މުސްކާން ފާޑަކަށް ހިނި އައިއްސައި އަނގައަށް ވައްތަރެއް ޖައްސައިލިއެވެ. އޭނާ ކްލަޗް ނަގައިގެން އެނބުރިލުމުން ދޮރާއި ދިމާއަށް ދާންވެގެން ލީވާން އަތްދިއްކޮށްލުމުން އެއަތުގައި ހިފައިގެން ނިކުތެވެ.\nބޭރުގައި ހުރި ގޮނޑިތައް މެހުމާނުންތަކުން ފުރެމުން ދިޔައިރު ތަނުގެ އަޑުވެސް ދިޔައީ ގަދަވަމުންނެވެ. އެދެމީހުން ގޮސް ހުސް މޭޒެއް ހޯދައިގެން ގިނައިރު އިންތިޒާރު ކުރަން ނުޖެހި ރަސްމިއްޔާތު ފެށުނެވެ. އިސް ދެތިން މީހެއްގެ ވާހަކައަށްފަހު ޝުކުރު އަދާކުރިއިރު ލިސްޓްގައި އައިޒަންގެ ނަން ހާއްސަކޮށްފައި ކިޔާލިއިރު ލީވާން މުސްކާންގެ އަތަށް ބާރުކޮށްލިއެވެ. މުސްކާން އޭރު ކަޅި ޖަހާނުލާ ބަލަން އިނީ ވާހަކަދައްކަން ހުރި މީހާއަށެވެ. ރަސްމިއްޔާތު ނުނިމެނީސް މުސްކާން އެތަނުން ދުރަށް ދާން ބޭނުންވެގެން ދެމީހުން ތެދުވެގެން ގޮނޑުދޮށަށް މިސްރާބު ޖެހިއެވެ. މެދު އުޑުގައި ރަނިކަން ކުރަމުން ދިޔަ ހަނދާއި ރާޅުގެ މިއުޒިކީ އަޑުގެ އިތުރުން މޫނުގައި ބީހެން ފެށި ލުއި ވައިރޯޅިތައްވެސް ހަނދާންކޮށްދިނީ އެންމެ ފަރާތެކެވެ. އައިޒަންއެވެ. ވަކި ހިސާބަކުން މުސްކާން ހިނގުން ހުއްޓާލައިފައި ވެލިގަނޑުމަތީ އިށީންދެލައިފިއެވެ. ލީވާންވެސް އޭނާއަށް ފުރުސަތުދީފައި ހިމޭނުން އިނީ ދުރުބަލަން އަމިއްލަ ވިސްނުމެއްގައެވެ. މުސްކާން އެވަގުތު ވައިރޯޅި ބީހެމުންދިޔަ މޫނު މައްޗަށް އުފުލާލައިގެން އިނދެ ލޯމަރައިލުމުން އިއްޔެ ވީ ކަމެއްހެން އައިޒަންއާއެކު ހޭދަކުރި ރޭ ސިފަވެގެން ދިޔައެވެ.\n""މިރޭ ތެދުވެގެން މިދަނީ އަހަރެންގެ ވަރަށް ހާއްސަ ހުވަފެނެއް.އަހަރެން ވަރަށް ލޯބިކުރަން ހަނދުވަރު އައްޔަށް. އަބަދުވެސް ބޭނުންވޭ އަހަރެންގެ ހަޔާތަށް އަންނަ އެންމެ ހާއްސަ އަންހެންކުއްޖާ އަތުގައި ހިފާލައިގެން ހަނދުވަރު އަލީގައި މިކަހަލަ ހިތްފަސޭހަ ބީޗެއްގައި ހިނގާލަން. އަދި މިރޭ އެކަން ހާޞިލްވެގެން މިދަނީ.ހިތަށް އަރާ މިކަހަލަ އެތައް ފުރުސަތެއް ލިބޭނެ ނަމައޭ. ދެރައީ އަހަރެން ކިތަންމެ ބޭނުންވިއަސް މި ފުރުސަތަކީ އަހަރެންނަށް މަދުން ލިބޭނެ އެއްޗަކަށް ވާތީ." ވައިރޯޅި އައިސް ކިޔައިލި ސިއްރެއްހެން އައިޒަންގެ ބަސްކޮޅު ކަންފަތްދޮށުގައި ތަކުރާރުވެގެން ދިއުމުން ސިހިފައި ލޯހުޅުވައިލެވިއްޖެއެވެ. މުސްކާން ބަލައިލިއިރު ލީވާންއަށް ފޯނެއް އައިސްގެން އޭނާއަށް އުދަނގޫ ނުކުރަން ގޮސް ހުރީ ތަންކޮޅެއް ދުރުގައެވެ. މުސްކާން ދެއަތުން ވެލި ފޮޅާލައިފައި ތެދުވެ ދުރުބަލަން ހުއްޓާ ގަސްތަކު ތެރެއިން އެދިމާއަށް ބަލަން ހުރި މީހަކު ފެނުނުހެން ހީވިއެވެ. މުސްކާންގެ ހިތް ތެޅިގަތީ ނުހަނު ބާރަށެވެ. އެއީ އަނެއްކާ ކާކު ހެއްޔެވެ؟ މިރޭގަނޑު މީހަކު އޭނާއަށް ފާރަލަނީ ހެއްޔެވެ؟އޭނާ ޔަޤީންނުވެފައި ހުއްޓާ ލީވާން އެނބުރި އައިސް ފުރާ ގަޑި ކައިރިވާ ވާހަކަ ބުނުމުން އަދިވެސް އެއްފަހަރު އެދިމާއަށް ކަޅިއެއް އެއްލާފައި ހިނގައިގަތެވެ.\nމުސްކާން ގްރީންލޭންޑަށް ގެންދަން ސަނާ ގުޅީ ޖެހިގެން އައި ދުވަހެވެ. އައިޒަން ވަކިވިއަސް އެގެއާ މުސްކާން އޮތް ގުޅުން ދުވަހަކު ކެނޑިގެން ނުދާނެ ކަމުގައި ސަނާ ޤަބޫލު ކުރިއެވެ. މުސްކާންއަކީ އޭނާގެ ދަރިއެއްކަހަލަ ކުއްޖެކެވެ. އަދި މިފަދަ ހިތްދަތި ވަގުތެއްގައި އެދަރިފުޅަށް އޭނާގެ ލޯއްބާއި އަޅާލުން ބޭނުން ވާނެއެވެ.\nޑްރައިވަރު ކާރު މަޑުކޮށްލުމާއެކު ބިމުގައި އެޅި ފުރަތަމަ ފިޔަވަޅާއެކު މުސްކާން އިސްއުފުލާލައި އެގެއަށް ދިމާއަށް ބަލައިލީ މުޅިން ތަފާތު ނަޒަރަކުންނެވެ. އައިޒަންއަށްފަހު ހުރިހާ ކަމެއްވެސް ދެން ތަފާތު ވާނެއެވެ. ކުރިން އެއީ އޭނާއަށް އުފާވެރިކަން ގެނެސް ދިން ގެއެވެ. އެކަމަކު ދެން އެގެ ވާނީ އައިޒަންގެ ހަނދާނުން އޭނާ ރޮތްވާލާނެ މެދުވެރިއަކަށެވެ. މަޑު ފިޔަވަޅުތަކެއްގައި ގޮސް މައި ދޮރުން ވަންއިރު ސަނާ ދެކޮޅަށް ހިނގާލަ ހިނގާލާ ހުރީ ހީވާގޮތުން އޭނާގެ އިންތިޒާރުގައެވެ.\n"މުސްކާން މަގޭ ދަރިފުޅު އައީތަ؟" ސަނާއަށް މުސްކާން ފެނުމުން ދުވެފައި ކަހަލަ ގޮތަކަށް އައިސް ދެއަތުގައި ހިފާލައިފިއެވެ. މަދު ވަގުތުކޮޅެއްގެ ތެރޭ ސަނާއަށް އައިސްފައި ހުރި ބަދަލު ފެނުމުން މުސްކާންގެ ހިތަށް އަސަރުކުރިއެވެ. އެކަމަކު އޭނާ މަސައްކަތް ކުރީ ކެތްތެރިވުމަށެވެ. ސަނާ އޭނާ ކައިފިންތޯ އަހައި އޮޅުންފިލުވާފައި ކޮޓަރިއަށް ގެންގޮސް ދެއްކީ އިއްޔެގެ ވާހަކައެވެ. އައިޒަން ވަޅުލުމުގެ ކުރިން މޫނު ދައްކާލަން މުސްކާންއަށް ނާދެވުނު ވާހަކަ ކިޔައި ހިމާތަ ފައުޅު ކުރަން ފެށުމުން މުސްކާންއަށް ރޮވޭގޮތްވިއެވެ. އެންމެ ލޯބިވާ ފަރާތާއި ވަދާޢު ކިޔާނެ ފުރުސަތު ނުލިބޭނީ ކިހާ ނަސީބު ދެރަވީމައި ހެއްޔެވެ؟\nނާޝިދުއަށް އެތަނަށް އާދެވިގެން ސަނާ އަތުގައި ހިފައިގެން ދުރަށް ގެންގޮސް ހިތްހަމަނުޖެހުން ފައުޅު ކުރިއެވެ. މުސްކާންއަށްވެސް މިވަގުތު ރަނގަޅު ވާނީ އެގެއާއި ދުރުގައި ހުރުން ކަމުގައި ނާޝިދު ވިސްނަދޭން މަސައްކަތް ކުރިއެވެ. އެކަމަކު ސަނާގެ ހިޔާލު އިދިކޮޅެވެ. ސަނާ ދެކޭ ގޮތުގައި ހިތާމަ ލުއި ވާނީ ހިއްސާ ކުރެވިގެންނެވެ. ބެހިގެންނެވެ. ހިތަށް ދަތިވިއަސް ގާތްމީހުންގެ ލޯއްބާއި އަޅާލުން ލިބުމުން ކުރިއަށް ދާން ވާނީ ފަސޭހައެވެ.\nސަނާމެން ދިޔަގޮތަށް ގިނައިރުވާން ފެށުމުން މުސްކާން ނިކުމެގެން މަޑު ފިޔަވަޅުތަކެއްގައި ދިޔައީ އައިޒަންގެ ކޮޓަރިއާ ދިމާއަށެވެ. ދޮރާއި ހަމައަށް ހުއްޓުނުއިރު ހަތަރެސްފައި ފިނިވެ އަތް ތުރުތުރުލާން ފެށިކަން އިހްސާސްވިއެވެ. މުސްކާން ދޮރު ހުޅުވާލައިފައި ވަންއިރު ހުރިހާ އެއްޗެއް ހުރީ އައިޒަން ދޫކޮށްފައި ދިޔަ ގޮތަށެވެ. ފާރުގައި ހުރި އޭނާގެ ތަސްވީރެވެ. އަލާމާރީގައި ހުރި އަންނައުނެވެ. އައިޒަން ނިދި އެނދާއި މަސައްކަތް ކުރި މޭޒާއި ގޮނޑިއެވެ. އަލަމާރި ހުޅުވާލައިފައި އެތަނުން ގަމީހެއް މޭގައި ޖައްސާލައިގެން އައިސް އެނދުގައި އިށީންދެވުނުއިރު ކަރުނަތައް އޮހިގެންފިއެވެ. ދެން އޭނާ ރޯ ކޮންމެފަހަރަކު ކަރުނަ ފުހެދޭނީ ކާކު ހެއްޔެވެ؟ ލޯބިން އިރުއިރުކޮޅާ ނިތުގައި ބޮސްދޭނެ ފަރާތެއް ދެން ނުހުންނާނެއެވެ. އަމިއްލަ އުފާތައް ހަނދާން ނައްތާލައިފައި އޭނާގެ އުފާ ކުރިއަށް ނެރޭނެ މީހެއް ނެތެވެ. އެންމެ ހިތްދަތި ވަގުތުގައި ކިތަންމެ ބޭނުންވެގެންވެސް މޫނު ފޮރުވައިލަން އައިޒަންގެ މެއެއް ނުލިބޭނެއެވެ. އެދެއަތުން ދެން ދުވަހަކުވެސް އޭނާގެ ހަށިގަނޑު ވަށައިލާކަށް ނާންނާނެއެވެ. ބަދަލުގައި ފެންނަން ހުރީ އެކަނި މަހާނައެކެވެ. ދޫކޮށްފައި ދިޔަ ހަނދާން ތަކެކެވެ. ބޭނުން ކޮށްފައި ހުރި ތަކެއްޗެވެ.\nރޮއިރޮއި ވަރުބަލިވެގެން މުސްކާން އޮށޯވެ ސީލިންގަށް ނަޒަރު ހުއްޓާލައިގެން އޮތްއިރު އަދިވެސް އައިޒަންގެ ގަމީސް އަތުގައި އޮތެވެ. ސަނާ މުސްކާން ނުފެނިގެން ހޯދަމުން އައިސް ދޮރު ހުޅުވާލައިފައި ދުވެފައި އައެވެ. "މުސްކާން؟ ކިހިނެތްވެފަ ތިއޮތީ؟" މުސްކާން ހުއްޓިފައި އޮތް ގޮތުން ސަނާ ބިރުގަތެވެ. އެދެކޮނޑުގައި ހިފާ ނެގިހާއިރުން މުސްކާން އަވަސް އަވަސްކޮށް އެސްފިޔަޖަހާލިތަން ފެނިފައި އެކުއްޖާ ގެނެސް މޭގައި ޖައްސާ ބާރުކޮށްލިއެވެ. އެއަށްފަހު ކަރުނަ އޮހިގެން އައީ އެކަނި މުސްކާން ލޮލަކުންނެވެ. ސަނާވެސް އޭނާ ފަދައިން ގިސްލާފައި ރުއެވެ.\nމުސްކާން އެނބުރި ގެއަށް އައިއިރު ހާލު ހުރިގޮތް ފެނިފައި ރަމްލާ ނިންމީ ކުޑަ ދުވަސްކޮޅަކަށް ނަމަވެސް ދެން އެގެއަށް ނުފޮނުވުމަށެވެ. ގެއަށް ވަން ގޮތަށް ކޮޓަރިއަށް ވަދެ އިންނަން ފެށީ ކެއުމެއް ބުއިމެއް ނެތި އައިޒަންގެ ގަމީސް ހިފަހައްޓައިގެންނެވެ. ރަމްލާ އުޅެ އުޅެވެސް އެގަމީސް އަތު ނުލެވިގެން ހަދާނެ ގޮތް ހުސްވިއެވެ. ރަމްލާ އެންމެފަހުން ޣަފޫރުއާއި ވާހަކަދައްކާފައި މުސްކާން ނުރުހުމުގައި ވިއަސް ރަށުން ފޮނުވައިލަން ރޭވިއެވެ. ހިތާމައަށް ލުއި ވެލުމުން އަނބުރާ ގެންނާނީއެވެ. އެގޮތުން ރަމްލާ މުސްކާން ފޮނުވީ ލަންކާއަށެވެ. ފިއުޒާއާއި އަބްދުﷲގެ ބެލުމުގެ ދަށުގައި އެގޭ ކުދިންނާއެކު އުޅެން ފެށުމުން މުސްކާން ހަމައަކަށް އެޅިދާނެ ކަމުގައި ރަމްލާ ޤަބޫލު ކުރިއެވެ.\nލަންކާގައި މުސްކާން އިންނަނީ ގޭގައެވެ. ބޭރަށް ދިއުމެއް ހިތް އުފާކޮށްލުމެއް ނުވެއެވެ. އެކަމަކު ނަބާގެ ގާތްކަން ލިބޭތީ މުސްކާން މަދުމަދުން ވިއަސް ހިތުގެ އުދާސްތައް ބޭރު ކުރަން ފެށިއެވެ. ހަގަށް ހުންނަ ދެފިރިހެން ކުދިން ބާރު އަޅައިގެން އެމީހުންގެ ކުޅިވަރުގައި ބައިވެރިވެ އުޅޭ ވަގުތު މަދުން ހޭތަން ފެނެއެވެ. އޭލެވެލް ނިމިފައި ހުރުމުން މުސްކާން ކުރިއަށް ދާނެ ވަކި ދާއިރާއެއް ކަނޑައެޅައިގެން ކިޔަވަން ފެށުމަށް ބޮޑުދައިތަމެން ލަފާ ދިނުމުން މުސްކާން ދެކޮޅު ހެދިއެވެ. އޭނާ ހަމައެކަނި ހުންނަން އެދޭ ތަނަކީ މާލެ ކަމާއި ހަމައެކަނި ބޭނުންވަނީ އައިޒަންގެ އާއިލާ މީހުން ފެންނަ ހިސާބުގައި އެމީހުންގެ ތެރޭގައި އުޅުން ކަމުގައި ބުނެލިއެވެ. ތަނަކަށް ކިޔަވަން ދާންވެސް ބޭނުން ނުވަނީ އެމީހުންނަށް ވަގުތު ނުދެވިދާނެތީއެވެ. ފިއުޒާ ގުޅާފައި އެވާހަކަތައް ރަމްލާއަށް ކިޔައިދިނުމުން ރަމްލާ ބޭނުން ވީ އިތުރަށް އަދި ދުވަސްގަނޑެއް ވަންދެން މުސްކާން މާލެ ނުގެނެސް ބެހެއްޓުމަށެވެ. މުސްކާން އެކަން އެނގުމުން ބޮޑާ ހާކާފައި ރުއެވެ. ރުޅި އައިސް ގަދަވެސް ދެއްކިއެވެ. އެކަމަކު އެންމެ ފަހުން އެގޮތާއި ރުހިގެން ހުންނަން ފެށީ އެހެން ގޮތެއް ނެތީމައެވެ. ކިތަންމެ ބޭނުންވިއަސް މަންމަގެ އެދުމަކާއި ދެކޮޅު ވާނީ ކިހިނެތް ހެއްޔެވެ؟ އެހެންނޫނަސް މަންމަ ކަންތައް ކުރާނީ އަބަދުވެސް އެންމެ ރަނގަޅަށެވެ. މިވީހާ ތަނަށްވެސް މަންމަ އޭނާގެ އެދުމެއް ފުއްދައި ނުދީފައެއް ނެތެވެ. އައިޒަންގެ ހާލަތު އެނގިހުރެ އޭނާ އައިޒަންއާ ގުޅެންވެސް މަންމަ ވަނީ ހުއްދަ ދީފައެވެ.\nއެއް ދުވަހެއްގެ ހަވީރެވެ. ކުދިވެރިން ސުކޫލުން އައިސް ސިޓިންރޫމްގައި ވީޑިއޯ ގޭމް ކުޅެން އިންއިރު މުސްކާން އެމީހުން ފެންނަ ހިސާބުގައި އިނީ ފޯނާއި ކުޅޭށެވެ. ނުދަންނަ ނަންބަރަކުން ގުޅުމުން މުސްކާން ބަލަން އިނދެލާފައި ނަގަން އުޅެނިކޮށް ކެނޑިއްޖެއެވެ. ދެވަނަ ފަހަރަށް ރިންގްވުމުން އޭނާ ނެގިތަނާ ވާހަކައެއް ނުދެއްކިއެވެ. ދެން އައީ މެސެޖެކެވެ. ލިޔެފައި އޮތީ ގޭ ދޮރުމައްޗަށް ނިކުތުމަށެވެ. މުސްކާން ހާސްވިއެވެ. އޭނާ މޫނު ފުހެލާފައި ތެދުވެގެން ގޮސް ފުރަތަމަ ފޮތިގަނޑު ކަހާލައިގެން ބެލިއިރު މީހަކު ފެންނާކަށް ނެތެވެ. ވިސްނަން ހުރެފައި އެންމެ ފަހުން ދޮރު ހުޅުވާލިއެވެ. ޖެހިލުންވެފައި ހުރެގެން ނިކުމެ ތަންކޮޅަކަށް ދިޔަތަނާ ފުރަގަސްދީގެން ހުރި ފިރިހެނަކު ހުއްޓާ ފެނުނީ ތަންކޮޅެއް ދުރުގައި ހުރި ގަހެއް ކައިރީގައެވެ. އެމީހާގެ އަތުގައި އޮތް ފޯނަށް ބަލަން ހުރި ގޮތުން އެއީ މުސްކާންއަށް މެސެޖް ކުރި މީހާކަން ޔަޤީނާއި ގާތަށް ހީވިއެވެ. ކައިރިއަށް ދިޔަ ވަރަކަށް ދަންނަ ވައްތަރެއް ޖަހާހެންވެސް ހީވާން ފަށައިފިއެވެ. ކޮންމެއަކަސް މުސްކާން ބިރުން ހުރެވެސް ގޮސް އެމީހެއްގެ ފުރަގަހުގައި ހުއްޓިއްޖެއެވެ. ބަލަން ހުއްޓަ ދެން ފެނުނީ އެމީހަކު އެނބުރި ބަލައިލި ތަނެވެ.


Google in FitBit gathun ranglhutho EU in balanee | Mihaaru\nގޫގުލް އިން ފިޓްބިޓް ގަތުން ރަނގަޅުތޯ އީޔޫ އިން ބަލަނީ\nގޫގުލް އިން ފިޓްބިޓް ގަތުން ރަނގަޅުތޯ އިޔޫ އިން ބަލަނީ - ވާދަވެރިންނަށް ފުރުސަތު ގެއްލުމަކީ ބިރެއް\n02 އޯގަސްޓް 2020 - 08:33\nގޫގުލް އިން ފިޓްބިޓް ގަނެ އަމިއްލަކުރުމަށް 2.1 ބިލިއަން ޑޮލަރު ހޭދަކުރާނެ އެވެ. ފިޓްބިޓް ގަތުމަށް ގޫގުލުން ޝައުގުވެރި ވިޔަސް އަދި ފިޓްބިޓް ވިކުމަކީ ފިޓްބިޓަށް މައްސަލައަކަށް ނުވި ނަމަވެސް، ޔޫރަޕިއަން ޔޫނިއަނުން ބުނާ ގޮތުގައި، ރުހުންދިނުމުގައި އީޔޫ އިން ފުރިހަމަކުރަން ޖެހޭ ކަންތައްތަކެއް އެބަ ހުއްޓެވެ.\nއިޔޫ އިން ބަލަން ބޭނުންވަނީ، ގޫގުލް ފަދަ ބިޔަ ކުންފުންޏަކުން، ފިޓްބިޓް ގަތުމުން ދެން ކަންތައް ވާނެ ގޮތެވެ. ވިޔަފާރީގައި ވާދަވެރިންނަށް އޮތް ފުރުސަތު ހަނިވުމަކީ ކަންބޮޑުވުމެކެވެ. ފިޓްބިޓުން އުފައްދާ ސްމާޓް ޑިވައިސްތަކުން ވިޔަފާރިކުރުމުގައި ގޫގުލު އިން އަމަލުކުރާ ގޮތަކީ ވެސް އިޔޫ ނުތަނަވަސްކުރުވާ ކަމެކެވެ.\nފިޓްބިޓަކީ ސްމާޓް އިލެކްޓްރޯނިކްސް އަށް އަރާހުރި ކުންފުންޏެކެވެ. މަޝްހޫރުވެފައި ވަނީ ސްމާޓް ގަޑި އަދި "ސްޕޯޓްސް ބޭންޑް" އުފެއްދުމަށެވެ. މި ނޫނަސް، ކުޅިވަރާއި ސިއްހަތާ ގުޅުން ހުރި ސްމާޓް އިލެކްޓްރޯނިކްސް އުފެއްދުމުގައި، ފިޓްބިޓަކީ ވަރަށް ގިނަ ބައެއްގެ އިޚުތިޔާރެވެ.\nއީޔޫ އަށް އޮތް އަނެއް ކަންބޮޑުވުމަކީ، ގޫގުލް އަކީ އިސްތިހާރުން މާލީ ތަނަވަސްކަން ހޯދާ ކުންފުންޏަކަށް ވުމެވެ. ފިޓްބިޓް ގަތުމުގެ ބޭނުންމަކީ ޑިވައިސްތައް ބޭނުންކޮށް އިސްތިހާރުކުން ކަމަށް ވާ ނަމަ އެއީ ކޮށްގެން ވާނެ ކަމެއް ނޫން ކަމަށް އީޔޫ އަށް ކަނޑައެޅިދާނެ އެވެ.\nފޭސްބުކް، ގޫގުލް، މައިކްރޮސޮފްޓް އަދި އެޕަލް ފަދަ ކުންފުނިތަކަށް އިޔޫ އިން ލޯ އަޅަ އެވެ. މައްސަލަ އަކީ ފަރުދީ މައުލޫމާތެވެ. މި ކުންފުނިތަކުން އެއްކުރާ ފަރުދީ މައުލޫމާތު ހިމާޔަތްކުރުމުގައި ކާމިޔާބު ހޯދާފައިވާ މިންވަރަކީ ވެސް އިޔޫ އިން ނޯޓްކުރާނެ ކަމެކެވެ. މިކަމުގައި ފޭސްބުކް މިހާރު އޮތީ ފެއިލްވެފަ އެވެ. ގޫގުލްއާ މެދު ވެސް ބަލަންޖެހެނީ ވައްކަޅިންނެވެ. އެެހެނީ، ފަރުދީ މައުލޫމާތަށް ރިއާޔަތްކޮށް މުދާ ވިއްކުމަކީ ފައިދާ ބޮޑު ވިޔަފާރިއެކެވެ.\nއީޔޫ އިން ހަމަޖައްސާފައި ވަނީ ހަތަރު މަސް ވަންދެން މިކަން ހޯދާބެލުމަށެވެ. ލިޔެކިޔުންތައް އެއްކޮށް މީހުންނާ ސުވާލުކުރުމަކީ ވެސް އޮތް ކަމެކެވެ. ގޫގުލުން އިން މި ވިޔަފާރިކުރުން ރަނގަޅުތޯ ބެލުމަށް، އީޔޫ އިން ވާދަވެރިންނާ ވެސް ސުވާލުކުރާނެ އެވެ. މި ސިނާއަތަށް ގޫގުލް އިން އިންވެސްޓްކުރުމުން، ކުދިކުދި ކުންފުނިތަކަށް ފުރުސަތު ހަނިވެދާނެތޯ ވެސް ބަލާނެ އެވެ. މި އިމްތިހާނުން ފާސްވެގެން މެނުވީ ގޫގުލް އަށް ޔޫރަޕްގައި ފިޓްބިޓް ގޮވައިގެން ނޫޅެވޭނެ އެވެ.\nފޭސްބުކް ގޫގްލް އެންޑްރޮއިޑް މައިކްރޮސޮފްޓް އެޕަލް ސްމާޓް ސޮފްޓްވެއާ


ކާޝް މަތިން ތިރިވި މަންޒަރު، ޒޫނާ ހިފަހެއްޓި ގުރޫޕަށް ވެސް ފެނުނެވެ. އެހެންވެ ކާރު ދުއްވާލިއެވެ. ކާރެއް ނޭރި ތިބީ ފަސް ވަރަކަށް މީހުންނެވެ. އެމީހުން ކާޝްއާ ކުރިމަތިލިއެވެ. ވަޅި ދިއްކުރަމުން ކާޝްއާ ދިމާއަށް ފުންމައިގަތެވެ. ފަސް މީހުން ކާޝް ވަށައިލިއެވެ. ކާޝް ވެސް ފަހަރަކު ފަރާތަކަށް އެނބުރެމުން އެމީހުންނާ ދިމާއަށް ބަލަމުން ދިޔައެވެ. ކުޑަކޮށް ގުދުވެލައިގެން އޮވެގެންނެވެ.\nއެމީހުންގެ ތެރެއިން ފަހަތުގައި ހުރި މީހާ ފުންމައިގެން އަރަމުން ވަޅި މަޅައިލީ ކާޝްގެ ބުރަކަށްޓާ ދިމާއަށެވެ. ކާޝް ހުޝިޔާރުކަމާއެކު އެ ހަމަލާއިން ރެކުނެވެ. އެ މީހާ ގޮސް ގާތަކު މައްޗަށް ޖެހުނެވެ. ޖެހުނު ގޮތުން އޭނާގެ ވައަތުގެ މުލައްދަނޑިއާ ދިމާއަށް ވަޅި ހެރުނެވެ.\nކުރިމަތިންނާއި ފަހަތުން އެއްފަހަރާ ކާޝްއާ ދިމާއަށް ފުންމައިގަތެވެ. ކާޝް އެކަމަށް ހުޝިޔާރުވެ ހުރެ މައްޗަށް އެރިއެވެ. އެއާކު ހަތަރު މީހުން އެކަކު އަނެއްކަކު ގަޔަށް މެހުނެވެ. ދެ މީހަކު ގަހަށް ވަޅި ވެސް ހެރުނެވެ. އޭރު ކާޝް އޮތީ އެމީހުންނަށް ވުރެ ދެތިން ފޫޓު މަތީގައެވެ. ކުޑަކޮށް ގުދުވެލައިގެންފައި ކުރުކޮށްލައިގެންނެވެ. އެމީހުން މުޑި އެރިވަގުތު ބަލައި ހަތަރު މީހުންނަށް ހަމަލާދިނެވެ.\nއޭރު ފުލުހުން އުޅަނދުގެ އަޑު ދުރުން ކައިރިވަމުން ދިޔަ އަޑު ވެސް އިވެމުން ދިޔައެވެ. ފަސް މީހުންނަށް ވެސް އެ އަޑު އިވުނެވެ. އެމީހުން ތެޅިގަތެވެ. ހަރަކާތްތައް އަވަސްވިއެވެ. އެމީހުން އުޅުނީ ފިލާށެވެ. ފުލުހުން އައުމުގެ ކުރީން ތަން ދޫކޮށް ދާށެވެ. އެމީހުން ތެދުވިއެވެ. ކާޝްއަށް އެ މަންޒަރު ފެނުނެވެ. ކާޝް އެމީހުންނާ ކުރިމަތިލިއެވެ. އެމީހުންގެ ވަށައިގެން ކާޝް އެނބުރެން ފެށިއެވެ. ވައިރޯޅިއެއްހާ ބާރު މިނުގައެވެ. މަންޒަރު ސިފަނުވާހާ ހަލިކަމާ އެކުގައެވެ. ހަލިކަމުން މީހާ ވަކިވާވަރު ނުވެއެވެ. އެހައި ވެސް ބާރަށް، އަވަހަށް އޭނާ ހަރަކާތްކުރަމުން ދިޔައެވެ. ފަސް މީހުންނަށް އެއްފަހަރާ އޭނާ ހަމަލާ ދެމުން ދިޔައެވެ. ކާޝްގެ އަވަސް ހަރަކާތްތަކާއެކު ފަސް މީހުން ބިމަށް ތިރިވަން ނެގީ މަދު ސިކުންތުކޮޅެކެވެ. އެމީހުންގެ އަތުގައި ހުރި ވަޅިތައް ހުރީ ފަސްވަރަކަށް ފޫޓު ދުރުގައި ބިންމަތީގައެވެ.\nފަސް މީހުން ވެސް ހިރި ނުލެވިގެން ބިމަށް ގުޅަވިއެވެ. އެކި މީހުން އެކި ތަނުގައި އަތް އަޅަމުން ވޭންތަކަށް ކެތް ނުކުރެވިގެން އުޅޭ މަންޒަރު ފެންނަމުން ދިޔައެވެ. އޭރު ފުލުހުން އެތަނަށް ވަންނަނީއެވެ. ފުލުހުން ވަދެ ވަށައިގެންވާ މާހައުލަށް ބަލައިލިއެވެ. އޭރު ކާޝް އޮތީ ހައެއްކަ ފޫޓު މަތީގައެވެ. ތިރި ބަލައިގެންނެވެ. ކާޝް ހަރަކާތްކޮށްލިއެވެ. އެމީހުން ފުލުހުންގެ ބެލުމުގެ ދަށަށް ގެންދާށޭ ބުނާފަދަ ގޮތަކަށެވެ. އެއަށްފަހު އޭނާ މިސްރާބު ޖެހީ ޒޫނާ އަރުވައިގެން ދިޔަ ކާރުގެ މިސްރާބު ހުރި ދިމާއަށެވެ. ފުލުހުންގެ އިސް އޮފިސަލްގެ އިރުޝާދުގެ ދަށުން އެމީހުން ހައްޔަރު ކުރިއެވެ. އައިރީންއާއި މިކާޝް ފުލުހުންގެ އޮފިސަރާ ދިމާއަށް ހިނގައިގަތެވެ. ހަނީފު ވެސް އެ ދިމާއަށް މިސްރާބު ޖެހިއެވެ. ކަންވީގޮތާއި ޒޫނާއަށް ވީގޮތުގެ މައުލޫމާތު ފުލުހުންނަށް ހިއްސާކުރުމަށެވެ.\nކާޝްގެ މިސްރާބު ހުރީ ބުރިޖާ ދިމާއަށެވެ. ތަންކޮޅެއް މައްޗަށް ކާޝް އެރިއެވެ. ބުރިޖު މަތީގައި ދުއްވަމުން ދިޔަ އުޅަނދުތައް ވަކިވާ ވަރަށެވެ. އޭނާގެ ލޮލުގައި އަޅައިގަތީ ޒޫނާ އެރުވި، ކަޅުކުލައިގެ ކާރެވެ. ކާރުގެ ނަންބަރު ބޯޑަށް ބަލައިލަމުން ޔަގީންކޮށްލިއެވެ. އޭރު ކާރު އޮތީ ބުރިޖުގެ މެދެއްހާ ހިސާބުގައެވެ. ކާޝް މިސްރާބު ޖެހީ ސީދާ އެ ދިމާއަށެވެ. ސިކުންތުކޮޅެއްގެ ތެރޭގައި ކާރާ އެއްހަމައަކަށް ކާޝްއަށް ދެވުނެވެ. ކާރު ދަތުރުކުރަމުން ދިޔައީ މާލެއާ ވީފަޅިންނެވެ. އެހެންވެ ކާޝްއަށް ވެސް ކާރުގެ ހަރަކާތައް ފަސޭހަކަމާއެކު ބަލައިލެވެއެވެ. ކާޝް ވެސް ކާރާ އެއްވަރަށް ދަތުރުކުރަމުން ދިޔައެވެ. އޭނާ ދަތުރުކުރަމުން ދިޔައީ ބުރިޖުގެ ބޭރު ކައިރިންނެވެ. ކާރު ދުއްވަން އިން މީހާއަށް ކާޝްގެ ހަރަކާތްތައް ފެނުނެވެ. އޭނާ ކޮންމެވެސް ވަރަކަށް ޖެހިލުންވިއެވެ. ހާސްވެ ކަންބޮޑުވާ ގޮތްވިއެވެ. އެހެންވެ ކުއްލިއަކަށް ކާރު ބުރެކި ޖެއްސުނެވެ. އެއާއެކު ކާރުގެ ފަހަތުން ބާރު ދުވެލީގައި އާ ކާރު އެ ކާރާ މުޑިއެރިއެވެ. އޭގެ ފަހަތުން އައި ކާރު ވެސް މުޑިއެރިއެވެ. އެއާއެކު މެދުތެރޭ ލޭނުގައި ދުއްވަމުން ދިޔަ ސައިކަލުގައި ވިއްސައިގެން ދިޔަކާރު ޖެހި ސައިކަލުތައް ކަހައިލިއެވެ. ސައިކަލު ތަކުގައި ޖެހި ފަހަތުން އައި ހުރިހާ ސައިކަލެއް ކޮންޓްރޯލް ނުކުރެވި އެގޮތް މިގޮތްވިއެވެ. ބުރިޖުގެ މެދެއްހާ ހިސާބުގައި މާލެއިން ހުޅުލެއަށް ދުއްވަން އޮތް ފަޅީގައި ބޮޑު އެކުސިޑެންޓެއް ހިނގައި އެކި ވަރުގެ އަނިޔާ އެކި މީހުންނަށް ލިބިގެން ދިޔައެވެ. ސައިކަލުތަކުގައި ތިބި މީހުން ކަހައިލައިގެން ދިޔަ ގޮތުން އަތްފައި މެށި، އެކި ތަންތަން ބިންދައިގެން ދިޔައެވެ. އުޅަނދުތަކަށް އެކިވަރުގެ ގެއްލުން ލިބުނެވެ.\nޒޫނާ އަރުވައިގެން ދުއްވަމުން ދިޔަ ކާރު ދުއްވަން އިން މީހާއަށް އެ ހުރިހާ މަންޒަރެއް ސާފުކޮށް ފެނުނެވެ. އޭނާގެ ސަބަބުން އެތައް ބަޔަކަށް ގެއްލުން ލިބިގެން ދިޔަކަން އެނގުމުން އޭނާ އުޅުނީ އަވަހަށް ފިލޭތޯއެވެ. މަންޒަރުގެ ތެރެއިން ފިލާށެވެ. އެހެންވެ މަޑުމަޑުން ކާރު ދުއްވާލެވޭތޯ ބެލިއެވެ. ކާރުގެ ކުރީބައި ބުރިޖުގެ ދަގަނޑު ތަކު ތެރެއަށް މެހިފައި ހުރިކަން އެނގުނީ ވެސް އެވަގުތުއެވެ. ކޮންމެ ގޮތަކުން ވެސް އޭނާ ބޭނުންވީ ފިލާށެވެ. ފުލުހުން އައުމުގެ ކުރީން އެތަނުން ދާށެވެ. އެހެންވެ ކާރު އިސްޓާޓުކޮށްލެވޭތޯ އުޅުނެވެ. ދެތިން ފަހަރަކު މަސައްކަތްކޮށްލިއެވެ. ކާރުން އިވެން ފެށީ ފާޑެއްގެ އަޑެކެވެ. އެގޮތް މިގޮތަށް ތަޅައިގަތުމުން ކާރު އިސްޓާޓުވިއެވެ. އޭރު އޭނާގެ ހިތްވަނީ އަވަސްވެފައެވެ.\nކާޝްއަށް އެ މަންޒަރު ފެނުނެވެ. އޭނާ ގޮސް ތިރިކޮށްލީ ޒޫނާއިން ކާރުގެ މައްޗަށެވެ. ކާރު ދުއްވަން އުޅުނު މީހާއަށް އެކަން އިހުސާސްކުރެވުނެވެ. އޭނާއަށް ސިހުން ލިބުނެވެ. ކާޝް މަޑުމަޑުން ކާރުން ފައިބައި ކާރުގެ ކުރިމަތީގައި ހުއްޓިލިއެވެ. އެ މަންޒަރު ޒޫނާއަށް ވެސް ފެނުނެވެ. އޭނާއަށް ލުއި ގޮތަކަށް ހިނިތުން ވެވުނެވެ. ކުރިން ކާޝްގެ ވާހަކަ އަޑު އިވިފައި އޮތުމުންނެވެ. އޭނާއަށް ޔަގީންކުރީ ކާޝް އޭނާ ސަލާމަތް ކުރާނެކަމެވެ.\nކާޝް މަޑުމަޑުން ކާރާ ދިމާއަށް ހިނގައިގަތެވެ. ލަސް ފިޔަވަޅުތަކެއް އަޅަމުން އޭނާ ކުރިއަށް ޖެހިލިއެވެ. ކާރުގައި ދުއްވަން އިން މީހާ މޭތެޅިގަތެވެ. އޭނާ ހިތް އަވަސްވިއެވެ. އަތްފައި ތުރުތުރު އަޅައިގަތެވެ. ކުރިމަތިން ފެންނަން ހުރި ގޮތް ނޭނގޭ މީހާގެ ހަރަކާތްތަކުންނެވެ. އޭނާއަށް ވެސް ކިޔައިލެވުނީ މޭމަތީގައި ލިޔެފައިވާ އަކުރުތަކެވެ. ލަސްލަހުން އޭނާ އެ ނަން ކިޔައިލިއެވެ. އޭނާއަށް ސިހުން ލިބުނެވެ. ބިރުގަނެ ހާސްވާ ގޮތްވިއެވެ. އެހެންވެ އޭނާ ބޭނުންވީ ކާރުން ފައިބައިގެން ދުވެ ފިލާށެވެ.\nކާރުގެ ދޮރު ހުޅުވާލުމަށްފަހު އޭނާ ބޭރަށް ނުކުތެވެ. ކާޝްއާ ދިމާއަށް ބަލަމުންބަލަމުން އޭނާ ފަހަތަށް ދުއްވާގަތެވެ. ކާޝްއަށް އެ މަންޒަރު ފެނުނެނެވެ. އޭނާގެ ފަހަތުން ކާޝް ވެސް ހަރަކާތްކޮށްލިއެވެ. އޭނާ ފަހަތަށް ބަލައިލިއެވެ.\nކާޝްގެ ޚަބަރެއް ނުވުމުން އޭނާ ހުއްޓުނެވެ. އޭނާ ބަލައިލީ މައްޗަށެވެ. ވައިރޯޅިއެއް އޭނާގެ މޫނަށް އެޅުމުންނެވެ. އޭރު ކާޝް އޭނާގެ ބޯމަތިން ކުރިމައްޗަށް ތިރިވެލިއެވެ. އަނެއްކާ ވެސް އޭނާ ފަހަތަށް އެނބުރިލަމުން ދުއްވާގަތެވެ. ވެއްޓިފައިވާ ސައިކަލުތަކުގެ މަތިން އޭނާ ކުރިއަށް ދިޔައެވެ. ބުރިޖުގައި ދުވާމީހުންނަށް ހާއްސަކޮށްފައި އޮތް ލޭނަށް ފުންމާލުމަށް ޓަކައި ރޭލިން މައްޗަށް އޭނާ އެރިއެވެ. ކާޝްގެ ހަބަރެއް ވޭތޯ ބަލައިލިއެވެ. ކާޝްގެ ލިސާނެއް ނެތުމުން އޭނާ ލޭނު މައްޗަށް ފުންމާލިއެވެ. އޭނާ ދުއްވާގަތީ މާލެއާވީ ކޮޅަށެވެ.\nއޭނާ ފަހަތަށް ބަލައިލިއެވެ. ކާޝް ފެނޭތޯއެވެ. ނަމަވެސް ކާޝްއެއް ނުފެނުނެވެ. ފުންނޭވާއެއް ދޫކޮށްލިއެވެ. ދުވުން މަޑުކޮށްލުމަށްފަހު އަވަސް ހިނގުމެއްގައި ހިނގައިގަތެވެ. ކޮންމެވެސް ވަރަކަށް ގުދުވެލަމުން، ދަގަނޑުތަކާ ނިވާވަމުން އޭނާ ކުރިއަށް ދިޔައެވެ. ބޮލާއި މޫނާއެކު ނިވާކޮށްލައިފައިވާ ކޯރިއެއް ފަދަ އެ މާސްކު ނަގައި އަތަށް ހެޔޮކޮށްލަމުން މޫނުމަތީގައި ހުރި ދާތަށް ފޮހެލިއެވެ. މަޑުމަޑުން ދެ އަތް މޫނުމަތިން ނެގިއެވެ. ސިއްސައިގެން ގޮސް ފަހަތަށް އެއްލޭ ގޮތްވިއެވެ. ކުރިމަތީގައި ހުރި މީހާ ފެނުމުންނެވެ. އެއީ ކާޝްއެވެ. ހަށިގަނޑުގެ ވަނާއާ އެއްގޮތަށް ގަޔަށް ފިޓުވެފައިވާ ހެދުމުގައި ކާޝް ފެންނަނީ ވަރަށް ތަފާތުކޮށްނެވެ. ދެއަތް ފުޅައިކޮށްލައިގެން ކާޝް ހުރީ އެ މަގުގެ މެދުގައެވެ.\nއޭނާއަށް ގޮތް ހުސްވިއެވެ. ހާސްވާ ގޮތްވިއެވެ. ހަދާނެ ނަހަދާނެ ގޮތެއް ނޭނގި ތެޅިގަތެވެ. ކާޝް ކުރިއަށް ހިނގައިގަތެވެ. އެންމެފަހުން އޭނާގެ ބޮލަށް މޮޅު ހިޔާލެއް ވެރިވިއެވެ. އޭނާ އަވަސް އަވަހަށް ހަރަކާތްކޮށްލިއެވެ. ބުރިޖުގެ ބޭރު ފަރާތުގެ ދަގަނޑުތަކުގެ މައްޗަށް އަރައި މޫދަށް ފުންމާލިއެވެ. އެއީ ބުރިޖުގެ ސީދާ މެދެވެ. އެންމެ އުސް ހިސާބެވެ. އޭނާ މޫދުގައި ޖެހުނީ ސިކުންތު ކޮޅެއް ފަހުންނެވެ. ކާޝް އެ މަންޒަރަށް ބަލަން ހުރީ ބުރިޖުގެ ބޭރުގައި ވައިގެ ތެރޭގައެވެ.\nކާޝްއަށް ސިހުން ލިބުނީ ޒޫނާގެ ހަޅޭއްކުގެ އަޑު ކަންފަތުގައި ޖެހުމުންނެވެ. ކާޝް ބަލައިލީ ފަހަތަށެވެ. އޭރު ޒޫނާއިން ކާރު ދުއްވާލަނީއެވެ. ކާރުގެ ބިއްލޫރިގަނޑު ހުރީ ތަޅައިގެން ގޮހެވެ. ޒޫނާ ހަޅޭއްލަވަމުން ކާޝްއަށް ގޮވަމުން ދިޔައެވެ. ސަލާމަތަށް އެދިއެވެ.\nއޭރު ކާރުގެ ދުވެލި ބާރުކޮށްލިއެވެ. ކާޝް ވެސް ގެނައި ކުއްލި ހަރަކާތްތަކަކާއެކު ވައިގެ ތެރޭގައި އުދުހިގަތެވެ. އޭނާ މިސްރާބު ހުރީ ކާރާދިމާއަށެވެ. އަވަސް ހަރަކާތްތަކަކާއެކު ކާރާ އެއްވަރުކޮށްލިއެވެ. އޭނާ ގޮސް މަޑުކޮށްލީ ކާރުގެ ކުރިމައްޗަށެވެ. ވިއްސަކަށް ފޫޓު ދުރުގައެވެ. ކާރު ދުއްވަމުން ދިޔަ ލޭންގެ މެދުގައެވެ. ކާރު އެ ދިޔަ ބާރުމިނުގައި ގޮސް ކާޝްއާ ހަމަވަނީއެވެ. ކާރުގެ ދުވެލި މަޑުކުރުމުގެ ވިސްނުމެއް ދުއްވަން އިން މީހާ ނެތެވެ. އޭނާ ބޭނުންވީ ކާޝް ވިއްސާލުމަށްފަހު ކުރިއަށްދާށެވެ.\nކާޝް ދެއަތް ދިމާކޮށްލީ ކާރާ ދިމާއަށެވެ. އެއާއެކު ކާޝްގެ ދެ އަތުން ނޭނގޭ އަލިކަމެއް ބޭރަށް ނުކުންނަމުން ދިޔައެވެ. އޭނާގެ ދެ އަތުން ނުކުންނަމުން ދިޔަ ފާހަގަ ނުކުރެވޭ ރާޅުބާނި ބޯޅައެއްފަދަ އެ ހަރަކާތްތައް ގޮސް ކާރާހަމައަށް ހުއްޓުނެވެ. އެހެންވެ ކާރުގެ ދުވެލި މައިތިރިވިއެވެ. ކުރިއަށް ގުޑައިނުލައި ހުއްޓިގެން ދިޔައެވެ.\nކާރު ދުއްވަން އިން މީހާއަށް މަންޒަރު ފެނިގެންދަނީ މުޅިން ތަފާތުކޮށްނެވެ. އޭނާއަށް ފެންނަމުން ދިޔައީ ކުރިމަތީން ދިއްލިފައިވާ ހުދު އަލިކަމެވެ. ބުރިޖުގެ މުޅި ސަރަހައްދުން ވަށައިގެން ދިއްލިފައިވަނީ ހުދު އަލިކަމުންނެވެ. ކާރު ހިފަހައްޓައިލައިފައިވަނީ ކުރިމަތީގައިވާ އެތެރެވަކި ނުވާ ބޮޑު ބޮތްކެއް ފަދަ ހުދު ބޯޅައިންނެވެ. ކާރުގެ ތެރެއިން ހަތަރު މީހުން ބޭރަށް ނުކުތެވެ. ގަދަކަމުން ޒޫނާ ވެސް ކާރުގެ ތެރެއިން ބޭރަށް ނެރުނެވެ.\nކާޝް ކުރިއަށް ޖެހިލިއެވެ. އޭނާގެ ދެ އަތުން ނުކުމެފައިވާ ފާހަގަ ނުވާ އެ ބޮކި ރާޅު ބާނިތަކާއެކު އޭނާގެ އަތުގެ ތެރެއަށް ފޭދިގެން ދިޔައެވެ. ކާރުން ނުކުތް ހަތަރު މީހުން ޒޫނާ ގޮވައިގެން މާލެއާ ވީކޮޅަށް ދުއްވާގަތެވެ. ކާޝް ދެ އަތް މުއްކަވާލިއެވެ. ކުއްލިއަކަށް ގެނައި ހަރަކާތްތަކަކާއެކު އޭނާ ދުއްވާގަތެވެ. ޒޫނާގެ ވަށައިގެން ތިބި ހަތަރު މީހުންނަށް ސިހުން ލިބުނެވެ.\nކާޝް އަވަސް ހަރަކާތްތަކަކާއެކު ލިބުނު ކުއްލި ސިހުމުގެ ސަބަބުން އެމީހުން ހުއްޓިގެން ދިޔައެވެ. ބުރު ނޭނގޭ ހަރަކާތްތަކާއެކު އެމީހުންނަށް ވާންފެށި ގޮތްތަކާއި ކުރިމަތިވަމުން ދިޔަ ހަމަލާތަކުން އެކި ދިމަދިމާއަށް ވިއްސައިގެން ދިޔައެވެ. އޭރު ޒޫނާ ހުރީ ވާނުވާ ނޭނގިއެވެ. ހަތަރު މީހުން ވިއްސައިގެން ގޮސް ބުރިޖު މައްޗަށް ތިރިވެގެން ދިޔައެވެ. ޒޫނާއަށް ހިތްހަމަ ޖެހުމުގެ ނޭވާއެއް ދޫކޮށްލިއެވެ. އޭނާގެ ކުރިމަތީގައި ކާޝް ހުއްޓިލިއެވެ.\n"ތޭންކްސް ކާޝް،" ޒޫނާ ލަސްލަހުން ބުނެލިއެވެ. "ތޭންކްސް، ތޭންކްސް އަ ލޮޓް."\nޒޫނާ ދުއްވާ ގަތީ ކާޝްއާ ދިމާއަށެވެ. ކާޝް ދެ އަތް ހުޅުވާލައިގެން ހުރީއެވެ. ޒޫނާ ގޮސް ކާޝްގެ މޭތެރެއަށް ބޮނޑިވެލިއެވެ. ކާޝްގެ ގައިގައި ބާރުބާރަށް ބައްދައިލިއެވެ.\n"ކާންޓް ބިލީވް ދިސް. ހޫ އާ ޔޫ؟" ޒޫނާ ހައިރާން ކަމާއެކު ބުނެލިއެވެ.\nކާޝް ކަނާއަތުން ޒޫނާ ވަށައިލިއެވެ. ޒޫނާ ކާޝްގެ ގައިގައި ބައްދާލިއެވެ. އެއާއެކު މައްޗަށް އެރިއެވެ. އޭރު ފުލުހުން ބުރިޖުގެ މެދާހަމާގައި ހަރަކާތްތެރިވާ މަންޒަރު ފެންނަމުން ދިޔައެވެ. ޒޫނާ ގޮވައިގެން ކާޝް ތިރިވެލީ ފުލުހުން ހަރަކާތްތެރިވަމުންދާ ހިސާބާ ވިއްސަކަށް ފޫޓު ދުރަށެވެ.\n"ބަލައިގެން އުޅޭތި! ފުލުހުންނަށް ކަންވީ ގޮތް ކިޔައިދީ، އަމިއްލަ ސަލާމަތާއި ރައްކާތެރިކަމަށް އިސްކަންދީގެ އުޅޭތި." ކާޝް ބުނެލިއެވެ.\n"އޯހް، ދިވެއްސެއްތަ؟ ދިވެހިން ވެސް ވާހަކަދައްކަންތަ؟" ޒޫނާ ދެ ލޯ ބޮޑުވިއެވެ. "ކާކު؟ ކޮން ނަމެއްތަ ކިޔަނީ؟ ޕްލީޒް."\n"ކާޝް." ލުއި ގޮތަކަށް ޖަވާބު ދިނުމަށްފަހު ކާޝް މައްޗަށް އެރިއެވެ.\nއޭރު ދެތިން ފުލުހުން އެ ދިމާއަށް އަންނަ މަންޒަރު ފެނުނެވެ. ޒޫނާއަށް ހުރެވުނީއެވެ. ކާޝް ޖައްވުގެ ތެރެއަށް އަރައިގެން ދިޔަ މަންޒަރަށް ބަލާށެވެ. އަނގައިން ބަސް ހުސްވެފައި ހުންނަ ބީދައިންނެވެ. އޭރު ކާޝް މިސްރާބު ހުރީ އާޓިފިޝަލްއާ ދިމާއަށެވެ.\n"ކިހިނެއްތޯވީ؟ ކާކުތޯ މައްޗަށް އެރީ؟" ފުލުހުން އެހިސާބަށް އައުމަށްފަހު ޒޫނާއަށް ސުވާލުކޮށްލިއެވެ.\n"ކާޝް." ޒޫނާ ބޮލަށް ގޮތްވާން ފެށިއެވެ.\nއޭނާ މޫނުމަތީން ކޮކާ ދުވާހެން ހީވުމުން ބޮލުގައި ދެ އަތުން ހިފަހައްޓައިލިއެވެ. ފުލުހުން އެކަން ދެނެގަތެވެ. ސިކުންތެއްގެ ތެރޭގައި ޒޫނާގެ ހޭނެތުނެވެ. ފުލުހުންގެ އަތްމައްޗަށް އޭނާ ދެމުނެވެ.


މުހައްމަދު ރަޝީދު ފަރުދީ ވައުދު ފުއްދަވައިފި! — Ihavandhoo.com\nމުހައްމަދު ރަޝީދު ފަރުދީ ވައުދު ފުއްދަވައިފި!\n13 ސެޕްޓެމްބަރު 20140މުހައްމަދު އަކްރަމް\nމުހައްމަދު ރަޝީދު ހަދިޔާކުރި ލެޕްޓޮޕް، 2013 ވަނައަރު ގްރޭޑް 7ކުން އެއްވަނަ ހޯދި ދަރިވަރަށް ހަވާލުކުރަނީ\nމުހައްމަދު ރަޝީދު ހަދިޔާކުރި ލެޕްޓޮޕް، 2013 ވަނައަރު ގްރޭޑް 7ކުން އެއްވަނަ ހޯދި ދަރިވަރަށް ހަވާލުކުރަނީ ފޮޓޯ:ފޭސްބުކް\nއިހަވަންދޫ ކައުންސިލަށް ޕީޕީއެމްގެ ޓިކެޓްގައި ހޮވާފައިވާ މުޙައްމަދު ރަޝީދު (މުންޒިރު މޯޑް) އެބޭފުޅާ، ކައުންސިލަށް އިންތިހާބު ކޮށްފިނަމަ ފަރުދީގޮތުން ފުއްދަވާނެކަމަށް ވެލެއްވި ވައުދު ފުއްދަވައިފިއެވެ. އެބޭފުޅާ ވައުދު ވެފައިވަނީ އެބޭފުޅާގެ ކައުންސިލްކަމުގެ ދައުރުގައި ގްރޭޑް7ކުން އެންމެމޮޅު ދަރިވަރަކަށް ހޮވޭ ދަރިވަރަށް ލެޕްޓޮޕެއް ދިނުމަށެވެ. އެގޮތުން ރޭއޮތް އިހަވަންދޫ މަދަރުސާގެ 2013 ވަނައަހަރުގެ އިނާމު ދިނުމުގެ ޖަލްސާގައި އެބޭފުޅާވަނީ، 2013 ވަނައަހަރު ގްރޭޑް7ކުން އެންމެމޮޅު ދަރިވަރަށް ހޮވުނު ޖަހާމުގުރިގޭ، އައިމިނަތު ސަމްހާއަށް ލެޕްޓޮފެއް ހަދިޔާކޮށްފައެވެ.\nކައުންސިލަރު މުހައްމަދު ރަޝީދު މިނޫހަށް މައުލޫމާތު ދެއްވަމުން ވިދާޅުވީ ކުރިޔަށް އޮތް ދެ އަހަރުވެސް އެބޭފުޅާ ވެފައިވާ ވައުދު ފުއްދަވާނެ ކަމަށެވެ. އަދި މިއަހަރު ލެޕްޓޮޕް ހާސިލްކުރި އައިމިނަތު ސަމްހާއަށާއި މުޅި މަދަރުސާއިން އެއްވަނަ ހާސިލްކުރި ލަކްސަމީގޭ، ޙަލީމަތު ރަޝީދާ އަށް އަދި ޖުމްލަކޮށް އެކި ވަނަތައް ހާސިލްކުރި ހުރިހާ ދަރިވަރުންނަށް މަރުހަބާ ކިޔާކަމަށާއި، ކުރިޔަށް އޮތްތަނުގައިވެސް އިތުރު ކާމިޔާބުތައް ހޯދުމަށް ގަދައަޅާ މަސައްކަތްކުރުމަށް އެބޭފުޅާ ގޮވާލެއްވިއެވެ.\nއަދި މިއަހަރު ވަނައެއް ނުލިބުނު ދަރިވަރުންވެސް އުއްމީދު ގެއްލުވާނުލާ ހިއްވަރާއިއެކު ގަދައަޅާ މަސައްކަތްކޮށް މަދަރުސާއާއި މުޅި އިހަވަންދޫވެސް ފަހުރުވެރިވާނެ ފަދަ ބަޔަކަށް ވެވޭތޯ މަސައްކަތް ކުރުމަށް ހުރިހާދަރިވަރުންނަށް ގޮވާލިއެވެ.\nއިހަވަންދޫ ކައުންސިލަށް ޕީޕީއެމް ކޯލީޝަންގެ ފަރާތުން ވާދަކުރި ހުރިހާ ކެންޑިޑޭޓުންވެސް ވަނީ ފަރުދީ ގޮތުން ތަފާތު ވައުދު ވެލައްވާފައެވެ.\n↵ ޕީޕީއެމް އިހަވަންދޫ, ޕީޕީއެމް ކޯލީޝަން, އިހަވަންދޫ ކައުންސިލް\nއަޅުގަނޑު މިހިރީ ޖޭޕީގައި، ކައުންސިލްގައި ޕީޕީއެމްގެ މެޖޯރިޓީއެއް ނެތް – މުއީދު


Faafathakah Takai Gina Ginain Ruin - Vaguthu\nފާފަ ތަކަށްޓަކައި ގިނަގިނައިން ރުއިން\nލޮބުވެތި އަޚުންނާއި އުޚުތުންނޭވެ! މަދުން ހޭ ބަޔަކު ކަމުގައި އަދި ގިނަގިނައިން ރޯބަޔަކު ކަމުގައި ވާށެވެ. ޤިޔާމަތް ދުވަހު ﷲ ސުބުޙާނަހޫ ވަތަޢާލާގެ ހިޔާވަހިކަން ފިޔަވައި އެހެން އެއްވެސް ފަރާތެއްގެ ހިޔާވަހިކަން ނުވާދުވަހު އެކަލާނގެ ޢަރުޝީގެ ހިޔާވަހިކަން ދެއްވާ ހަތް ބައެއްގެ ތެރެއިން އެއްބަޔަކީ އެކަނި ހުރެ ﷲ ހަދުމަކުރުމުގެ ސަބަބުން އެމީހެއްގެ ލޯ ކަރުނައިން ފުރާލެވޭމީހާއެވެ. (ބުޚާރީ އާއި މުސްލިމް)\nއަބޫ ހުރައިރާ ރަޟިޔަﷲ ޢަންހު ރިވާ ކުރައްވާފައިވެއެވެ. ރަސޫލުއްﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައި ވެއެވެ.\n“ ދެލޮލެއް ވަނީ ނަރަކައިގެ އަލިފާނަށް މަނާވެގެންނެވެ. އެއީ ﷲ އަށް ބިރުވެތިވުމުގެ ސަބަބުން ރޮއެފައިވާ ލޮލަކާއި އަދި އިސްލާމް ދީން ޙިމާޔަތް ކޮށް އެމީހެއްގެ ޢާއިލާ ކުފުރުން ސަލާމަތް ކުރުމަށްޓަކައި ރޭގަނޑު ނުނިދާ ހޭދަކޮށްފައި ވާލޮލެކެވެ. (އަލް ޙާކިމް)\nއަނަސް ރަޟިޔަﷲ ޢަންހު ރިވާކުރެއްވިއެވެ. ﷲ ގެ ރަސޫލާ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ.\n”އޭމީސްތަކުންނޭވެ ތިޔަބައިމީހުން ރޯށެވެ. ތިޔަބައިމީހުންނަށް ނުރޮވޭނަމަ ގަދަކަމުން ވެސް ރޯށެވެ. ހަމަކަށަވަރުން ނަރަކައިގެ އަހުލުވެރިން އެމީހުންގެ ކޯތާފަތް މަތީގައި ކަރުނައިގެ ކޯރުތަކެއް ވާފަދައިން ރޯނެއެވެ. އަދި އެމީހުންގެ ލޮލުން ކަރުނަ ހުސްވެ ލޭ އޮހެރެންދެން ނެވެ. އަދި އެބައިމީހުންގެ ލޯތައް ވާނީ ފާރުވެގެން ނެވެ. (އައް ތަރްޣީބް ވައްތަރުޙީބް)\nވީމާ ރަސޫލުއް ﷲ ޞައްލަﷲ ޢަލައިހި ވަސައްލަމް އަޅުގަނޑުމެންނަށް ރުއިމަށް އަމުރު ކުރައްވާ ފައި ވާ ގޮތާއި މެދު ވިސްނާށެވެ. މިޙަދީޘް އަޑުއިވުމުން ވެސް އަޅުގަނޑުމެންގެ ހިތްތަކަށް އަސަރު ނުކުރާނަމަ އަޅުގަނޑުމެންގެ އީމާންކަން ވަރަށް ބަލިކަށްޓެވެ. އަދި ދުނިޔެ ވަނީ އަޅުގަނޑުމެންގެ ހިތްތަކަށް ވެރިވެފައިކަން ކަށަވަރެވެ. އަދި ނަފްސު ވަނީ ނުރައްކަލަށް ހުށެހެޅިފައެވެ.\nއިސްވެދިޔަ ޙަދީޘްގައިވާ ޢަޒާބުން އަޅުގަނޑުމެން ސަލާމަތްވެގެން ވާކަމުގެ އެއްވެސް ޔަޤީން ކަމެއް އަޅުގަނޑުމެންނަށް އެބައޮތްތޯއެވެ. އަޅުގަނޑުމެންނަށް ސުވަރުގެ ލިބޭނެ ކަމުގެ ޔަޤީން ކަން އެބައޮތްތޯއެވެ. ވީމާ ފާފަތަކަށްޓަކައި ރޮއެ ކަރުނަ އޮއްސާށެވެ. އެކަމުން ފައިދާ ކުރާނެއެވެ. ލޭކަރުނަ އޮއްސަން ޖެހޭދުވަސް އައުމުގެ ކުރިން ދުނިޔޭގައި ﷲ އަށް ބިރުވެތިވެ ގިނަ ގިނައިން ކަރުނަ އޮހޮރާށެވެ. އެދުވަހަކުން އޮއްސާ ލޭކަރުނައަކުން އެއްވެސް ފައިދާއެއް ނުކުރާނެއެވެ.\nއޮގަސްޓް 20, 2019 21:53\nކަލޯމެންނޭ، ކޮމެންޓް ކޮށްބަލަ.\nއޮގަސްޓް 20, 2019 22:14\nނުކެރޭނެ ކުރާކަށް. ސިޔާސީ ލިޔުމެއް ނޫނެއްނު. އެހެންވެ.\nއޮގަސްޓް 21, 2019 13:26\nކޮމެންޓް ކުރެވިދާނެ. އެކަމަކު ނުއެއް ޖަހާނެ.\nއޮގަސްޓް 21, 2019 13:18\nސުވަރުގެވަންތަވެރިން ހައްތަހާވެސް ރަސޫލާ އެންގެވި ގޮތަށް އުޅެފިނަމަ ދޯ!\nކޮންމެ ވެރިޔެއް އިސްލާހުވެފަ ވާނަމަ ރަށްޔިޔުން ދާނީ ރަނގަޅުވަމުންދޯ!\nއަދުލުވެރި ވެރިއެއް އެއީ ސުވަރުގެ ލިބޭނެ ހަތް މީހިންގެ ތެރޭހިމެނޭ މީހެއްދޯ!\nތިޔައިންވެރިޔަކު އެންމެންގެ ހާލުބަލާފަ ރޮއި ހިތާމަކުރިތަން ދުށީ ކޮން ދެ\nއެހެންވީމާ ހާލުޖެހިފަވާ މީހުން ކުރާ ދުއާ އެމީހުންގެ ރުއިން ދެން ފެންނާނީ ކާކައް!\nހެއްދެވި ފަރާތް މޮޅަށް ދެނެވޮޑިގެންވާނީ!\nއަހަރެން ރޯނަން ކަމެއް ކުރެވުނަސް ނުކުރެވުނަސް ' އެއީ ޔަގީންކަމެއް !\nއެހެންމީހުން ރޮއިތޯ ނުބަލާނަން!\nއޮގަސްޓް 21, 2019 14:06\nޔާﷲ ގިނަގިނައިން ﷲ ހަނދުމަކޮށް ކުރެވޭފާފަ ތަކާމެދު ހިތާމަކޮށް ރޮއެހަދާމީހުންގެތެރެއިން ލައްވާށި


Ufehdhuntheri noon loanutah2% dhashah\nބޭންކްއެއްގެ ދޮރުމަތީ ހިދުމަތް ހޯދުމަށް މީހުން މަޑުކޮށްލައިގެން: ބޭންކުން ސެކްޓާއަށް ގޮންޖެހުން ބޮޑު ނަމަވެސް ކުރިއެރުން ދަނީ ލިބެމުން -- ފޮޓޯ: އަވަސް\nމި އަހަރުގެ ފުރަތަމަ ކްއާޓަރު ނިމުނުއިރު، ރާއްޖޭގެ ބޭންކްތަކުގައި ހުރި އުފެއްދުންތެރި ނޫން ލޯނުގެ އަދަދު ދެ ޕަސެންޓް ދަށް ވެއްޖެ އެވެ.\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ މި އަހަރުގެ ފުރަތަމަ ކްއާޓަރުގެ ކްއާޓަލީ ބްލެޓިންގައިވާ ގޮތުން މި އަހަރުގެ ފުރަތަމަ ކްއާޓަރުގައި ނޮން ޕާފޯމިން ލޯން (އެންޕީއެލްއެސް) ގެ އަދަދު ވަނީ މިދިޔަ އަހަރުގެ ފަހު ކްއާޓަރާ އަޅާ ބަލާއިރު ދެ ޕަސެންޓް ނުވަތަ 40 މިލިއަން ރުފިޔާ ދަށްވުމެއް އައިސްފަ އެވެ. އަދި އަހަރުން އަހަރަށް ބަލާނަމަ މި އަދަދު އުޅެނީ ފަސް ޕަސެންޓު ދަށުގަ އެވެ.\nއުފެއްދުންތެރި ނޫން ލޯނަކީ ދައްކަން ކަނޑައަޅާ މުއްދަތު ފަހަނަޅައި ދާއިރު ނުދައްކާ ނުވަތަ ދެއްކުން ލަސްވެފައި ހުންނަ ލޯނު ތަކެވެ. އުފެއްދުންތެރި ނޫން ލޯނުތަކުގެ އަދަދު ދަށްވިއިރު ކޮވިޑް-19 ގެ ސަބަބުން ފަސްކޮށް ދީފައިވާ ލޯނުތައް ވަނީ ދަށްކަން ފަަށަން ދިން މުއްދަތު ހަމަވުމާއެކު ބޭންކް ތަކަށް ލޯނުތައް ދަށްކަން ވަނީ ފަށާފަ އެވެ.\nބޭންކިން ސެކްޓާގެ މި ރިޕޯޓް ދައްކާ ގޮތުގައި ގޮންޖެހުން ބޮޑު ނަމަވެސް މިވަގުތު ވެސް ރާއްޖޭގެ ބޭންކްތަކުގެ ވިޔަފާރި ހުރީ "ސްޓޭބަލް" ކޮށެވެ. އެގޮތުން ޓެކްސް އަށް ކެނޑުގެ ކުރީގެ ފައިދާގެ އިތުރުން ސާފު ފައިދާ ވެސް ވަނީ އިތުރުވެފަ އެވެ. މިދިޔަ ކުއާޓަރު ނިމުނުއިރު ބޭންކްތަކުގެ ޕްރީޓެކްސް ޕްރޮފިޓު 31 ޕަސެންޓް އިތުރުވެ، 793.4 މިލިއަން ރުފިޔާ ލިބިފައިވެ އެވެ.\nމި މުއްދަތުގައި ބޭންކް ތަކަށް މީހުން ފައިސާ ޖަމާ ކުރި އަދަދު ވެސް ވަނީ 7.2 ބިލިއަން ރުފިޔާއާއެކު، 20 ޕަސެންޓުގެ އިތުރުވުމެއް އައިސްފަ އެވެ. ނަމަވެސް މި މުއްދަތުގައި ބޮޑަށް އިތުރު ވެފައި ވަނީ ހަމައެކަނި ދިވެހި ރުފިޔާ ޖަމާ ކުރި އަދަދެވެ. އަދި ޓޫރިޒަމް ސިނާއަތަށް ލިބުނު ކުރިއެރުމާއެކު ބޭރު ފައިސާ ޖަމާކުރި އަދަދު ވެސް 10 ވަނީ ޕަސެންޓް އިތުރުވެފައިވެ އެވެ.\nރާއްޖޭގައި ހަ ބޭންކްއެއް ހަރަކާތްތެރިވެ އެވެ. މި ބޭންކްތަކުގެ ތެރެއިން މާލެ ފިޔަވައި އަތޮޅު ތަކުގައި ވިޔަފާރި ފުޅާކޮށް ހަރަކާތްތެރި ވަނީ ބީއެމްއެލް އެކަންޏެވެ.\nބޭންކް އޮފް މޯލްޑިވްސް އިސްލާމިކް ބޭންކް ސީބީއެމް + ފިނޭންސް މިނިސްޓްރީ


Addu Dhe Kudhin Gellunu Dhuvahu India Ah Raalhu Boduvaane Kamuge Inzaaru Dhin - Vaguthu\nއައްޑޫ ދެ ކުދިން ގެއްލުނު ދުވަހު އިންޑިޔާއަށް ރާޅުބޮޑުވާނެކަމުގެ އިންޒާރު ދިން\nއައްޑޫ ސިޓީ ހިތަދޫގައި މޫދަށް އެރިއުޅުނު ދެ ކުއްޖަކު ގެއްލިފައިވަނީ މި މަހުގެ 21 ވަނަ ދުވަހުއެވެ. ބޮޑު ރާޅަކާއެކު އެކުދިން ގެއްލުނުއިރު، އެދުވަހު، އިންޑިޔާގެ ވަށައިގެންވާ ކަނޑުތަކުގައި ރާޅު ބޮޑުވާނެކަމަށް އެޤައުމުގެ ކަނޑުތަކުގެ މޫސުމާ ބެހޭ އިދާރާ، އިންޑިޔަން ނޭޝަނަލް ސެންޓަރ ފޯރ އޯޝަން އިންފޮމޭޝަން ސަރވިސަސް (އައިއެންސީއޯއައިއެސް) އިން ވަނީ ބުނެފައެވެ.\nމި މަހުގެ 19 ވަނަ ދުވަހު އެއިދާރާއިން ނެރެފައިވާ ނޫސް ބަޔާނެއްގައި ބުނެފައިވަނީ މި މަހުގެ 21 ވަނަ ދުވަހާއި 22 ވަނަ ދުވަހު އިންޑިޔާ އާއި ވަށައިގެންވާ ސަރަޙައްދުތަކުގެ ކަނޑުތަކުގައި ރާޅު ބޮޑުވާނެކަމަށެވެ. އަދި އުދަ ރާޅު އެރުން އެކަށީގެންވާކަމަށްވެސް ބުނެފައިވެއެވެ.\n"....ހައިދަރުއާބާދަށް ލަފާ ކުރެވިފައިވާ ގޮތުގައި2މީޓަރާއި3މީޓަރު އުސް އަދި 17 ސިކުންތާއި 22 ސިކުންތަށް ދެމިގެންދާނޭ ބޮޑެތި ވަރުގަދަ އުދަ ރާޅުތަކެއް އިންޑިޔާގެ ވަށައިގެންވާ ކަނޑުތަކަށް އަރާނެ."- އެއިދާރާގެ ވެބްސައިޓުގައި އާއްމުކޮށްފައިވާ ނޫސް ބަޔާނުގައި ބުނެފައިވެއެވެ.\nރާއްޖެއަކީވެސް އިންޑިޔާ ވަށައިގެންވާ ކަނޑުތަކުގައި އޮންނަ ޤައުމެއްކަމަށްވާއިރު، އެދުވަސްތަކުގައި ރާއްޖެއަށް އެރި އުދަ ރާޅުތަކާއި ދެ ކުދިން ގެއްލުނު ރާޅަކީވެސް، އިންޑިޔާއިން ލަފާކޮށްފައިވާ ރާޅުތައް ކަމަށްވުން އެކަށީގެންވެއެވެ. އަދި، އިންޒާރުގައި މަލިކު ހިމެނޭ ލަކްޝަދީބަށާއި އަންޑަމަން ރަށްތަކަށް އަދި ރާއްޖޭގެ އިރުމަތިން އޮންނަ ބަންގާޅު ކަނޑުގައިވެސް ރާޅު ބޮޑުވާނެކަމަށް ލަފާކޮށްފައިވެއެވެ.\nއެޤައުމުން މި އިންޒާރުތައް ނެރެފައިވާއިރު 21 ވަނަ ދުވަހު މޫސުމާ ބެހޭ ޤައުމީ އިދާރާ (މެޓް އޮފީހުން) ވެސް ވަނީ މޫސުން ގޯސްވުމުގެ ސަބަބުން ވައިޓް އެލާޓް ނެރެފައެވެ. ހަމައެހެންމެ، ރާޅު ބޮޑުވާނެކަމަށް ލަފާކޮށް 22 ވަނަ ދުވަހުވެސް އެލާޓް ނެރެފައިވެއެވެ.\nހިތަދޫ ރީޖަނަލް ހޮސްޕިޓަލާ ދިމާލުން ދެ ކުއްޖަކު ގެއްލިފައިވާއިރު ޖުމުލަ ތިން ކުދިން އެދުވަހު އެސަރަޙައްދަށް އެރިފައިވެއެވެ. އެހެންނަމަވެސް، އެއް ކުއްޖަކު ވަނީ ސަލާމަތްވެފައެވެ. މި ކުދިން ހޯދުމުގެ މަސައްކަތް އަދިވެސް ދަނީ ކުރަމުންނެވެ.\nއޭޕްރީލް 28, 2018 12:18\nމިހާރު މި ލިޔުމުގެބޭނުމަކީ ކޮބައިތޯ؟\nއޭޕްރީލް 28, 2018 12:36\nދިވެހިންވެއްޖެނު އިންޑިޔާގެ މީޓިއޮރޮލޮޖީ އަށް ފަލޯ ކުރަން. ޜާއްޖޭގަ މިހުރީ ބޭކާރު ތަނެއް


ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި-އިލެކްޝަން އޮބްޒާވްކުރުމަށް އެދި ފޯމު ހުށަހެޅުމުގެ ފުރުޞަތު ހުޅުވާލުން\n2022 ފެބުރުވަރީ 05 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި-އިލެކްޝަންގެވޯޓު ނެގުމާއި، ގުނުމުގެ ކަންތައްތައް އޮބްޒާވުކުރުމަށް ޝައުޤުވެރިވާ ފަރާތްތަކަށް 2021 ޑިސެންބަރު 30 ވާ ބުރާސްފަތި ދުވަހުގެ 17:30 ން ފެށިގެން،2022 ޖަނަވަރީ 04 ވާ އަންގާރަ ދުވަހުގެ 15:00 އާ ހަމަޔަށް އެ ފުރުޞަތު ހުޅުވާލައިފީމެވެ.\n(ހ) ރައްޔިތުންގެ މަޖިލީހުގެ އިންތިޚާބުގެ އޮބްޒާވްކުރުމަށް ހުއްދަ ދެވޭނީ އަންނަނިވި ޝަރުޠުތައް ފުރިހަމަވާ ފަރާތްތަކަށެވެ.\n(ށ) ރައްޔިތުންގެ މަޖިލީހުގެ އިންތިޚާބުގެ އޮބްޒާވަރުންގެ ގޮތުގައި ކުރިމަތިލުމަށް އެދޭއިރު، އަންނަނިވި ލިޔުންތަކާއި ތަކެތި އިލެކްޝަންސް ކޮމިޝަނަށް ހުށަހަޅަންވާނެއެވެ.\nއޮބްޒާވަރުންގެ ގޮތުގައި ކުރިމަތިލުމަށް އެދޭ ފަރާތްތަކުގެ ފޯމު ބަލައިގަތުމަށް ހަމަޖެހިފައިވަނީ 2021 ޑިސެންބަރު 30 ވާ ބުރާސްފަތި ދުވަހުގެ 17:30 ން ފެށިގެން،2022 ޖަނަވަރީ 04 ވާ އަންގާރަ ދުވަހުގެ 15:00 ގެ ނިޔަލަށް،އީމެއިލް މެދުވެރިކޮށެވެ. އޮބްޒާވަރުންގެ ގޮތުގައި ކުރިމަތިލުމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] އީމެއިލަށެވެ.


UEFA club mubaaraaih thakugai away goal ge usoolah dhen amal nukuraane\nޔޫއެފާ ކުލަބުލް މުބާރާތް ތަކުގައި އަވޭ ގޯލުގެ އުސޫލަށް ދެން އަމަލް ނުކުރާނެ\nޝާއިޢުކުރީ: އިބްރާހީމް ރަމީޒް ޖޫން 25, 2021, 10:27\nޔޫރަޕުގެ ކްލަބު ފުޓްބޯޅައިގެ މުބާރާތްތަކުގައި މިހާތަނަށް ބޭނުން ކުރަމުން އައި އަވޭ ގޯލު އުސޫލު ބޭނުން ނުކުރަން ޔޫރަޕްގެ މައި ފުޓްބޯޅަ އިދާރާ ޔޫއެފާއިން ނިންމައިފިއެވެ.\nމީގެ 55 އަހަރުކުރިން ފެށިގެން ޔޫއެފާއިން އަމަލުކުރަމުން އައި މި ޤަވާއިދަށް އަމަލުކުރުން ހުއްޓާލަން ޔޫއެފާއިން ނިންމާފައިވާއިރު، މި އުސޫލަށް އަމަލު ނުކުރުމަށް ނިންމާފައިވަނީ ޔޫއެފާގެ އެގްޒެކެޓިވް ކޮމިޓީން މަސްވާކުރުނަށް ފަހު އެކަން އެގޮތައް ފާސްވުމުންނެވެ.\nޔޫއެފަަގެ މި ނިންމުމާއެކު ޔޫއެފާއިން އޯގަނައިޒްކޮށްގެން މިހާރު ބާއްވަމުން އަންނަ ޗެމްޕިއަންސް ލީގާއި ޔޫރޮޕާ ލީގު އަދި ޔޫއެފާ ވިމަންސް ޗެމްޕިއަންސް ލީގު މުބާރާތްތައް ދެން ކުރިޔައް ގެންދާނީ އަލަށް ފާސްކުރި މި އުސޫލާއި އެއްގޮތަށެވެ.\nޔޫއެފާއިން މިހާރު އަމަލުކުރަން ނިންމާފައިވާ މި އުސޫލާއި އެކު ހޯމް އެންޑް އަވޭ ގައި ޖަހާފައިވާ ގޯލުތަކަށް ބެލުމެއް ނެތި ނަތީޖާ އެއްވަރުވެއްޖެ ނަމަ ދެން ކުޅޭނީ އިތުރު ވަގުތަށެވެ. އިތުރު ވަގުތަށް ގޮސްގެން ވެސް ނަތީޖާ އެއްވަރު ނަމަ ދެން ނަތީޖާ ނެރުމަށް ދާނީ ޕެނަލްޓީއަށެވެ. ޕެނަލްޓީ ޖަހައިގެން ކުރި ލިބޭޓީމެއް މޮޅުވާ ގޮތަށެވެ.\nޔޫއެފާއިން ބުނެފައިވާ ގޮތުގައި ހޯމް އެންޑް އަވޭ އުސޫލުން ޖަހާ ގޯލުތަކަށް ނުބަލާ ގޮތައް ހަމަ ޖެއްސި މި އުސޫލުގެ ދަށުން ހޯމް އެންޑް އަވޭ މެޗުތައް ވެސް ނުކުޅޭގޮތައް އުސޫލު އެކުލަވާލުމަށް ދަނީ މަސްވަރާތައް ކުރެވެމުންނެވެ.


Serie A ge molhu kulhuntheriyaa ge award Dybala ah\nސެރީއާގެ މޮޅު ކުޅުންތެރިޔާގެ އެވޯޑް ޑިބާލާއަށް\nއިޓާލީގެ "ސެރީ އާ"ގެ އެންމެ މޮޅު ކުޅުންތެރިޔާގެ އެވޯޑް ޔުވެންޓަސްގެ އާޖެންޓީނާ ފޯވަޑް ޕައުލޯ ޑިބާލާ ހޯދައިފި އެވެ.\nއިޓަލީގެ ލީގުން މިއަދު ވަނީ އިންޑަވިޖުއަލް މަގާމުތަކަށް ހޮވުނު ކުޅުންތެރިންގެ ނަންތައް އިއުލާން ކޮށްފަ އެވެ. ސެރީ އޭގެ ސީއީއޯ ލުއީޖީ ޑި ސިއޭވޯ ވިދާޅުވީ އިންޑަވިޖުއަލް މަގާމުތައް ހޮވުމުގައި ބަލާފައި ވަނީ ލީގްގެ ރަސްމީ ސްޓެޓްސްތަކަށް ކަމަށެވެ. އަދި އުނދަގޫ އަހަރެއްގައި ވެސް ހުރިހާ މެޗެއްގައި އެއްވަރަށް ޕާފޯމް ކުރި ކުޅުންތެރިންނަށް ބަލާފައި ވާނެ ކަމަށް އޭނާ ވިދާޅުވި އެވެ.\nޑިބާލާ ވަނީ މި ސީޒަންގައި 11 ލަނޑު ޖަހައި، އިތުރު 11 ލަނޑު ޖަހަން ފުރުސަތު ތަނަވަސް ކޮށްދީފަ އެވެ. މިދިޔަ ސީޒަންގައި ކްރިސްޓިއާނޯ ރޮނާލްޑޯ ޔުވެންޓަސް އާ ގުޅުމުން ޑިބާލާއަށް ކުޅެން ޖެހުނު އާ ރޯލްގެ ސަބަބުން މިދިޔަ ސީޒަންގެ ކުރީ ކޮޅު އޭނާ އަށް އުނދަގޫތައް ކުރިމަތިވި އެވެ. އެހެންނަމަވެސް ކުރީގެ ކޯޗް މެސިމިލިއާނޯ އެލެގްރީގެ ފަހު ކޮޅުގައި އާ މަގާމުގައިވެސް މޮޅަށް ކުޅެން ފެށި އެވެ.\nސެރީ އޭ ގެ އެންމެ މޮޅު ޒުވާން ކުޅުންތެރިޔަކަށް ހޮވުނީ، ޕާމާގެ ކްލްސެވިސްކީ އެވެ. އެންމެ މޮޅު ފޯވަޑަކަށް ހޮވިފައި ވަނީ އެންމެ ގިނަ ލަނޑު ޖެހި ކުޅުންތެރިޔާ ލާޒިއޯގެ ޗީރޯ އިމްމޯބިލޭ އެވެ. އޭނާ ވަނީ މި ސީޒަންގައި ސެރީ އޭ ގައި 36 ލަނޑު ކާމިޔާބު ކޮށްފަ އެވެ. ޔޫރަޕިއަން ގޯލްޑަން ބޫޓް އެވޯޑްވެސް އޭނާ ވަނީ ކަށަވަރު ކޮށްފަ އެވެ.\nއެންމެ މޮޅު މިޑްފީލްޑަރަކަށް ހޮވުނީ އެޓަލާންޓާގެ އެލްހެންޑްރޯ ގޯމޭޒް އެވެ. އެންމެ މޮޅު ޑިފެންޑަރަކަށް ހޮވުނީ ސްޓެފާން ޑި ވުރޭ އެވެ. އެންމެ މޮޅު ގޯލްކީޕަރަކަށް ހޮވުނީ ޔުވެންޓަސްގެ ކީޕަރު ޝެޒްސްޒްނީ އެވެ.\nސެރީ އޭ އިންޑަވިޖުއަލް އެއްވެސް އެވޯޑެއް ރޮނާލްޑޯ އަށް ލިބިފައެއް ނުވެ އެވެ.


Badhaluge gothugai Allied in6million rufiyaa dhookohfi - vNews.mv\nބަދަލުގެ ގޮތުގައި އެލައިޑުން6މިލިއަން ރުފިޔާ ދޫކޮށްފި\nޙައްވާ މިންހާ 01 June 2019, 12:08\nކަސްޓަމަރުންނަށް ލިބިފައިވާ ގެއްލުމުގެ ބަދަލުގެ ގޮތުގައި އެލައިޑް އިންޝުއަރަަންސުން6މިލިއަނަށްވުރެ ގިނަ ރުފިޔާ ދޫކޮށްފި އެވެ.\nއެލައިޑުން ބުނީ މިމަހުގެ 19 އިން 23 އަށް އެކުންފުނީގެ ކަސްޓަމަރުންނަށް ލިބިފައިވާ ގެއްލުމުގެ ބަދަލުގެ ގޮތުގައި 6.35 މިލިއަން ރުފިޔާ ކަސްޓަމަރުންނަށް ދީފައިވާ ކަމަށެވެ.\nމިއީ މިދިޔަ މަހު އެކުންފުނިން ބަދަލުގެ ގޮތުގައި ދޫކުރި އެންމެ ބޮޑު މިންވަރެވެ. އެކުންފުނިން އަންނަނީ ހަފްތާތަކަށް ބަހާލައިގެން އެކުންފުނީގެ ކަސްޓަމަރުންނަށް އިންޝުއަރަންސްގެ ބަދަލުތައް ދޫކުރަމުންނެވެ.\nއެގޮތުން މިދިޔަ މަހުގެ5އިން9އަކަށް އެ ކުންފުނިން ވަނީ ކަސްޓަމަރުންނަށް 1.4 މިލިއަން ރުފިޔާ އަދި މިދިޔަ މަހުގެ 12 އިން 16 އަށް ވަނީ ފަސް ލައްކަ އަށް ވުރެ ގިނަ ރުފިޔާ ދޫކޮށްފަ އެވެ.\nއެލައިޑް އިންޝުއަރްންސް ކުންފުނީގެ ފައިދާ އިތުރުވެ އިންޝުއަ ކުރުމުގެ ގާބިލްކަން 140 މިލިއަން ޑޮލަރަށް ވަނީ އަރާފަ އެވެ.\nރާއްޖޭގައި އެންމެ ފުޅާ ދާއިރާއެއްގައި އިންޝުއަރަންސް ހިދުމަތް ދެމުންގެންދާ ކުންފުނި ކަމަށްވާ އެލައިޑުން އަންނަނީ ކުންފުނިތަކުގެ އިތުރަށް އަމިއްލަ ފަރުދުންނަށްވެސް އިންޝުއަރަންސް ޚިދުމަތްތައް ފޯރުކޮށްދެމުންނެވެ.\nމީގެތެރޭގައި މެޑިކަލް، މޮޓޯ އަދި ލައިފް އިންޝުއަރަންސް ފާހަގަކޮށްލެވެ އެވެ. އިންޝުއަރެންސްތަކުގެ މައުލޫމާތު އާންމުންނާ ހަމައަށް ފޯރުކޮށްދިނުމަށްވެސް އެލައިޑުން އަންނަނީ ތަފާތަު އުކުޅުތައް ބޭނުންކުރަމުންނެވެ.


July mahu MIRA in 624.07 Rufiyaa balaigenfi - vNews.mv\nޖުލައި މަހު މީރާއިން 624.07 މިލިއަން ރުފިޔާ ބަލައިގަނެފި\nމަރްޔަމް ލީން 10 August 2021, 17:39\nމިދިޔަ ޖުލައި މަހު މީރާއިން 624.07 ބިލިއަން ރުފިޔާ ބަލައިގެންފިއެވެ.\nމި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 6.2 އިންސައްތަ ދަށް އަދަދެކެވެ. އެހެންނަމަވެސް މިއަހަރުގެ މި މުއްދަތުގައި ލިބޭނެކަމަށް އަންދާޒާކޮށްފައިވާ އަދަދަށްވުރެ 13.6 އިންސައްތަ އިތުރު އަދަދެކެވެ.\nޖުލައި 2020 ގައި ލިބުނު އާމްދަނީ އާ އަޅައިބަލާއިރު ޖުލައި 2021 ގައި ލިބިފައިވާ އާމްދަނީ ދަށްވުމުގެ މައިގަނޑު ސަބަބަކީ، އީދު ބަންދު ދުވަސްތަކުގެ ސަބަބުން، ޖުލައި މަހުގެ ތެރޭގައި އައިސްފައިވާ ޓެކުހުގެ ސުންގަޑިތައް އޮގަސްޓު މަހަށް ފަސްކުރުންކަމަށް މީރާއިން ބުނެއެވެ.\nޖުލައި 2020 ގައި ލިބުނު އާމްދަނީ އާއި އަޅައިބަލާއިރު ޖުލައި 2021 ގައި އިންކަމް ޓެކްސް، ޖީއެސްޓީ، ގްރީން ޓެކްސް އަދި ލޭންޑް ސޭލްސް ޓެކްސްގެ ގޮތުގައި ލިބިފައިވާ އާމްދަނީ ދަށްވެފައިވާކަމަށް މީރާއިން މައުލޫމާތުދެއެވެ.\nޖުލައި 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީއެވެ. އެއީ 46.7 އިންސައްތަ ނުވަތަ 291.59 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ 17.9 އިންސައްތަ ނުވަަތަ 111.90 މިލިއަން ރުފިޔާއެވެ.\nމީގެއިތުރުން، އިންކަމް ޓެކްސްގެ ގޮތުގައި 109.64 މިލިއަން ރުފިޔާ، ގްރީން ޓެކްސްގެ ގޮތުގައި 28.19 މިލިއަން ރުފިޔާ، ވޯކް ޕަރމިޓް ފީގެ ގޮތުގައި 25.92 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 56.82 މިލިއަން ރުފިޔާ ހިމެނެއެވެ.


Crush | Vaahaka ކްރަޝް – Vaahaka\n8k 211 3\tAugust 11, 2021\nރުޅި އަރަން ބޭނުމެވެ. ފޫހި ވާން ވެސް ބޭނުމެވެ. ބަދަލު ހިފަން ބޭނުމެވެ. އެއްފަހަރު ނަމަވެސް މޫނު ކުނިކޮށްލަން ބޭނުމެވެ. އަހަރެން ހިތަށް އަރައެވެ. އޭނާއަށް ހަމަ އަހަރެން ގަޔާވާ ކަން ނުވިސްނެނީ ހެއްޔެވެ. ނޭނގި ނުހުންނާނެއެވެ.\nކްރަޝް އޭ މިގޮވަނީ ކީއްވެ ހެއްޔެވެ. އެއީ ތިމާގެ ހިތުގައި ހާއްސަ އިހްސާސް ތަކެއް އެމީހަކަށް އުފެދޭއިރު އެމީހެއްގެ ހިތުގައި ތިމާއާއި މެދު އެކަހަލަ ހަގީގީ އިހްސާސްތަކެއް ނެތީމައެވެ. ނޫނެކެވެ. އަހަރެންގެ ހަނދާން ކޮއްޓެއް ނޫނެވެ. އަހަރެން މި ދައްކަނީ ތޯތޯ ވާހަކަތަކެއް ނޫނެވެ. މިއީ އަހަރެންގެ ހިތުގެ ހާލަތެވެ.\nއެއީ އުމުރުން އަށް އަހަރުގައެވެ. އަހަރެންގެ ޅަހިތުގައި އެމީހާއަށް ޓަކައި އެކުވެރި ކަމުގެ އާ ވިންދެއް ޖަހަން ފެށިއެވެ. އެއީ އަހަރެންގެ ވަރަށް ގާތް އެކުވެރިއެކެވެ. ފިރިހެން ކުއްޖެކޭ މީހަކު ބުނެފިއްޔާ ފުރަތަމަ ވެސް ބޮލަށް އަންނާނީ އޭނާއެވެ.\nއޭނާގެ ރީތި ކަމާއިމެދު ވިސްނެން ފެށީ ތަންކޮޅެއް ބޮޑުވި ފަހުންނެވެ. ދިހަ ވަރަކަށް އަހަރު ވުމުންނެވެ. އޭރު އަހަރެންގެ އެކުވެރިންގެ މެދުގައި އިޝްޤީ ލޯތްބޭ މިކިޔާ ކުޅިގަނޑު ފަށައިފިއެވެ. އަހަރެން ހަނދާން އެބަހުއްޓެވެ. އޭނަ އަހަރެން ދެކެ ދުވަހަކު ވެސް ރުޅިއެއް ނާދެއެވެ. ރުޅި އަރައިފައި ހުންނައިރުވެސް ހަތަރު ކަޅި ބައްދަލު ވެއްޖެނަމަ އޭނާ ހިނިތުން ވެލާނެއެވެ.\nޖެއްސުންކޮށް މަޖާ ކުރާއިރު ވެސް އޭނާ އަހަންނަށް ބަލަމުންދާ ނަޒަރު އަހަރެން ހަނދާން ނެތޭނީ ކިހިނަކުން ހެއްޔެވެ. ޓެގް ކުޅޭއިރު ފަހަތުން ދުވާގޮތް ހިތަށް އައުމުން އަހަންނަށް މިހާރު ވެސް ހެވެއެވެ. އެ ސަމާސާ ތަކުގެ ސަބަބުން އެކުވެރިން އަޅުވައި ކިޔަން ފަށައިދާނެއެވެ.\nތަންކޮޅެއް ބޮޑުވުމުން އަހަރެން އެހެން ކުއްޖަކަށް އާނ ބަސް ބުނީމެވެ. ނަމަވެސް އޭނާ ވަނީ އަބަދުވެސް އަހަރެންގެ ހިތުގައެވެ. ރައްޓެހިވެގެން އުޅޭ ކުއްޖާ އަށް ވުރެ ބޮޑަށް އޭނާއާއި މެދު ވިސްނެއެވެ. އެއީ އަހަރެންގެ ސެކަންޑް ޗޮއިސްއެވެ. އެހެން ހުރިހާ ކްރަޝްތައް ބަދަލުވަމުންދިޔަ ނަމަވެސް މިކުއްޖާގެ ނަން އަހަރެންގެ ހިތަކުން ނުދެއެވެ. ނުވެސް ދާނެއެވެ.\nއަހަރެން އެންމެ ހާސްވީ އެކުވެރިންތައް މި މީހާ ދެކެ ލައިކް ވޭތޯ އަހަންފެށުމުންނެވެ. އަހަރެން އަވަސްއަވަހަށް ދޮގު ހެދީމެވެ. އެހެން މީހަކަށް އަންގާކަށް ބޭނުމެއް ނޫނެވެ. އެއީ އަހަރެންގެ ހިތުގައި ވާ އެއްޗެކެވެ.\nއެކުގައި އުޅޭ ބައެއް ކުދިން އޭނާއަށް ހިތްކިޔަން ފެށުމުން އަހަރެންގެ ބޮލަށް އުނދަގޫ ވެއެވެ. ޖަހައި ބޯ ފަޅައިލާނަމޭ ވެސް ހިތަށް އަރައެވެ. ނަމަވެސް އަހަރެން ރައްދު ކޮށްލަނީ ފޭކް ހިނިތުންވުމެކެވެ. އެތައް ފަހަރަކު ހިތަށް އަރައެވެ. އެތައް އަންހެން ކުދިންނެއް ދަނީ އޭނާއަށް ކަޅި އަޅަމުންނެވެ. އެހެންވީމާ އަހަރެން އޭނާގެ މަތިން ހަނދާން ނައްތައިލާންވީ ނޫންހެއްޔެވެ.\nކުޑަކޮށް މަސައްކަތް ކޮށްލެވުނު ތަނާ ވެސް އެކުވެރިޔަކު އައިސް ބުންޏެވެ. އޭނާ އަހަރެން ދެކެ ލޯބި ވާއިރު އަހަރެންގެ ހިތަށް އެކައްޗެއް ވެސް ނާރަނީހެއްޔެވެ. ނާރަނީ ކީއެއް ނޫނެވެ. އަހަރެންގެ ގާތް އެކުވެރިން އިން ފެށިގެން ގާތް ތިމާގެ މީހުން ވެސް އޭނާގެ ލޯބި ހޯދަން މަސައްކަތް ކުރާއިރު އަހަރެން ބޭނުންނުވަނީއެވެ. 'ޕީސް' އަށް ޓަކައެވެ.\nއަހަރެން ފުންކޮށް ވިސްނައިލީމެވެ. އަހަރެން އެހެން ފިރިހެން ކުދިންނާއިއެކު އުޅޭ އިރު އޭނާ އަޅައި އެބަ ލާ ހެއްޔެވެ. ރުޅިއެއް ނާދެއެވެ. އެއްވެސް ތަފާތެއް ވެސް ފާހަގައެއް ނުކުރެވެއެވެ.\nއަހަރެން ޝާޔާ ކައިރީގައި ބުނެލީމެވެ. އަހަރެން ލައިކް ވެއެވެ. އިތުރު އެއްޗެކޭ ނުބުނަމެވެ. ޝާޔާ ގޮސް މިވާހަކަ ބުނީ އެހެން ކުއްޖެއްގެ ކައިރީގައެވެ. އެގޮތަށް ތުންތުން މަތިން ގޮސް އޭނާއާއި އަޅައިގަނެގެން އުޅޭ ދެތިން ކުއްޖަކަށް މި ވާހަކަ ފޯރިއެވެ.\nނަތީޖާ އަކަށް ވީ އެމީހުން އަހަންނާއި ގުޅުން ކަނޑައިލުމެވެ. ވާހަކަ ވެސް ދައްކަނީ ވަރަށް ފާޑަކަށެވެ. ހިތް ވަރަށް ނުބައި ކަން ވެސް އަހަންނަށް އެނގެއެވެ. އަހަރެންގެ އިހްސާސްތައް ހިއްސާކުރީ 'ބެސްޓީ' އާއިއެވެ. މިކަމުގެ ސަބަބުން އަހަރެންގެ ހިތަށް އުނދަގޫވާ ވާހަކަ ބުނީމެވެ. އޭނާގެ މަތިން ހަނދާން ނައްތައިލާންވީ ކަންނޭނގެ އެވެ. ނުފެންނަ ކަމަށް ހަދައި ދެލޮލަށް އިނގިލި ޖަހައިގެން ހުންނަންވީއެވެ. ބެސްޓީ އަބަދު ވެސް ބުނެއެވެ. "ތި ކިޔާ ވާހަކަތަކުގައި އުޅޭ ނިކީ ބްރޭންޑަން ދޫކޮށެއް ނުލައެއް ނޫންހެއްޔެވެ."\nއަހަރެން ބޯޖަހައިލީމެވެ. އެބުނި އެތީގެ މާނަ އަހަންނަށް ފުންކޮށް އެނގެއެވެ. އިތުރު އެއްޗެކޭ ބުނަން ހިތަށް ނޭރީ އެހެން ވެއެވެ. އަހަންނަށް އޭރު އެނގެއެވެ. އޭނާގެ ހިތް އެތަނުން އަންހެން ކުއްޖަކަށް މަޑުމަޑުން ލެބެމުން ދާ ކަމެވެ. އަހަރެންގެ ހިތުގައި އެއްވެސް ބުރަކަމެއް ނެތެވެ. ނަމަވެސް އެ އަންހެން ކުއްޖާގެ ރައްޓެހިން އަހަންނަށް ބަލަނީ ކުއްވެރިޔަކަށް ބަލާ ހެންނެވެ. އަހަރެން ކޮން ކުށެއް ކޮށްގެން ހެއްޔެވެ؟ މީހެއް ދެކެ 'ލައިކް' ވުމަކީ ކުށެއް ހެއްޔެވެ.\nއަހަރެންގެ ބޮލަށް ވަންނަމުން ދިޔަ ވަސްވާސް ތައް ހަގީގަތަކަށް ވެއްޖެއެވެ. ހަގީގަތަކީ އޭނާ ވެސް އެ އަންހެން ކުއްޖާ ދެކެ ލައިކްވާ ކަމެވެ. އަހަރެން ކައިރީގައި ބުނީ އަހަރެންގެ އެކުވެރިޔެކެވެ. އަހަންނަށް ހީވީ ބޮލަށް ގާގަނޑެއް ވެއްޓުނު ހެންނެވެ. ވަރަށް އުނދަގުލުން ކަރުނަތައް ހިފަހައްޓައިލީމެވެ. އަވަހަށް އެ ހަބަރު ބެސްޓީ އަށް ދީފައި ފޯނު ކަނޑައިލީމެވެ.\nއަހަރެން ހުރީ ގޭގައެއް ނޫނެވެ. ގެއަށް އާދެވުމާއިއެކު އަހަރެންނަށް ބޭއިޙްތިޔާރުގައި ރޮވެން ފެށުނެވެ. ރޯކަށް ބޭނުމެއް ނޫނެވެ. އެއީ ބޭނުން ކަމެއް ނޫނެވެ. އަހަރެންނަކީ ވަރަށް ހިތްބަލި ކުއްޖެއް ކަމުން ރޮވުނީ ކަންނޭނގެއެވެ. އަހަރެން މިވާހަކަ ހިއްސާކުރީ ޝާޔާއާއިއެވެ. ޝާޔާ ގަބޫލެއް ނުކުރިއެވެ. އިތުރު ކުއްޖަކާ ކުރުމުން އެކުއްޖާ ވެސް ގަބޫލެއް ނުކުރިއެވެ.\nބެސްޓީ އާއި ވާހަކަ ދައްކައިލެވުމުން ހިތަށް ފިނިކަން ލިބުނެވެ. އަހަރެން އޭނާ ކައިރީގައި ބުނީމެވެ. އަހަރެން ބަދަލު ހިފާނަމެވެ. މި ބުނެވުނީ ކީކޭ ކަމެއް ވެސް ނޭނގެ އެވެ. ނަމަވެސް އަހަރެން ދޭތެރެއަކަށް ނުވަންނާނަމެވެ. އެމީހަކު ލޯބިވާ މީހަކާއި އެކީގައި އުޅުމުގެ ހައްގު އޮންނާނެ ނޫންހެއްޔެވެ. އަހަރެންގެ އިހްސާސްތައް ދެނެގަނެގެން ބެސްޓީ އިތުރު ކުއްޖަކާއި އަޅުވައި ކިޔަން ވެސް ފެށިއެވެ.\nއަހަރެން ވެސް އެގޮތް ކަމުދިޔައެވެ. ނަމަވެސް ކިތަންމެ މޮޅު ރީތި ފިރިހެން ކުދިންނެއް ތިއްބެއް ކަމަކު އެއީ އޭނާ އަކަށް ނުވެއެވެ. އަހަންނަށް ހަމަ އޭނާ ކަމުދަނީއެވެ. އެހެން މީހުންގެ ރީތި ކަން އަހަންނަށް އަހަންނަށް ނުފެނެނީ ކަންނޭނގެ އެވެ. އެއީ އަހަރެން ބަލާކަށް ވެސް ބޭނުމެއް ނޫނެވެ.\nއަހަރެން ދެން ވިސްނީ އޭނާ އަށް ހަދަންވީ ގޮތަކާއި މެދުގައެވެ. ހަމަ ޔަގީނުން ވެސް އެކުވެރިކަމެއް ދެން މި ހިތެއްގައެއް ނޯންނާނެއެވެ. ޑޫއާ ލިޕާގެ 'ނިއު ރޫލްސް' އަޑު އެހިން ހެއްޔެވެ. ދެން އަހަރެން އަމަލު ކުރަންވީ ނިއު ރޫލްސް އަށެވެ. ރޫލް ނަމްބަރ ތިނެކެވެ. އޭނާގެ އެކުވެރިޔަކަށް ނުވާށެވެ!\nއަހަރެން އަޒުމު ކަނޑައެޅީމެވެ. އޭނާއަކަށް ބަލައެއް ނުލާނަމެވެ. ހީވެސް ނުލާނަމެވެ. ނަމަވެސް އޭނާ ފެނުމުން އަހަންނަށް ވަނީ އެހެންގޮތެކެވެ. ހަތަރުކަޅި ހަމަވުމުން ހިނިތުންވެވެނީ އަމިއްލަ ބާރަކުންނެއް ނޫނެވެ. އަހަރެންގެ ނިއު ރޫލްސް ހަނދާން ނެތެއެވެ. އެކުގައި ހުންނަން ބޭނުންވެއެވެ. އަހަރެން ހަނދާން ވާ އަވަހަކަށް ދުރަށް ދެވޭތޯ ބަލަމެވެ. އަހަރެން އަމިއްލަ ނަފުސަށް ވިސްނައިދެމެވެ. "ނޫން ނިކީ.. ނިއު ރޫލްސް ހަނދާން ނެތުނީ ހެއްޔެވެ؟ އަހަރެންގެ އެއްވެސް ޕްލޭނެއް ވޯކް ނުކުރަނީ ކީއްވެހެއްޔެވެ؟ އަހަރެން ސަތޭކަ ކަންތަކާއި ވިސްނަމެވެ. އެތަނުން ނުވަދިހަ ނުވަ ތޯޓްސް ވަނީ އޭނާ އާއި އެކުގައެވެ.\nއަހަރެން މަސައްކަތް ކޮށްފީމެވެ. އިންސާނަކަށް ކުރެވޭ ވަރަށެވެ. ހަނދާން ނައްތައެއް ނުލެވުނެވެ. އަބަދުވެސް ސިކުނޑީގައި ގޮވަނީ އެކައްޗެކެވެ. ލޫޒަރ އަކީ އަހަންނެވެ. އަހަންނަށް ކޮން ކަމެއް ހެއްޔެވެ. ކްރަޝް އަކަސް ބްރަޝް އަކަސް ލައިކް އެއް ދެނެއް ނުވެވޭނެއެވެ. ނަމަވެސް އޭނާގެ ނަން އަހަރެންގެ ހިތުން އެއްކޮށް ފޮހެވިގެނެއް ނުދާނެއެވެ. ފޮހެވޭނެ ފަދަ ފޮހޭ ރަބަރެއް މި ދުނިޔެއަކު ނެތެވެ. އަހަންނަކީ އަދި ޓީން ކުއްޖެކެވެ. ސްކޫލް ކުއްޖެކެވެ. ކުރިއަށް އޮތް ތާގައި އަހަރެންގެ ހިތުން އޭނާ ނެރެ އެއްލައިލާނަމެވެ.\n**ދިސް އިޒް ދި ޓްރުތް.. އީވެސް އިފް މި ވާހަކަ ލިޔުމުން ރުޅިއައި ކުދިންގެ ކައިރިން ވަރަށް ބޮޑަށް މައާފަށް އެދެން.. މީ އަޅުގަނޑު ހަދަހަދައިގެން ލިޔުނު ވާހަކައެއް ނޫން. މި ވާހަކައިގެ ކޮންމެ އަކުރެއްވެސް އެއީ ހަމަ ހަގީގަތް.. އަޅުގަނޑުގެ ހިތުގައި އުފެދެމުން އައި އިހްސާސްތައް.. އެ ފީލިންގްސް ހިތުން ނެރެން ވެގެން ވާހަކައެއްގެ ސިފައިގައި ގެނައީ.. ސޮރީ ފޯރ ދަ ވަން ހޫ ގެޓް ހަރޓް**\nHeung-min levo max August 11, 2021\nހާދަ ސޭޑް އޭ ދޯ ނިކީގެ ލައިފް😭\nބައި ދަ ވޭ ވާހަކަ ހަމަ ވަރަށް އޮބި✌🤩\nލައްކަ ދުވަސް ކޮއްފަ ވާހަކަ އެއް ލިއީމަ ހަމަ ވވވވ ހެޕީ ވެއްޖެ🙂🙂🙂\nއައި އެމް ޔުއާރ ބިގެސްޓް ފޭން މެކްސް...\nޔޫ އަރ މައި އިންސްޕިރޭސަން🤩🤩 ލަވް ދިސް ސްޓޯރީ🙂🙂\nMay allah heal your wounds in ur heart\nAnn August 11, 2021\n101 Sabrina carpenter August 12, 2021\nމަގޭވެސް ލައިފް މީ..ދެން މިތާ ކިޔާނީކީނޫން\nHeung-min levo max August 12, 2021\nޔައިޝް August 11, 2021\nވަރަށް ސަޅި ވާހަކައެއް. ތެންކިޔުފޯ ސެއަރިންޔުއާ ސްޓޯރީ😍\nHehe you are welcomy!!😁\n101 Sabrina carpenter August 11, 2021\nވާވް...😍😍..ވާހަކަ އިސް އޮބިނެސް ޓު ދަ މެކްސް..\nއެކްމް ސޭޑް ޓޫ..😭😭\nއެކްމް ސީރިއަސްލީ ޓެލްމީ ނިކީ..ޑޫ ޔޫ ސްޓިލް ލައިކް ބްރޭންޑަން؟؟؟\nNot anymor.... and gracias sooo much... 😀😁❤❤❤\nAs you cutieiie nikki\nIt happens to my life too..😭🥺\nBut now I'm recovered and fine🙂🙂🙂\nThose days i was also in kinda depression. Hope you can find outaeraser that will erase your past😭😭🥺\nAwww hope you are fine now dear...\nއެކަމަކު ވާހަކަ ވާހަކައަކަށް ނުވޭ\nThanks for your opinion😁😁\nއޮޕީނިއަން ކަނޑައަޅާއިރު ލޮލުން ބަލައިގެންނު ކަނޑައަޅަން ޖެހޭނީ..ލޯ ހުންނަނީ ބަލާކަންނު..ދެން ވާހަކަ އަކީ ކޮއްޗެއްކަން ކަނޑައަޅަން މާ މޮޅު މީހަކަށް ވިއްޔާ އަންނަންވީނު އަހަރެމެންނަށް ދިވެހި ކިޔަވައިދެން\nHeung-min levo max August 13, 2021\nއޭރުން ސުކޫލް ޓީޗަރުގެ ބޫނުން ކެނޑުނީނު😁\nއޭނަ ކިވައިދޭން އައިމާ އަހަރެމެން އޯލެވެލް އިން އޭ ޕްލަސް ގެންނާނަން ދޯ ސެބޫރީނަޓޫ😂😂🤣\nLevo hama coool...😂😂\nޔޫން ހާދަ ހަބަރެއް ނުވަމޭ ދޯ މިހާ☺\nހިނގާ ކައުޅޮ ހިފާން ދާން🤪\nKobaaa thr akin\nއޭނަ ނޭނގެ ވީތަނުއް ވެސް މިހާ ހަބަރެއް ވެސް ނުވޭ\n101 Sabrina carpenter August 17, 2021\nކޮން އަކިންްްްންން އެއް؟\nނޭނގޭ..ބެސްޓީއާއެކު މުޅި ރަށުގަ ސައިކަލު ދުއްވަނީނު\nތެދެއް އޭނަ ބެސްޓީ އާއި އެއްކޮއް މުޅި ރަށް ކުޑަ ކުރަނީ ދޯ 🤣🤣\nYun Jiaan7August 18, 2021\nޔޫ އަލައް ޔޯކޮއް ވާހަކަ ދައްކީމަ🤣🤣🤣\nއެންޑް ނިކީ ގެ ޑިފެންޑަރ އައް ވީމަ👏👏\nHahaha chloe hama best 😂😂😅😅😅 sooo lucky toooo have yaaaa\nHeung-min levo max August 14, 2021\nނިކީގެ ޑިފެންސް ހަމަ ވވވވ ވަރުގަދަ އެނގޭ😆😘\nހާއްސަ ކޮއް ކްލޮއީ އެކުރާ ބުރަ މަސައްކަތައް👏👏👏👏👏👏\nސޯ ކިއުޓީ،ޔޫ ޑޯންޓް ނީޑް ޓު ކްރައި .... ވީއަރ އޯލްވޭސް ވިތް ޔޫ🤩🤩😍🥰\nކްލޯ ބުނި ނިކީ ބުންޏޭ މަށޭ ނިކީ ސީންޒޯން ކުރަނީ.... އަޅެ އެއީ ތެދެއްތަ.... ނިކީ ދޯ މައް ސީންޒޯން ކުރަނީ.. މިހާ މަގުމަތިން ފެނުނަސް ބަހެއްވެސް ނުބުނާނެ😭😭😁😁\nމިސޮރު ކޮން ބުންޏޭ ބުންޏޭ އެކޭތަ މި ކިޔަނީ؟؟؟\nއައިމް އަ ބޯއި ކުއްޖެކޭ...\nފޮރޮމް ޓުޑޭ އޯން އޯންވާރޑްސް އައިވިލް ކޯލް ޔޫ ބޯއީ😁🤣🤣😅😆\nXooru August 16, 2021\nނޭ August 12, 2021\nދިސް އިޒް ދަ ބެސްޓް ސްޓޯރީ......\nRrYn August 12, 2021\nވަރަށް ސަޅި ވާހަކއެއް އިނގޭ އޭން 💖\n….. August 12, 2021\nވާވް….މައި ސިޓުއޭޝަން އާ ވަރަށް ވައްތަރު އިޓްސް ގުޑް ދެޓް ޔޫ ރޯޓް އިޓް އޭސް އަ ސްޓޯރީ♥👏🏻👏🏻✊🏻✊🏻\nmagnummm August 13, 2021\nDear it seems like u've gone thru alot. Sad stry ekam ann mihaaru ok kann ngenunyma ufaa vejje alhamdhulliah. Don be sad ngey insha allah u'll getaright one sooon ❤😘\nThankyouu sooo much...😁😀😊 sooo sweet of you luvoooo\nmagnummm August 16, 2021\nލައްބަ ޔުން 😊\nMae mail mahsala eh jehigen hangouts login nuvevey 😢😣😦😦\nއަޅޭ އެކަމް މި ސައިޓްގައި ޕްރައިވެޓްކޮށް މެސެޖްކުރެވެއެއްނު؟ ޔުންޖީ މެސެޖްއެއް ކޮށްލަބަ އޭރުން ކޮށްލާނަން. މީހަކު ކުރީމަ ނޫނީ މެސެޖް ނުކުރެވޭ. ޑޯންނޯ ވައި\nYun ah vez kuryma kureveny..\nDunnooo why 😦😦\nއަޅެ ޔުންގެ އީމެއިލް މައްސަލަ ޖެހުނިތަ\nއައިގެ މެއިލް ވެސް މައްސަލަ ޖެހުނި\nއެހެންވެ މިހާރު މެއިލް ނުކުރަނި\nYun Jiaan7August 22, 2021\nYun mail ok\nXooru August 14, 2021\nމަގޭ ލައިފާވެސް ވަރަށް ވައްތަރު\nހޯޕް ޔޫވިލް އަންޑަ ސްޓޭންޑް\nKeekey understand vaanvyy\nދޮގު ހަދާ މީހުން އެނގިއްޖެއެންނު\n101 Sabrina carpenter August 19, 2021\nއެއީ ޒޫރު އާ ދިމާއައް ބުނަން އުޅުނު އެއްޗެއް..\nMashaka vahthareh noon...\nMa mii thi vahtharu lovesick eh noon vihyaa...\nNikki hates lovesick dizzy dramatic boys..\nDhogehthow ahaabe key..\nEyna beynun vanii fuck kuran biteh noon...\nShe wantsafrndly guy to protect her..\nSorry for the fword...😄😄😄😄😄\n101 Sabrina carpenter August 18, 2021\nއޭ މިތަނުގަ ދެން ތި ދެން ކޮންވާހަކައެއް ޒޫރު ކައިރީގައި ތި ކިޔަނީ؟؟؟\nއޯކޭ ވާނޭ ހާޓް ވިޔަސް 💝💝\nދެން ޒޫރު ވެސް އުޅޭ ގޮތެއްދޯ🥰🥰🥰🙈\nއޭތިހެން ނުކިޔާ މަހާޓް އެޓޭކެއް ޖެހިދާނެ\nއެހެން ވޫމަ މަ ނޯން ދޯ ހޮސްޕިޓަލަށް ދާން ޖުހޭނޫ އިނބަ ދޯ🤣🤣\nއެކަމަކު ވެސް ވާ ދޯ🤦♂🤦♂\nމިމީހުން ތިބެނީ އިސްގީ ލޯބި ޖެހިފަހެން ހީވަނީ ވިހޭއިރުވެސް🙈🙊🙉\nXooru August 15, 2021\nޅޭ އިބައަނެއްކާ ނުކިޔައްޔޭ އެއްވެސް މީހެކޮ ކައިރީ\nSeriously.... so not easy brw..\nShe is mine..mine!!\nGo find other girls who are younger than you....\nލެވޯ..މޭސަންގެ ވާހަކަވެސް އެކަކައްވެސް ނުކިޔައިދޭތި\nއާންންންން ނުކިޔާން އެއްވެސް މީހެއް ކައިރީ..\nޖެސިކާ ވާހަކަ ވެސް ނުކިޔައްޔެ ކްލޯ!!\nޖެސިކާ ނަން ބަދަލު ކޮއްފިން ސްކައިލަރ އައް\nAjaibekey enmen nikki aa thi olhenooo...😂😂😂😂😂😂😂\nMae eh nudeynan...\nއެންމެން ކީއްވެތަ ނީކީ އާ އުޅެނީ އެއީ އަހަރެމެން ޔުން ބްރޯ މީހެކޭ\nޔާ ދެޓްސް ޓުރޫ..\nނިކީ ޓެލް ހިމް ޓު ގޯ އެން ފައިންޑް އަ ގާރލް ހޫ އިސް ޔަންގާ ދެން ހިމް😁\nAaan keykeraan bodu meehaka ulhenvy 😂😂😂\nNoalhen dhohaakovez dhww yunnnnyyy dummyyy\n101 Sabrina carpenter August 16, 2021\nވަޓްސް ދެޓް ސަޕޯސްޑް ޓު މީން؟؟؟\nArn boney lol...\nYun bday giftekah beynun ehcheh boneyla\nAwwww hug you!!!!\nWait.... this is too soon..😅😅😅\nHahaha keep it for laterrr.... on vebilaa q in... secret eh bonaamey\nKondhuvahakun tha alhe😁\nAadhe isdhu ahh birthday faahaga kuraan with us dho chloe an nikki an me\nHeung-min levo max August 18, 2021\nA warm happy birthday to you Yun brw🍰🍰🍰\nAwwww thank you soo much bro 😄😄\nEyy levo bala yun pfp..\nMae gf aai mirashu 200 firihenun ulhey thii mamiulhenii boa govaa huvaa...\nIyye vex eyna athuga alhaafa oiyy ethi mirashhu firihenun thakehh katuvaalaigen ulheyy.. 😡🤬\nސޭމް ތިންގް ގޮއިން އޯން ވިތް މީ!!!\nހިނގާ ހައިމީ ދެމީހުން ދެން ގޮވާން އަޑޮ ހުރި ކޮޅަކަށް ދޯ🤣😭😭😭\nޔެސް ހިނގާ..ނޯ ހިތްވަރު އެލުވާނުލާ މަސައްކަތް ކުރާނީ\nހެއި ހައިމީ މޭސަން ވެސް ދޯ!!\nމޭސަން ގެ ނަން މަތިން ހަދާން ނެތުނީ އޭ!\nއަނެއްކާ ހައިމީ ހާރޓް އެޓޭކެއް ޖެލިދާނެ ދޯ މޭސްން ނުގެން ދަންޏާ🤣🤣😂😂\nއާން..އޭރުން ލޯބިވާ ވާހަކަ ބުނެވުމުގެ ކުރިން މަރުވިއްޔާ؟؟؟\nLevo and sabrinut ah saabas hama..😂😂😂👏👏👏👏🎆🎆🎆\nއެ ކީއްވެ؟އެ ކީއްވެ؟؟\nKobaa thr cutie\nThi dhemii hunge couple pics haadha reehcheyy dhww❤❤ nikki and yun❤yun and nikki❤\nYun isdhoo ahh aadheba majaakohhlaan🙂\nAan annaanan ingey\nYun dhanoo korea ahh\nNooo isdhu ahh🤨🤨🤨\nYun maa reethi kamun ma ladheganey...\nHeevoo jungkook hurihen..Sooo jealouss\nއަޅޭ އެކަމް ތި ދެ މީހުން ކަޕަލް އެކައް ފުދޭ🤣🤣\nYun maaa reehchoo\nHahaha dho... ma miyo dhn kaaka yun kahala reethi cute angel akaa balaafa..\nReeethi kudin ulheyey dhoww😂😂😂😅😅\nAdhi mae heyyeve reechy..😃😃\nNo argument... dummyy hama reehcho ehnnaa magumathin dhan irey fahathun girls dhuvanu selfie nagaan.. dhogehthey\nއެމީހުން ހީކޮއްފާނެ ބީޓީއެސް މީހެކޭ މި ރަށައް އައީމަ\nޔެއަހް..އެކަމް މޭސަން އަކާ ވާދަ ނުކުރެވޭނެ ޔޫން އަކަށް..ބިއުޓީ ކޮންޓެސްޓެއްގައެއް އައި މީން\nhey nikki yun fulhi akahh laigen gengulheyynii meehunn nahh nudhhhkaa foruvaigenn🍼🍼🍼🤣🤣\nYes Mason ިi better than ޔުންs\nމައްވެސް އިނގެޔޭ ނިކީ އިޒް ޔުއާސް....\nމިދުވަސްކޮޅު ދެން އުޅެންވީ ކިޔެވޭތޯ ފަހުންބެސް ލެވޯ ބުނިިހެން ބިޓުން ލިބޭނެދޯ ޔުން\nMa miyoo club akah footbal kulhey meeheh..\nScul ga kiyavani music\nއައި ތިންކް ހީ އިޒް ޖެލަސް...\nޔޫން ދުބަހަކު ވެސް ކިއުޓީ ދޫނުކޮއް ލާތި އެނގޭ🙂🙂\nYageeneh nu 😅😅😅\nޑޯންޓް ހާރްޓް ހާރް\nލެވޯ އެއް ނުބުނަން ކިޔަވަން ވީ އެކޭ😡\nއޭ މަމިއޯ ގޭ މީހެއް ނޯނެ ނިކީއާ އޮޅޭކައް..ހިޔާންމެން އޮޅެނޯ\nBode kameh 😅😅😅\nއޭމަވެސް މީ އިސްގީ ލޮބި ޖެހިފަ ހުރި މީހެކޭ އެކަމް ކިއެ މެން ތިއުޅޭ ހެނެއް ނޫޅެމޭ🤣\nބިރޯ ފަހުން ރަނގަޅު ވާނެ.. ބިޓުން ވެސް ލިބޭނެ.. ކެތް ކޮއްލާ\nއެޑްމިން ނޮޓް ޕަބްލިސިންގް މަގޭ ވާހަކަތައް\nchloe just send me thrw mail🙂\nDhww ey realize veyba... whnn\nMae eh vez noolhen...😂😂😂😂 nuves jehey ekiya bahyeh...\nIshgee bayyey nujehenoo 😂😂😂\nއޭ މައްވެސް ޖެހީގެން މި އޮޅެނޫ..ސަލާމަތް ނުވާށި އާމީން!!!\nމޭސަން ފޮ އެވާރް\nކީއްވެހޭ މަގޭ ކްރަސް އާ އެހެން ގާރްލްސް އަޅައިގަނެގެން މިއުޅެނީ..ހަމަ ހިތަށް އަރާ ބޯމަތީގައި ދަގަޑު ބުރިއަކުން ޖަހަން ވެސް....މޭސަން އިސް މައިންއޭ އޯލް މައިން..އިނގިއްޖެ؟؟؟\nއެހެން މީހަކަށް ނުލިބޭނެ..މެކެންޒީ އަކަށްވެސް ނުލިބޭނެ..\nއެހެންވީމަ އަވަހައް މެކެންޒީ އައް ވުރެ ކުރިން ރައްޓެހި ވަން އަހާން ވީނު\nއޭ ދެން ދޮންތަބޭ...ތިކަހަލަ ވާހަކަ ނުދައްކައި.. ކްލޯ ސްކެއާރްޑް\nއާންންން ދެން ނުދައްކާމޭ ކުޑަ ތިއްތިބެ ދައްތާ😆😆\nArn nulibeyne for sure\nސްޓްރޯންގް ވުމެން August 15, 2021\nނިކީ ޔޫއާރއާސަމް 😍😍😍\nOooooo17 August 16, 2021\nއަހަރެން August 16, 2021\nމި ވާހަކަ އައިގެ ލައިފް އާއި އެހާ ގުޅެނީ ކިއްވެ ކަމެއް ނޭގެ ބަޓް އައި އޭމް ހެޕީ މިހާރު އައި ފޮގެޓް އެބައުޓް ކުރިގެ އައިގެ ކުރަސް މަތިން\nމިހާރު އައި ޑޯންްްޓް ހޭވް ކްރަސް އޮން އެނީ ވަން\nއެންޑް މި ވާހަކަ ވ ވ ވ ވ ވ ރީތި\nއޭން ލޯންގް ޓައިމް ނޯ ޓޯކް\nއެންޑް ހައު އާޔޫ\nއައި ޖަސްޓް މިސް ޔޫ ސޯމަޗް އޭން އެންޑް ޔުން\nއޭން ވެސް ޔޫން ވެސް ރަނގަޅު..\nމިއަދު މީ ޔުންގެ ބާރތް ޑޭ😁\nރިއަލީ ހެޕި ބާރތް ޑޭ ޔުން 😍😍😍\nޖަސްޓް މިސްޔާ ސޯ މަޗް😜😜😜\nސައުތު ކޮރެއަން ފޭން އެންޑް ބީޓީއެސް ފޭން ޓޫ August 20, 2021\nހެޕި ބާތްޑޭ ޔުން\nއަޅެ މެސެޖް ކާންޓް ބީ ސެންޑް އޭދޯ\nއައި ޑޯންނޯ ހައުމެނި ޓައިމް އައި ކޮމެންޓް ހިއަރ\nYo!! Miss ya too frnd\nސައުތު ކޮރެއަން ފޭން އެންޑް ބީޓީއެސް ފޭން ޓޫ August 19, 2021\nސޮރީ މެއިލް ނުކުރެވޭތީ\nAwww gracias my love... ann vex vrh miss veyy...\nI am great... wbu dear\nއަޅެ ޔުންގެ އީމެއިލް މައްސަލަ ޖެހުނިތަ 😲😲😲😲\nއައިގެ މެއިލް ވެސް މައްސަލަ ޖެހުނި 😥😥😥\nއެހެންވެ މިހާރު މެއިލް ނުކުރަނި😢😢😢\nއެންޑް ޔުން ޔޫނޯ 😮😮\nޔަސްޓަޑޭ އިޒް މައި ޑޭޑް ބާތްޑޭ😘😘😘\nއެންޑް މައި ކުލާސްމޭޓް އަކާ އާންޓް އަކާ އެންޑް އައިގެ ކަސިންއެއްގެ ފްރެންޑްއެއްގެ ބާރތްޑޭ އިއްޔެ އެއި😝😝😝😍\nހެއި އާ ޔޫ ގާއިސް އާރ ފްރޮމް ލާމް އެޓޯލް؟؟؟\nI dad from addu 😅😊😊\nBut ann is laamu\nwow I can't belive mi stry and my life are the same but the difference is I still luv him.....stry varah reethi\nD.A.N.G.E.R September 10, 2021\n" އެމީހަކު ލޯބިވާ މީހަކާއެއްކޮށް އުޅުމުގެ ޙައްޤު އޮންނާނެ ނޫންހެއްޔެވެ."\nއެހެންވީމާ މިވާހަކައިގަ މެންޝަން ކޮށްފަ އޮތް ކުއްޖަކަށް ވެސް އެ ފުރުސަތު އޮންނާނެނުން.. ޙަޤީޤީ ވާހަކައެއް ނަމަ އެފަރާތަކަށް އިރާދަކުރެއްވިޔާ މި ކަމެއް ވާނެ. އިންޝާﷲ.\nވާހަކަ ހަމަ ބެސްޓް ކީޕް އިޓް އަޕް.\nގުޑް ޖޮބް ވެލް ޑަން.\nއެހެން ވާހަކައެއް އަދި ފެންނާނެ ކަމަށް އުންމީދު ކުރަން